এৰী ৰেচম - অসমীয়া ৱিকিপিডিয়া\nএৰী ৰেচম (ইংৰাজী: Eri silk) উত্তৰ-পূৱ ভাৰত আৰু চীন তথা জাপানৰ কিছু অঞ্চলত পোৱা ছামিয়া চিন্থিয়া ৰিচিনি নামৰ এবিধ পলুৰ পৰা আহৰণ কৰা হয়। এৰী নামটো অসমীয়া 'এৰা' শব্দটোৰ পৰা আহৰণ কৰা হৈছে; এৰা হৈছে এবিধ গুল্মজাতীয় উদ্ভিদ (castor plant), ইয়াৰ পাত এৰী পলুৰ প্ৰধান খাদ্য। ইংৰাজীত ইয়াৰ খাদ্য-উদ্ভিদজোপাৰ নামেৰে এৰীক 'এইলান্থাছ চিল্ক মথ' বুলিও কোৱা হয়। ভাৰতত এৰী ৰেচমক এণ্ডী অথবা ইৰাণ্ডী বুলিও জনা যায়। এই কাঠ-বগা ৰেচম বিধক অহিংসা ৰেচম বা শান্তিৰ সূতা বুলিও কোৱা হয়। বমবেক্স মেৰীক বাদ দি এৰীয়েই হৈছে সম্পূৰ্ণৰূপে পোঁহনীয়া কৰা একমাত্ৰ ৰেচম পলু।\nঅসমীয়া ফুলৰ চানেকিৰে তিনিখন এৰী চাদৰ।\n2 এৰী পলু পালন\n2.1 পলু পালন গৃহঃ\n2.2 পলুৰ সঁচ নিৰ্বাচনঃ\n2.3 পলুপালনৰ সময়ঃ\n2.4 পলুৰ খাদ্য যোগান আৰু ডলা পৰিষ্কাৰকৰণঃ\n2.5 মোট সলাওতে ল’ব লগা সাৱধানতাঃ\n2.6 পলুৰ খোলা বা লেটা বন্ধা আৰু সংগ্ৰহঃ\n3 ৰোগ আৰু প্ৰতিকাৰ\nকেচেৰু আৰু এৰা গছকে আদি কৰি এৰী পলুৱে বিভিন্ন গছৰ পাত খায়। ভাৰতৰ ভিতৰত মেঘালয়, অসম, নাগালেণ্ড, মণিপুৰ, অৰুণাচল প্ৰদেশ, বিহাৰ, ঝাৰখণ্ড, ছত্তীছগঢ়, ওড়িশা, কৰ্ণাটক, অন্ধ্ৰপ্ৰদেশ আদিত এৰী পলু পালন কৰা হয়। থাইলেণ্ডৰ প্ৰায় ২৮খন প্ৰদেশত ১৯৭৪চনৰ পৰাই এৰী পালন কৰি অহা হৈছে। ইয়াৰ প্ৰচুৰ বৰষুণ আৰু আদ্ৰ জলবায়ু এৰী পালনৰ বাবে উপযুক্ত। লেটাৰ পৰা কটা সূতাবোৰ বমবেক্স ৰেচমতকৈ যথেষ্ট কপাহী। আনহাতে কোনো কোনো এৰী সূতা বৰ মোলায়ম আৰু উজ্জ্বল। সাধাৰণতে পলুবোৰে জন্মৰ পৰা ৩০-৩২ দিনৰ পিছতে লেটা বান্ধিবলৈ আৰম্ভ কৰে।\nৰঙ কৰা এৰী সূতাৰ কাপোৰ\nএৰী পলু পালন[সম্পাদনা কৰক]\nএৰী পলু বছৰত ৫-৬ বাৰ পুহিব পৰা যায়। এৰী পলুৰ যথেষ্ট ৰোগ প্ৰতিবোধ ক্ষমতা আছে। উন্নত প্ৰযুক্তি জ্ঞান তথা প্ৰয়োজনীয় সা-সৰঞ্জামৰ সহায়ত এৰী পালন কৰি পলু পালক সকল স্বাৱলম্বী হ'ব পাৰে।\nপলু পালন গৃহঃ[সম্পাদনা কৰক]\nপলু পালনৰ বাবে ভালদৰে বতাহ চলাচল কৰা আৰু চাৰিওকাষে বাৰাণ্ডাযুক্ত আছুতীয়া গৃহৰ প্ৰয়োজন। পলু পালনৰ গৃহ আৰু সঁজুলিসমূহ ৫% ব্লিচিং পাউদাৰৰ দ্ৰৱণেৰে পলু পালনৰ ৩ দিনৰ পূৰ্বেই ভালদৰে ধুব লাগে। পলু পালন গৃহৰ চাৰিওকাষে ২৪ঃ৯৮ অনুপাতত ব্লিচিং পাউদাৰ আৰু চুণৰ মিশ্ৰণ ছটিয়াব লাগে। পলু পালনৰ পিছত ততালিকে পলু পালন গৃহ আৰু সঁজুলিসমূহ একে ধৰেণেৰে পৰিশোধন কৰিব লাগে।\nপলুৰ সঁচ নিৰ্বাচনঃ[সম্পাদনা কৰক]\nউচ্চ উৎপাদনক্ষম সঁচ যেনে “বৰদুৱাৰ” আৰু “তিতাবৰ” জাত পালনৰ বাবে উপযুক্ত। বৰ্ণসংকৰ জাত যেনে (YZxGBS) আৰু (GBS x GBZ) পালন কৰি অধিক লাভৱান হ'ব পাৰি। ২৫° - ২৬° ছে. গ্ৰে. উষ্ণতা আৰু ৮০-৮৫% আপেক্ষিক আৰ্দ্ৰতা এৰী পলুৰ কণী উমনি দিবৰ বাবে উপযুক্ত।\nপলুপালনৰ সময়ঃ[সম্পাদনা কৰক]\nপ্ৰয়োজনীয় পাতৰ ব্যৱস্থা থাকিলে এৰী পলু গোটেই বছৰ ধৰি পালন কৰিব পাৰি। আগষ্ট-চেপ্তেম্বৰ -অক্টোবৰ (ভাদ-আহিন কাতি) মাহ পলু পালনৰ বাবে উপযুক্ত সময়।\nপলুৰ খাদ্য যোগান আৰু ডলা পৰিষ্কাৰকৰণঃ[সম্পাদনা কৰক]\nকণী ফুটি ওলোৱা সদ্যোজাত পলুবিলাক চৰাইৰ পাখি বা কোমল ব্ৰাচেৰে কুমলীয়া পাতত দিব লাগে। চালুকীয়া অৱস্থাত (১ম, ২য় আৰু ৩য় স্তৰ) প্ৰতিদিনে অন্ততঃ ৩-৪ বাৰ আৰু শেহতীয়া অৱস্থাত (৪ৰ্থ আৰু ৫ম স্তৰ) পলুক ৫ বাৰ কৈ পাত যোগান ধৰিব লাগে। ১ম আৰু ২য় স্তৰৰ পলুক কুমলীয়া, ৩য় স্তৰৰ পলুক মধ্যমীয়া আৰু ৪ৰ্থ ও ৫ম স্তৰৰ পলুক পূৰঠ পাত খাবলৈ দিব লাগে। ১ম স্তৰত এবাৰ, ২য় স্তৰত দুবাৰ, ৩য় স্তৰত তিনিবাৰ আৰু ৪ৰ্থ আৰু ৫ম স্তৰৰ পলুৰ ক্ষেত্ৰত প্ৰতিদিনেই পলুৰ ডলা পৰিষ্কাৰ কৰিব লাগে। এখন ১ মি. ব্যাসাৰ্ধৰ ডলাত ৫ম স্তৰৰ প্ৰায় ৩০০ পলুহে ৰাখিব লাগে। ৩য় পৰা ৫ম স্তৰ পলু প্ৰয়োজন সাপেক্ষে সমান্তৰালভাৱে বাহ বা কলৰ শুকান পাতৰ মুঠি আৰি দি পলু পালন কৰিব পাৰি।\nমোট সলাওতে ল’ব লগা সাৱধানতাঃ[সম্পাদনা কৰক]\nএৰী পলুৱে মুঠ চাৰিবাৰ মোট সলায় বা ছাল কাটে। বতৰ আৰু পলুৰ স্তৰ বিশেষে ২৪-২৮ ঘণ্টাৰ ভিতৰত পলুৱে মোট সলোৱা সম্পূৰ্ণ কৰে। ছালকটা অৱস্থাত পলুপালন গৃহত ভালদৰে বায়ু চলাচলৰ ব্যৱস্থা কৰি ডলাবোৰ পাৰ্য্যমানে শুকান কৰি ৰাখিব লাগে। যেতিয়া প্ৰায় ৯৫% পলুৱে ছালকটা সম্পূৰ্ণ কৰে, তেতিয়াহে পলুক পুনৰ খাদ্যৰ যোগান ধৰিব লাগে।\nপলুৰ খোলা বা লেটা বন্ধা আৰু সংগ্ৰহঃ[সম্পাদনা কৰক]\nপকা পলু সংগ্ৰহ কৰি বাঁহৰ চন্দ্ৰকীত খোলা বান্ধিবলৈ দিলে ভাল লেটা পোৱা যায়। খোলা বন্ধা গৃহত ২৪-২৬°ছে, উষ্ণতা আৰু ৮০ শতাংশ আৰ্দ্ৰতা নিয়ন্ত্ৰণ কৰিব পাৰিলে উন্নত মানৰ খোলা পোৱা যায়। খোলা বন্ধাৰ সময়ত বায়ু চলাচলৰ সু-ব্যৱস্থা থাকিব লাগে।\nৰোগ আৰু প্ৰতিকাৰ[সম্পাদনা কৰক]\nপেব্ৰিন বা ফুটুকা বেমাৰ:- ই এবিধ এককোষী জীৱৰ দ্বাৰা সৃষ্ট অতি মাৰাত্মক বেমাৰ। এই বেমাৰ হ’লে গোটেই পলুবাহ নষ্ট হয়। ফুটুকা বেমাৰ কণীৰ যোগেদি পিছৰ বাহলৈ সংক্ৰমিত হয়। এই ৰোগ হ'লে- পলুৰ গাত কলা কলা ফুট বা দাগ পৰে, পলুৰ ভোজন স্পৃহা কমি যায় আৰু ছাল কটা অনিয়মীয়া হয়।\nনিৰোগী চকৰীৰ কণীহে সংগ্ৰহ কৰিব লাগে\nপলু পোহাৰ আগতে আৰু পিছত পলু গৃহ আৰু সঁজুলি সমূহ ৫% ব্লিছিং পাউডাৰৰ দ্ৰৱণেৰে পৰিশোধন কৰিব লাগে।\nবেমাৰ আক্ৰান্ত পলুবোৰ সংগ্ৰহ কৰি পুৰি বা পুতি পেলোৱা।\nপলু পোহা সময়ত পলু গৃহৰ পৰিষ্কাৰ-পৰিচ্ছন্নতাৰ প্ৰতি অধিক গুৰুত্ব দিব লাগে।\nফ্লেচাৰি বা মুখলগা বেমাৰঃ মুখ লগা এবিধ অতি মাৰাত্মক বেমাৰ। এই 'বেমাৰ হ'লে পলুবাহ কেতিয়াবা সম্পূৰ্ণৰূপে নষ্ট হয়। সাধাৰণতে গ্ৰীষ্মকালত উষ্ণতা আৰু আদ্ৰতাৰ তাৰতম্য ঘটিলে এই বেমাৰৰ দ্বাৰা আক্ৰান্ত হয়। এই বেমাৰ হ'লে পলুবোৰ দুৰ্বল আৰু মন্থৰ হয়, পলুবোৰ মৰাৰ পিছত ক'লা বৰণীয়া হয়, পলুৰ বিষ্ঠাৰ গাত পাতল চামনি লাগি থাকে তথা পলুৰ মলদ্বাৰ বাহিৰ ওলাই আহে।\nপাত খাই থকা অৱস্থাত এৰী পলু\nএকমাত্ৰ ৰোগমুক্ত কণীহে ব্যৱহাৰ কৰিব লাগে।\nপলু পোহাৰ আগতে পলুগৃহ আৰু সঁজুলিসমূহ ২% ফমেলিন\nদ্ৰৱথেৰে পৰিশোধন কৰিব লাগে।\nএৰী পলুবোৰ সংগ্ৰহ কৰি পুৰি পেলাব লাগে\nপলু পোহাৰ সময়ত পলু গৃহ পৰিষ্কাৰ-পৰিচ্ছন্ন কৰি ৰাখা উচিত।\nপলুক সময়মতে উপযুক্ত আৰু পৰিমিত খাদ্যহে যোগান ধৰিব লাগে।\nউজী মাখিঃ বছৰৰ প্ৰতিটো মাহতে উজী মাখিয়ে কম বেছি পৰিমাণে আক্ৰমণ কৰে যদিও ইয়াৰ আক্ৰমণ ডিচেম্বৰৰ মাৰ্চ মাহৰ ভিতৰত অত্যধিক হয়। এই মাখিয়ে সাধাৰণতে ৩য়-৫ম বৰ পলুৰ ওপৰত কণী পাৰে আৰু কণীবোৰ ফুটি এৰী পলুৰ কলাবোৰ খায় আৰু পৈণত হ'লে এৰী পলুৰ গাৰ পৰা ওলাই আহি মাটিত লেটা বান্ধে।\nপলু পোহা ঘৰৰ দুবাৰ খিৰিকীত নাইলনৰ আঁঠুৱা লগালে ৮০% - ৯০ % উজী মাখিৰ আক্ৰমণৰ পৰা বচাব পাৰি।\nপলুৰ ওপৰত মাখিৰ কণী দেখিলেই বাঁহৰ পাতল কাঠিৰে এৰুৱাই নষ্ট কৰিব লাগে।\nপলু গৃহ চাফ-চিকুণ ৰাখি ব্লিছিং পাউডাৰ ছটিয়ালে কিছু পৰিত্ৰাণ পোৱা যায়।\nউজী মাখিৰ খোলাবোৰ সংগ্ৰহ কৰি পুৰি নষ্ট কৰি পেলাব লাগে\n↑ 3.0 3.1 3.2 "ছাঁতে শুকুৱা মুঠিতে লুকুৱা...". দ্য চানডে ইণ্ডিয়ান. মাৰ্চ ৪, ২০১২. http://www.thesundayindian.com/as/story/%E0%A6%9B%E0%A6%BE%E0%A6%81%E0%A6%A4%E0%A7%87-%E0%A6%B6%E0%A7%81%E0%A6%95%E0%A7%81%E0%A7%B1%E0%A6%BE-%E0%A6%AE%E0%A7%81%E0%A6%A0%E0%A6%BF%E0%A6%A4%E0%A7%87-%E0%A6%B2%E0%A7%81%E0%A6%95%E0%A7%81%E0%A7%B1%E0%A6%BE/25/1272/। আহৰণ কৰা হৈছে: ডিচেম্বৰ ২৮, ২০১২.\n↑ Wangkiat, Paritta (19 February 2017). "Ericulture reeling them in". Bangkok Post. http://www.bangkokpost.com/news/special-reports/1201117/ericulture-reeling-them-in.\n↑ ৰেচম সঞ্চালকালয়, অসম চৰকাৰ. এৰী পলু পালনৰ উন্নত পদ্ধতি সম্প্ৰসাৰণ পত্ৰিকা-৫.\n"https://as.wikipedia.org/w/index.php?title=এৰী_ৰেচম&oldid=269888"ৰ পৰা অনা হৈছে\nএই পৃষ্ঠাখন ০২ এপ্ৰিল, ২০২১ তাৰিখে ২৩:৩৫ বজাত অন্তিম সংশোধন কৰা হৈছিল।


জোনাকীঃ মূল্যবােধৰ ৰাজনীতিঃ ভাষণ বনাম বাস্তৱ :: ড° নগেন শইকীয়া - অসমীয়াৰ সুখ-দুখ\nHome ARTICLE DRNAGENSAIKIA JONAKI RECENT জোনাকী ড° নগেন শইকীয়া প্ৰৱন্ধ জোনাকীঃ মূল্যবােধৰ ৰাজনীতিঃ ভাষণ বনাম বাস্তৱ :: ড° নগেন শইকীয়া\nজোনাকীঃ মূল্যবােধৰ ৰাজনীতিঃ ভাষণ বনাম বাস্তৱ :: ড° নগেন শইকীয়া\nxukhdukh.com October 07, 2020 ARTICLE, DRNAGENSAIKIA, JONAKI, RECENT, জোনাকী, ড° নগেন শইকীয়া, প্ৰৱন্ধ,\nমূল্যবােধৰ ৰাজনীতিৰ ভাওনা বনাম আঞ্চলিকতাবাদৰ নতুন জোৱাৰ\nকেইদিনমানৰ আগতে উচ্চমাধ্যমিক শিক্ষান্ত পৰীক্ষাত উত্তীর্ণ হােৱা ১৬,৯৪৪ গৰাকী ছাত্র-ছাত্রীক লেপ্ট কিনিবৰ বাবে বিছ হাজাৰকৈ ধন বিতৰণ কৰাৰ সময়ত অসমৰ মুখ্যমন্ত্ৰীগৰাকীয়ে মূল্যবােধৰ শিক্ষা গ্রহণ কৰাৰ পৰামর্শ দিছে। বাক্যটো প্রশংসনীয় আৰু উদ্ধৃতিযােগ্য। চৰকাৰে কেৱল ছাত্র-ছাত্ৰীসকলকে বঁটা প্ৰদান কৰা নাই, ল'ৰা, বুঢ়া, মহিলা, কৃষক, বনুৱা সকলােলৈকে এইবছৰত চৰকাৰৰ মনত পৰিছে আৰু প্রত্যেক গােট মানুহৰ ভিতৰত কোনে চৰকাৰী ধন, উপটৌকন, সা-সুবিধা লাভ কৰিব সেইসকলৰ নাম হিতাধিকাৰী হিচাপে নামভর্তি কৰি লােৱা হৈছে। অৱশ্যে কোনাে কোনাে সমালােচকে হিতাধিকাৰীৰ সৰহসংখ্যক বিজেপিৰ সদস্য বুলিও কবলৈ প্ৰয়াস কৰিছে। আনকি একেবাৰে শেহতীয়াকৈ একলাখ খিলঞ্জীয়া লােকক মাটিৰ ম্যাদীপট্টা দিব বুলিও ঘােষণা কৰিছে। তদুপৰি এইবছৰটোৰ ভিতৰত প্রায় একডজনমান মেডিকেল কলেজ, বিশ্ববিদ্যালয় স্থাপনৰ উপৰিও চাহবাগিচাত প্রায় দুকুৰি উচ্চ নে উচ্চতৰ মাধ্যমিক বিদ্যালয় স্থাপনৰ ঘোষণাও মূল্যবােধৰ ৰাজনীতি ইতিমধ্যেই হৈ গৈছে। কোনাে সন্দেহ নাই।\nকভিডে মানুহৰ জীৱনলৈ শংকা কঢ়িয়াই আনিছে আৰু অনেকেই ইতিমধ্যে প্রাণ হেৰুৱাবলগীয়া হৈছে। চৰকাৰে ক'ভিড হস্পিটেল অস্থায়ীভাৱে স্থাপন কৰিছে আৰু আনকি হস্পিটেলত যত আই চি ইউ নাই তাতাে আৱশ্যকীয় ব্যৱস্থা কৰা হৈছে বুলি কৈছে। কেৱল অনেক কভিড ৰােগীৰ কেন্দ্ৰত শৌচাগাৰৰ অৱস্থাই বেমাৰ মাতি অনাৰ সম্ভাৱনা বুলি কোৱা শুনা গৈছে আৰু খাদ্যৰ ক্ষেত্ৰতাে কোনাে স্তৰত পেলাব নােৱৰা খাদ্যও ক'ৰবাত ক'ৰবাত পৰিৱেশন কৰা হৈছে বুলি অভিযােগ উঠি আছে। জানিবৰ কোনাে উপায় নাই। এই সমগ্ৰ কাৰবাৰটোত কিমান শ কোটি টকা চৰকাৰে ব্যয় কৰিবলগীয়া হৈছে।\nশেহতীয়াকৈ আৰক্ষী বিভাগৰ উপ-পৰিদৰ্শকৰ পৰীক্ষাৰ প্রশ্নকাকত, দহৰ পৰা পােন্ধৰ লাখ পর্যন্ত ধনৰ বিনিময়ত পৰীক্ষাৰ আগতে বিক্ৰীকৰাৰ ঘটনাই মুখ্যমন্ত্ৰীৰ হাতত থকা গৃহবিভাগৰ স্বৰূপটো অতি ভয়ংকৰভাৱে উদঙাই দিছে। কেৱল সেয়ে নহয় টিংখাং সমষ্টিৰ বিধায়কে পৰীক্ষাৰ আগত বছা বছা কিছু পৰীক্ষাৰ্থীক প্রশ্ন কাকত লৈ ক'চিং' কৰাৰাে খা-খবৰ বাতৰি কাকতত ওলাই গৈছে। ইয়াৰ উপৰিও লকডাউনৰ সময়ত ৰাতি ৰাতি জাৰি কৰা সান্ধ্যআইন চলি থকাৰ সময়ত ডাঙৰ ডাঙৰ আঢ়ৈশ-তিনিশ ট্রাকেৰে লিড়ু-মাৰ্ঘেৰিটাৰ পৰা চোৰাং কয়লা আৰক্ষীৰ চকুৰ আগদিয়েই লৈ যােৱাৰ ঘটনাও ঘটি আছিল। আনকি বাংলাদেশলৈ অসমৰ গুৰু-ম'হৰ চোৰাং বেপাৰাে চলি থকাৰ নানা বৰা কাকত-পত্ৰত ওলাই গৈছে। এ পি এছ চিৰ কেলেংকাৰী ধৰা পৰাৰ সময়ৰ পৰা মুখ্যমন্ত্ৰীয়ে শূন্য সহনশীলতা অৱলম্বন কৰিব আৰু কোনাে সাৰি যাব নােৱাৰিব বুলি জোৰেৰে ঘােষণা কৰি আছে। যদিও মুখ্যমন্ত্ৰীৰ বিভাগৰ চকুৰ আগেদি ঘটনাবােৰ ঘটি আছে।\nইয়াৰ উপৰিও অসম চুক্তিৰ ছয় নম্বৰ দফা আখৰে আখৰে পালন কৰিব বুলি কেন্দ্রীয় গৃহ মন্ত্ৰী আৰু অসমৰ মুখ্য মন্ত্ৰীয়ে | ঘােষণা কৰাৰ পিছতাে কেন্দ্রীয় গৃহমন্ত্ৰীয়ে তদন্ত সমিতি প্ৰতিৱেদন গ্ৰহণ নকৰিলে আৰু ৰাজ্য চৰকাৰলৈ ঠেলিলে। মুখ্যমন্ত্ৰীয়ে সম্পূর্ণ ব্যৱস্থা ল'ব বুলি ঘােষণা কৰাৰ মাজতে শুনা গ'ল যে ইতিমধ্যে পোন্ধৰ হাজাৰ বাংলাদেশী হিন্দুক নাগৰিকত্ব প্ৰদান কৰা হৈছেই। ব্রহ্মপুত্র নিয়ন্ত্ৰণৰ নামত কোটি কোটি টকা ব্যয় কৰি পূজা-পাতল কৰা চৰকাৰে ব্ৰহ্মপুত্ৰৰ দুয়ােপাৰে এপ্রেছ হাইৱে বান্ধি উলিয়াব বুলি কৰা ঘােষণা সৰু ল'ৰা-ছােৱালীক ওমলাবলৈ কোৱা সাধুকথাৰ শাৰীলৈ পর্যবসিত হ'ল। আনকি ভাৰতবৰ্ষৰ অন্যান্য প্ৰায়বােৰ ৰাজ্যত চাৰিশৰীয়া ৰাষ্ট্ৰীয় ঘাইপথ ক'ৰবাত ক'ৰবাত শৰীয়া হলেও আমাৰ অসমৰ ৰাজহাড়স্বৰূপ ৰাষ্ট্ৰীয় ঘাইপথ দুটা বিশেষকৈ নগাঁৱৰ পৰা উজনিৰ ফালে বিধ্বস্ত হৈ গৈ আছে।\nউল্লিখিত ইত্যাদি ইত্যাদি ঘটনাবােৰেই বােধকৰোঁ মূল্যবােধৰ ৰাজনীতিৰ আটাইতকৈ ডাঙৰ উদাহৰণ। মূল্যবােধ শব্দটো শাসকীয় দলৰ ৰাজনীতিকৰ মুখত ‘ভূতৰ মুখত ৰামনাম’ যেন লগা হৈছে। আমাৰ ৰাজনীতিকসকলে এনেবােৰ কথা আৰু কামেৰেই দেশৰ ল'ৰা-ছােৱালীক মূল্যবােধৰ শিক্ষা দিবনে, তেওঁবিলাকৰ | নৈতিক মূল্যবােধৰ ৰাজহাড় ভাঙি পেলাব? কিছুদিনৰ আগতে মই কৈছিলোঁ যে হিতাধিকাৰী আঁচনিৰ আধাৰত ল'ৰা-ছােৱালীৰ পৰা আৰম্ভ কৰি বুঢ়ালৈকে বিভিন্ন স্তৰৰ লােকৰ হাতত বিনা পৰিশ্রমে তুলি দিয়া ধন অৰুি উপঢৌকন হ’ল, আইনৰ পৰা হাত সাৰিবলৈ নিবাচনৰ দিন ঘােষণা কৰাৰ যথেষ্ট আগতে তুলি দিয়া ভেটী। অসমৰ মুখ্যমন্ত্ৰীয়ে ভেটী দিয়াটোৱেই নহয় লােৱাটোও সমান দোষী বুলি কৈছে। যদি সেয়ে হয় চৰকাৰে বিনা পইচাই মানুহৰ হাতত তুলি দিয়া চাউলকে ধৰি বিভিন্ন উপঢৌকন দিয়াজনতকৈয়াে এতিয়া লােৱাজনহে দোষী হােৱাৰ ইংগিত ফুটিও উঠিছে বুলি কোৱাৰ বাট ওলােৱা নাইনে?\n২০১৪ খ্রীষ্টাব্দত নৰেন্দ্র মােদীৰ উদাত্ত ভাষণ শুনি দেশৰ মানুহে কংগ্ৰেছৰ দুর্দিনৰ ঠাইত শুভ দিন আহিছে বুলি ভাবি আনন্দেৰে বিজেপিৰ পক্ষত থিয় দিছিল। ইন্দিৰা গান্ধীৰ দিনৰ পৰা কংগ্ৰেছত ধীৰে ধীৰে আৰম্ভ হােৱা মূল্যবােধৰ অৱনমনে যেতিয়া চূড়ান্ত ৰূপ পালেহি মানুহ অতিষ্ঠ হ'ল। অসমতো পােন্ধৰ বছৰীয়া কংগ্ৰেছৰ অপশাসনত অতিষ্ঠ হৈ উঠা মানুহ বিজেপিক আদৰি লােৱা চাৰে চাৰিবছৰ পাৰ হৈ নৌ যাওঁতেই এতিয়া বিৰক্ত আৰু অতিষ্ঠ হৈ উঠিছে। অসমক ভাৰতবৰ্ষৰ 'ইঞ্জিন' বুলি কোৱা প্রধানমন্ত্ৰীৰ বাণীৰ অসার্থকতা মর্মে মর্মে মানুহে অনুভৱ কৰিছে। কংগ্ৰেছৰ কেৱল দুর্নীতি বহু ওপৰলৈ উঠিছিল। কিন্তু এওঁবিলাকৰ দিনত এতিয়া দুর্নীতিৰ লগতে পুঁজিবাদ আৰু ধর্মান্ধতা এই দুটাও লগ লাগি এক সহ্যাতীত অৱস্থাৰ সৃষ্টি কৰিছে। মূল্যবােধ সম্পূৰ্ণৰূপে মূল্যহীন হৈ পৰিছে। মূল্যবােধৰ ৰাজহাড় ভাঙি পেলােৱা হৈছে। মন্ত্রীসকলে, বিধায়কসকলে নিজেই নিজৰ মস্তিঙ্কক সােধক তেওঁবিলাক গাদীৰক্ষাৰ বাবে কোন স্তৰলৈ নামি গৈছে। এই পটভূমিত মানুহে নতুন আঞ্চলিকতাবাদী শক্তিৰ উত্থান বিচাৰিছে। কিন্তু ১৯৮৫ খ্রীষ্টাব্দত আৱেগত সৃষ্টি হােৱা আঞ্চলিক দলৰ চৰিত্ৰৰ প্ৰতিৰূপ এটা বিচৰা নাই। বিচাৰিছে সম্পূর্ণরূপে তত্ত্ব, তথ্য আৰু যুক্তিৰ ভিত্তিত গঢ়ি উঠিব পৰা এটা আঞ্চলিক শক্তি। ইয়াৰ লগত নিশ্চয় ৰাজ্যখনক ভালপােৱা, দেশখনক ভালপােৱা আৱেগ থাকিব। কিন্তু আবেগ পৰিচালনাৰ শক্তিলৈ ৰূপান্তৰিত হ'ব নালাগিব বা নােৱাৰিব। স্বাভাৱিকতেই আৱেগ-পৰিচালিত গােট যে নাথাকিব এনে নহয়, কিন্তু আঞ্চলিক শক্তি থিয় হ'ব লাগিব পূর্বে কৈ অহা তত্ত্ব, তথ্য আৰু যুক্তিৰ ওপৰত।\nনিঃসন্দেহে ৰাজনীতি হল অর্থনীতিৰ এটা ঘণীভূত ৰূপ। এতেকে অর্থনৈতিক দৃষ্টি অবিহনে ৰাজনীতি গঢ়ি নুঠে। স্বাধীনতাৰ পৰৱৰ্তী কালৰ পৰা ভাৰতবৰ্ষই গ্রহণ কৰি অহা মিশ্র অর্থনীতি বিজেপিৰ শাসনত পুঁজিবাদী অর্থনীতিলৈ ৰূপান্তৰিত হৈছে। এতেকে নতুন আঞ্চলিক দলে সমাজবাদী আদৰ্শক চকুৰ আগত ৰাখি অসমৰ লগত খাপ খােৱাকৈ তাৰ পুনর্গঠন কৰি ল'ব লাগিব। বিজেপিৰ ধর্মান্ধতাৰ ঠাইত নতুন আঞ্চলিক শক্তিয়ে ধর্মনিৰপেক্ষ উদাৰ মানৱীয় দৃষ্টিভংগীক আধাৰ কৰিব লাগিব। তদুপৰি নেতাসকলে নিজৰ ক্ষুদ্র স্বার্থ কিবা থাকিলে তাক বলি দিবলৈ সকলো সময়তে সাজু হৈ থাকিব লাগিব। তেহে মূল্যবোধ গঢ় লৈ উঠিব আৰু জাতিটোৰ মেৰুদণ্ড পােন আৰু শক্তিশালী হ'ব।\nইতিমধ্যে অসম জাতীয় পৰিষদে ধীৰ-স্থিৰভাৱে নিজক প্ৰস্তুত কৰিবলৈ যত্ন কৰিছে। আনহাতেদি ৰাইজৰ দল' নামেৰে আৰু "অসম গণমঞ্চ” নামেৰে আন দলাে গঠিত হৈছে। মই পূর্বে কৈ অহাৰ দৰে তত্ত্ব, তথ্য আৰু যুক্তিৰ ভিত্তিত সকলােকে ঐক্যবদ্ধ হবলৈ আগতে অনুৰােধ কৰিছোঁ আৰু এতিয়াওঁ অনুৰােধ কৰোঁ। ৰাজনীতিটো যেন আৱেগৰ খেলা বুলি আৰু ব্যক্তিগত স্বার্থপূৰণৰ থল বুলি এই নতুনসকলৰ কোনেও ভাবি নলয়। ইতিমধ্যে এনেভাৱে কেইবাটিও দল হােৱাৰ নিমিত্তে অসমৰ বিজেপিৰ নেতাৰ সৰু-ডাঙৰ কোনাে কোনােৱে কটাক্ষপাট কৰিবলৈ ধৰা দেখা গৈছে। মােকো ক'ৰবাত ক'ৰবাত নাজোঁৰাকৈ থকা নাই। | কিন্তু মই জানাে, মােৰ বয়সটোৰ বাহিৰে সমালােচকসকলৰ সমান মই জ্ঞানীও নহওঁ, বুদ্ধিজীৱীও নহওঁ আৰু ৰাজনীতিজ্ঞও নহওঁ। মই প্ৰথমতে মােৰ জন্মভূমি অসমক আৰু দেশ ভাৰবৰ্ষক মনেপ্রাণে ভালপােৱা এজন সাধাৰণ মানুহ। মই আশা কৰোঁ অসমৰ ৰাষ্ট্ৰীয় দলৰ ৰাজনীতিকসকলেও প্ৰথমতে অসমৰ কথা ভাবিবলৈ যত্ন কৰিলে তেওঁলােকৰ মাজত থকা বা থাকিব পৰা সংকীর্ণতা, স্বার্থপৰতা, ক্ষুদ্রতা, সর্বজ্ঞানী মনােভাব আৰু অহংবােধ দূৰ হব আৰু অসমৰ মংগল সাধনাত তেওঁবিলাকৰ বৰঙনি নিশ্চয় প্রশংসনীয় ইব। মূল্যবােধ প্রতিষ্ঠাৰ তেনে এটা দিনলৈ বাট চালোঁ।\n(লেখাটি আমাৰ অসম কাকততো পূৰ্বে প্ৰকাশ পাইছে। লেখকৰ মৌখিক অনুমতি সাপেক্ষে ইউনিকড ৰূপান্তৰ কৰি সংৰক্ষণ কৰা হৈছে)\nTags # ARTICLE # DRNAGENSAIKIA # JONAKI # RECENT # জোনাকী # ড° নগেন শইকীয়া # প্ৰৱন্ধ\nBy xukhdukh.com on October 07, 2020


বৃক্কৰ ঘাই ঘাই ৰোগসমূহ — Vikaspedia\nবৃক্কৰ ৰোগসমূহ দুটা ভাগত ভাগ কৰা হয়\nবৃক্ক বিকল প্রধানকৈ দুবিধ। প্ৰৱল বৃক্ক বিকলতা আৰুত্র ণিক বৃক্ক ৰোগ।\nডায়েলাইচিছৰ দুটা পদ্ধতি হৈছে - হিম’ডায়েলাইচিছ আৰু পেৰিটোনিয়েল ডায়েলাইচিছ।\nকিডনি ষ্টোন বা বৃক্কৰ পাথৰি ৰোগ\nঔষধ সন্মন্ধীয় ৰোগসমূহ (মেডিকেল ডিজিজেছ):ঔষধ সন্মন্ধীয় বৃক্কৰ ৰোগসমূহ হৈছে-বৃক্ক বিকল হোৱা,ইউৰিনেৰী ট্রেক বা মূত্রবাহী পথৰ সংক্রমন আৰু নেফ্রটিক চিণ্ডুম ।এইবোৰ ৰোগৰ চিকিৎসা নিফ্রে লোজিষ্টে দিয়া দৰৱৰ যোগেদি কৰা হয়।যিবোৰ ৰোগীৰ আগতীয়াকৈ বৃক্ক বিকল হয় তেওঁলোকৰ চিকিৎসা হৈছেডায়েলাইচিছ আৰু বৃক্কৰ সংৰোপন বা ট্রেন্সপ্লেষ্টেচন।\nঅষ্ট্রোপচাৰ সন্মন্ধীয় ৰোগ : অষ্ট্রোপচাৰ বা চাজিকেল সন্ম ৰোগ সমূহ হৈছে-বৃক্কত হোৱা পাখৰ, প্রষ্টেটৰ সমস্যা আৰু প্রনালীৰ কৰ্কটৰোগ । এইবোৰ ৰোগৰ অষ্ট্রোপচাৰ, এণ্ডোস্ক আৰু লিথ ত্রিন্সি আদিৰ যোগেদি ইউৰোলোজিষ্টে চিকিৎসা কৰে।\nনেফ্র লোজিষ্ট আৰু ইউৰোলোজিষ্টৰ পাৰ্থক্য ক’ত ?\nনেফ্র লোজিষ্ট সকল চিকিৎসক আৰু ইউৰোলোজিষ্ট সকল অষ্ট্রোপচাৰক বা শৈল চিকিৎসকল।দুয়োবিধেই বৃক্কৰোগৰ বিশেষজ্ঞ।\n(প্ৰৱল বৃক্ক বিকল হৈছে বৃক্কৰ কাৰ্যকাৰিতাৰ সঘন হ্ৰাস। কম সময়ৰ চকিৎসাৰ যোগেদি বৃক্ক সাধাৰণতে নিৰাময় হয়)\nপ্ৰধান বৃক্ক ৰোগসমূহ\nপ্ৰৱল বৃক্ক বিকল\nক্ৰ্নিক বৃক্ক ৰোগ\nইউৰিনেৰি ট্ৰেক সংক্ৰমন\nকনজেলিটেল ইউৰিনেৰী এনমেলিজ\nআপোনাৰ বৃক্কদ্বয় সুৰক্ষিত কৰি ৰাখক\nবৃক্কই শৰীৰৰ পৰা অপ্রয়োজনীয় আৰু বিষাক্ত দ্রৱ্য সমূহ পৰিশোধনকৰি বাহিৰ কৰিব পৰাৰ ক্ষমতা হ্রাস পোৱা আৰু শৰীৰৰ জুলীয়া দ্ৰৱ্যৰ সমতুল ৰক্ষাৰ ক্ষমতা হ্রাস পোৱাটোৱে বৃক্ক বিকল বুলি কোৱা হয়। ৰক্ত পৰীক্ষা, ইউৰীয়া, চেৰাম ক্রিয়েটিনাইনৰ পৰিমান বৃদ্ধি পোৱটোৱে বৃক্ক বিকলৰ লক্ষণ।\nপ্ৰৱল বৃক্ক বিকলতা\nহঠাতে বৃক্কৰ কাৰ্যকাৰিতা হ্রাস পোৱাটোকে প্ৰৱল বৃক্ক বিকলতা বা প্ৰৱল বৃক্ক আঘাত বুলি কোৱা হয়। এই ৰোগত বেছি সংখ্যকৰ ক্ষেত্রতে প্রস্ৰাৱৰ পৰিমান হ্রাস পায়। প্ৰৱল বৃক্ক বিকলতাৰ প্রধান কাৰক হৈছে - গ্রহণী, বমী অহা কমা, উচ্চ ৰক্তচাপ, ফেলচিফেৰাম, মেলেৰীয়া, চেপছিচ, বিশেষ কিছুমান দৰৱ (এ.চি.ই. ইনহিবিটৰ, এন.এছ.এ. আই. ডি. এছ) ইত্যাদি। বহুক্ষেত্ৰত সঠিক চিকিৎসাৰ দ্বাৰা (কেতিয়াবা কেতিয়াবা ডায়েলেচিছৰ সহায়ত)। বৃক্কৰ কাৰ্যকাৰিতা সাধাৰণ হোৱা দেখা যায়।\nত্র ণিক বৃক্ক ৰোগ\nলাহে লাহে ক্রমবদ্ধিত আৰু অপৰিৱৰ্ত্তনয় ধৰণে কেইবা মাহ বা কেইবা বছৰ ধৰি বৃক্কৰ কাৰ্যকাৰিতা হ্রাস পোৱাটোকে ক্ৰণিক - চি.কে.ডি বুলি কোৱা হয়। চি.কে.ডি.ত বৃক্কৰ কাৰ্যকাৰিতা লাহে লাহে আৰু একেলেঠাৰীয়ে হ্রাস পায় গৈ থাকে। বহুদিনৰ মুৰত এই কার্যকাৰিতা ইমানেই হাস পায় যে ই কাম কৰা বন্ধ হৈ যায়।\n(লাহে লাহে, ক্রমবদ্ধত ভাৱে আৰু অপৰিৱৰ্ত্তনীয় ধৰণে কেইবা মাহ বা কেইবা বছৰ ধৰি বৃক্কৰ কাৰ্যকাৰিতা হ্রাস পোৱাটোকে ক্ৰণিক বৃক্ক ৰোগ -চি.কে.ডি বুলি কোৱা হয়। )\nএই আগতীয়া আৰু জীৱনৰ সংকটপূর্ণ অৱস্থাটোক বৃক্কৰ শেষ অৱস্থা বুলি কোৱা হয়।ইংৰাজীত ইয়াক End stage of Kidney (Renel) disease (ESKD-ESRD) বোলে।\nক্রণিক বৃক্ক ৰোগ এটা গোপন ৰোগ আৰু কেতিয়াবা কেতিয়াবা ই চকুত ধৰা নিদিয়াকৈয়ে বৃদ্ধি পায়। চি.কে.ডি. প্রথম অৱস্থাৰ চিন বা লক্ষণ সমূহ বৰ কম বা নগন্য। চি.কে.ডি.ৰ সাধাৰণ লক্ষণ হৈছে, দুর্বলতা, ভোগ নলগা,শৰীৰ ফুলি উঠা, উচ্চ ৰক্তচাপ, ওকালি অহা আদি। প্রস্ৰাৱ পৰীক্ষাত প্রটিন পোৱা, ৰক্ত পৰীক্ষাত উচ্চ ক্রয়েটিনাইন পোৱা আৰু চন’গ্ৰাফীত বৃক্কৰ আকাৰ সৰু পোৱা - এইবোৰ হৈছেচি.কে.ডি.ৰ অতি দৰকাৰী লক্ষণ।\nচেৰাম ক্রিয়েটিনাইনৰ পৰিমানে বৃক্ক বিকলতাৰ তীব্রতা প্রতিফলিত কৰে\nএই পৰিমান, এই ৰোগত ক্রমে বৃদ্ধি হৈ থাকে।\nচি.কে.ডিৰ প্রথম অৱস্থাত ৰোগীক সঠিক দৰৱ আৰু খাদ্যৰ শুধৰণীৰ প্রয়োজন হয়। এই ৰোগৰ সম্পূর্ণ আৰোগ্য হৈ উঠা কোনো চিকিৎসা নাই।চিকিৎসাৰ দ্বাৰা মাত্র হ্রাস পায় অহিব পৰা বৃক্কৰ কাৰ্যকাৰিতাৰ গতি মন্থৰ হয় আৰু তেনেকৈয়ে ৰোগীক তীব্ৰ সুখ হোৱা স্বত্বেও দীঘলীয়া সময় ধৰি জীয়াই ৰাখিব পাৰি।\nএইবৃক্কৰ ৰোগ যেতিয়া তীব্র হয় (End Stage of the Kidney disease) ৯০ শতাংশ বৃক্কৰ কাৰ্যকাৰিতা হ্রাস পায়, তেজত চেৰাম, ক্রিয়েটিনাইনৰ পৰিমান ৮-১০ মিলিগ্রাম প্রতি ডি. লিটাৰত বা তাতকৈ বেছিয়েই হয়গৈ) ।সেই সময়ত ইয়াৰ একমাত্র চিকিৎসা হৈছে ডায়েলাইছিছ (হিম ডায়েলাইচিছ আৰু পেৰিটোনিয়েল ডায়েলাইচিছ) আৰু বৃক্ক সংৰোপন।\nডায়েলাইচিছহৈছে এটা পৰিশোধন প্রক্রিয়া, যাৰ দ্বাৰা শৰৰীত উৎপন্ন হোৱা অলাগতীয়াল দ্রৱ্যবোৰ আৰু অতিৰিক্ত পানীভাগ আতৰাই পেলোৱা হয়।(যেতিয়া বৃক্ক বিকল হৈ পৰে)। ক্রণিক বৃক্ক ৰোগৰ বাবে ডায়েলাইচিছ কোনো আৰগ্যতা নহয়। ই এছ কে.ডিত ৰোগীক গোটেই জীৱিত কালত নিয়মিয়াকৈ ডায়েলাইচিছৰ প্রয়োজন হয় (যেতিয়ালৈকে বৃক্ক সংৰোপন সফল নহয়)।\n(ডায়েলাইচিছ এটা কৃত্রিম প্রত্রিয়া, যাৰ সহায়ত শৰীৰৰ অলাগতীয়াল দ্রব্যবোৰ আতৰাই পেলোৱা হয় আৰু তেজৰ অতিৰিত্ত পানী ভাগ আতৰোৱা হয়)। যেতিয়া নেকি বৃক্ক বিকল হৈ পৰে পৰে।\nহিম’ডায়েলাইচিছ (এইচ. ডি.) বহুল ভাৱে ব্যৱহৃত হয়। এইছ ডি.ত এটা বিশেষ যন্ত্র দ্বাৰা শৰীৰত উৎপন্ন হোৱা অলাগতীয়াল দ্রৱ্য সমূহ, অতিৰিক্ত পানীভাগ আৰু লৱন ভাগ আতৰাই পেলোৱা হয়। কন্টিনিয়াচ এম্বুলেটৰী পেৰিটনিয়েল ডায়েলাইচিছ-চি.এ.পি.ডি. হৈছে ডায়েলাইচিছৰ আন এটা পদ্ধতি যিটো ঘৰত বা কৰ্ম্ম স্থানত কোনো যন্ত্র নহোৱাকেয়ে কৰিব পৰা যায়। বৃক্ক সংৰোপন হৈছে আটাইতকৈ কার্যকাৰী চিকিৎসা আৰু ই.এছ.কে.ডি.ত এইটোৱে একমাত্র কিছু আৰোগ্য হোৱাৰ উপায়।\nইউৰিনেৰী ট্রেক (মূত্র প্রণালী) সংক্রমন :\nসঘনাই প্রস্ৰাৱ লগা, প্রত্ৰাৱত জ্বালা পোৰা কৰা, তলপেটৰ বিষ আৰু জ্বৰ উঠা আদি ইউ.টি.আইৰ সাধাৰণ লক্ষণ। প্রস্ৰাৱ পৰীক্ষাত যদি পুজ যায়, তেতিয়াই ইউ.টি.আই বুলি গম পোৱা যায়। বেছিভাগ ইউ.টি.আই. ৰোগীয়ে এন্টিবায়োটিক থেৰাপীৰ দ্বাৰা আৰোগ্য হয়। সৰু ল’ৰা-ছোৱালীৰ ইউ.টি.আই হ’লে বিশেষ বিবেচনাৰ প্রয়োজন। সৰু ল’ৰা-ছোৱালীৰ ক্ষেত্ৰত চিকিৎসা যদি কম পৰিমানৰ হয় বা দেৰী হৈ যায় তেন্তে বদ্ধিচ্ছত বৃক্কৰ অপূৰণীয় ক্ষতি হ’ব পাৰে। ৰিকাৰেণ্ট ইউ.টি.আই থকা এজন ৰোগীয়ে মূত্ৰনলীৰ অৱৰোধ, পাথৰি ৰোগ, মূত্ৰনলীৰ বিকৃতি আৰু জেনিট ইউৰিনেৰী, টিউবাৰকুলছিচ আদিৰ সকলো পৰিক্ষা কৰাই লোৱা অতি প্রয়োজন। সৰু ল’ৰা-ছোৱালীৰ ৰিকাৰেণ্ট ইউ.টি.আই ৰোগৰ আটাইতকৈ দৰকাৰী কাৰণটো হৈছে – ভি. ইউ. আৰ (ভিছিকোইউ ৰেটেৰা ৰেফলেক্স)। ভি.ইউ.আৰ. হৈছে কনজিনেটল বিকৃতি যাৰ ফলত প্রস্ৰাৱৰ সোঁতটো ওলাটোকৈ মূত্রাশয়ৰ পৰা যিকোনো এটা বা দুটা ইউৰিটাৰেলৈ বৈ যায় আৰু বৃক্কলৈও বৈ যায়।\n(ইউ.টি.আই হোৱা সৰু ল’ৰা-ছোৱালী চিকিৎসা কৰাৰ যদি পলম হয় কি নহওক কোনো কোনো এনে কিডনী ষ্টোন হোৱা থাকে যাৰ বা সম্পূর্ণ চিকিৎসা কৰা নহয়, তেন্তে বৃক্কৰ অপূৰণীয় ক্ষতি হ’ব পাৰে)\nনেফ্রটিক চিণ্ডম নামৰ বৃক্ক ৰোগটোক বয়স্ক লোকতকৈ সৰু লৰা-ছোৱালীৰ ক্ষেত্ৰত বেছিকৈ হোৱা দেখা যায়।সঘনাই শৰীৰ উখহী উঠা (ইডিমা) হৈছে এই ৰোগৰ প্রধান লক্ষণ।এইৰোগ হ’লে এজন ৰোগীৰ সাধাৰণতে বৃক্কৰ কাৰ্যকাৰিতা আৰু ৰক্তচাপ ঠিকেই থাকে কিন্তু প্রস্ৰাৱত প্রটিন (৩.৫ গ্ৰামতকৈ বেছি) পোৱা যায়।তেজত এলবুমিনৰ পৰিমান কম (হাইপ’এলবুমিনিমা) কলেষ্টৰেল বেছি পোৱা যায়।\nচিকিৎসাৰ দ্বাৰা এই ৰোগ সহজে আৰোগ্য হয়।খুব কম সংখক ৰোগীৰ চিকিৎসা শেষ হোৱাৰ পিছত দৰৱ ব্যৱহাৰ নকৰিলেও বেমাৰটোৰ কোনো লক্ষণ দেখা পোৱা নাযায়।কিন্ত বেছিভাগ লোকৰ ক্ষেত্ৰত ৰোগটো পুনৰ হয়।\nএইদৰে চিকিৎসাৰ প্রতি সহাৰি,চিকিৎসা নকৰাৰ সময়ত পুনৰ আৰম্ভ হোৱা সঘনে শৰীৰ ফুলি উঠা – এই লক্ষনবোৰ চক্ৰকাৰে হৈছে নেফ্রটিক চিণ্ডুমৰ প্রকৃতি।যদিহে আৰোগ্য হোৱা আৰু পুনৰাই আৰম্ভ হোৱা চক্রটো বছৰ বছৰ তেন্তে ই সৰু ল’ৰা-ছোৱালী বা তেওঁৰ পৰিয়ালৰ বাবে চিন্তাৰ বিষয় হৈ পৰে।কিন্তু এটা কথা মনত ৰাখা উচিত যে, দীঘলীয়া সময় ধৰি এই ৰোগ হৈ থকাটো সৰু- ছোৱালীৰ বাবে শুভ।তেওঁলোকে স্বাভাৱিক বৃক্কৰ সৈতেই এটা সুস্থ জীৱন জীয়াই থাকে।\nবৃক্কৰ পাথৰি ৰোগ এটা সাধাৰণ তথা গুৰুত্ব দিৱলগীয়া বৃক্কৰ সমস্যা।পাথৰ হোৱাৰ সাধাৰণ ঠাইবোৰ হৈছে - বৃক্ক, ইউৰিটাৰ আৰু মূত্রাশয়। কিড়নী ষ্টোনৰ সাধাৰণৰ লক্ষণবোৰ হৈছে- তীব্র আৰু অসহ্যকৰ বিষ, পেট অকোৱা পকোৱা কৰা, বমি হোৱা, প্রস্ৰাৱত তেজ যোৱা আদি।যি কি নহকও কোনো কোনো এনে কিডনী ষ্টোন হোৱা থাকে যাৰ দীঘলীয়া সময় ধৰি এই ৰোগ হৈ আছে অথচ কোনো এটা লক্ষনে দেখা দিয়া নাই।ইয়াক চাইলেণ্ট ষ্টোন (মৌন বৃক্ক -পাথৰি) বোলা হয়।\nকিডনি ষ্টোন চিনাক্ত কৰিবলৈ তলপেটৰ এক্স ৰে’ আন্ট্রাচনগ্ৰাফী কৰাৰ প্রয়োজন।সৰু আকাৰৰ বেছিভাগ পাথৰ অতিৰিক্ত পানী খালে প্ৰস্ৰাৱৰ লগত বাহিৰ হৈ যায়।যদিহে এবাৰ ভাল হোৱাৰ পিছত পুনাই তীব্র বিষ সংক্রমণ, প্রস্ৰাৱত বাধা বা বৃক্কৰ অপকাৰ হয়,তেন্তে ইয়াক আতৰাই পেলোৱাটো প্রয়োজনীয় হৈ পৰে।কিডনী ষ্টোন আতৰাবলৈ প্রয়োজন হোৱা পদ্ধতীটো নির্ভৰ কৰে। ষ্টোনৰ আকাৰ, ইয়াৰ অৱস্থান আৰু ইয়াৰ প্ৰকাৰৰ ওপৰচত। সাধাৰণতে ব্যৱহৃত পদ্ধতিবোৰ হৈছে –লিথ ট্রপছি, এণ্ডোস্ক পি, পি.চি.এন.এল. চি ক্টোস্ক'পি আৰম্ভ ইউৰেটেৰ’স্কোপী আৰু মুক্ত অষ্ট্রপচাৰ।\n(কিড়নী ষ্টোন কোনো লক্ষণ নেদেখুৱাকৈ বছৰ বছৰ ধৰি হৈ চিকিৎসা নকৰাৰ সময়ত থাকিব পাৰে)\nআৰু যিহেতু কিড়নী ষ্টোন পুনৰ হ’লে সংকত ৬০-৮০ শতাংশ, সেয়ে এনে ক্ষেত্ৰত অতিৰিক্ত পানী খোৱা,অপাথ্য খাদ্য নখোৱা আৰু সময়ে সময়ে পৰীক্ষা কৰা আদি অৱ্যহত ৰাখিব লাগে।\nবেনাইন প্রষ্টেটিক হাইপাৰ প্ৰছিয়া (বি.পি,এইছ)\nপ্রষ্টেট গ্রন্থী কেৱল পুৰুষৰহে থাকে।ই মূত্রাশয়ৰ ঠিক তলতে আৰু ইউৰিথাৰ অগ্রাংশ আৱৰী থাকে।৫০ বছৰৰ পাছত প্রষ্টেট গ্রন্থী ডাঙৰ হ’বলৈ ধৰে ।প্রষ্টেট ডাঙৰ হৈ যোৱাত ইউৰিথ্রাটো চেপাখাই যায়।ফলত বয়স্ক পুৰুষৰ প্ৰস্ৰাৱ কৰাত অসুবিধাৰ সৃষ্টি হয়।\nউৎস:বৃক্ক শৈক্ষিক প্ৰতিষ্ঠান


পৰিবেশ — বিকাশপেডিয়া\nমূল পৃষ্ঠা / গ্ৰামীণ শক্তি / পৰিৱেশ / পৰিবেশ\nসাধাৰণ অৰ্থত ক’বলৈ হ’লে আমি আমাৰ চাৰিওফালে যি দেখিছো সেই সকলোবিলাকেই আমাৰ পৰিবেশ। বায়ু, বিভিন্ন জীৱ-জন্তু, গছ-গছনি, মাটি, পানী, পৰ্বত-পাহাৰ আদি আমাৰ চাৰিওফালে আছে। এইবোৰৰ উপৰিও আমাৰ ঘৰ-দুৱাৰ, বিভিন্ন অনুষ্ঠান-প্ৰতিষ্ঠান, দোকান-পোহাৰ, হাট-বজাৰ, কল-কাৰখানা আদিও আমাৰ চৌদিশে আছে। এই সকলোবোৰ বস্তুৱেই আমাৰ পৰিবেশৰ ভিতৰুৱা। চমুকৈ ক’বলৈ গ’লে কোনো এটা জীৱৰ বাসভূমিৰ কেউদিশৰ অৱস্থাকেই পৰিবেশ বুলি কোৱা হয়। আমাৰ পৰিবেশত থকা মুখ্য উপাদানবোৰ হ’ল বায়ু, পানী আৰু মাটি। এই তিনিবিধ ভৌতিক বা অজৈৱিক উপাদানৰ বাহিৰেও পৰিবেশত আৰু কিছুমান ভৌতিক উপাদানৰ বৰঙণি আছে। তেনেবোৰ উপাদানৰ ভিতৰত উষ্ণতা, পোহৰ আৰু বিকিৰণ, বায়ুৰ চাপ, মাধ্যাকৰ্ষণ শক্তি, বায়ুমণ্ডলত থকা বিভিন্ন ৰাসায়নিক উপাদান উল্লেখযোগ্য। কোনো এটা পৰিবেশত জীয়াই থকা জীৱসমূহেই হ’ল পৰিবেশৰ জৈৱিক উপাদান। কোনো এটা পৰিবেশৰ জীৱসমূহক উপাদান হিচাপে তিনিটা মুখ্য ভাগত ভগাব পাৰোঁ।\nসেউজীয়া উদ্ভিদসমূহে নিজে নিজৰ খাদ্যবস্তু তৈয়াৰ কৰি ল’ব পাৰে। সেউজীয়া উদ্ভিদে খাদ্যবস্তু প্ৰস্তুত কৰাৰ সময়ত জীৱৰ বাবে প্ৰয়োজনীয় আন এবিধ সামগ্ৰী অক্সিজেনো উৎপাদন কৰে। পৰিবেশত থকা পোষকদ্ৰব্য গ্ৰহণ কৰি গঢ় লোৱা সেউজীয়া উদ্ভিদ, শেলাই আদি জীৱক উৎপাদক বুলি কোৱা হয়।\nযিবিলাক জীৱই আন জীৱ ভক্ষণ কৰি বা নিৰ্ভৰশীল হৈ বৰ্তি থাকে তেনেকুৱা জীৱক উপভোক্তা বুলি কোৱা হয়। পৃথিৱীৰ প্ৰায় সকলোবিলাক প্ৰাণীয়েই উপভোক্তা। কেৱল উদ্ভিদ ভক্ষণ কৰি জীয়াই থকা প্ৰাণীবোৰক প্ৰাথমিক উপভোক্তা বোলে। গৰু, ছাগলী, তৃণভোজী কীট-পতংগ আদি প্ৰাথমিক উপভোক্তাৰ উদাহৰণ। আনহাতে কেৱল প্ৰাথমিক উপভোক্তা ভক্ষণ কৰি বৰ্তি থকা প্ৰাণীবোৰক মাধ্যমিক উপভোক্তা আৰু মাধ্যমিক উপভোক্তাক ভক্ষণ কৰি জীয়াই থকা প্ৰাণীসমূহক সৰ্বোচ্চ উপভোক্তা বোলা হয়। ভেকুলী, কুকুৰ আদি মাধ্যমিক উপভোক্তা আৰু বাঘ, সিংহ, সাপ, শগুণ আদি সৰ্বোচ্চ উপভোক্তাৰ উদাহৰণ।\nযিবিলাক জীৱই মৃত প্ৰাণী বা উদ্ভিদৰ দেহৰ পৰা খাদ্য সংগ্ৰহ কৰাৰ সময়ত জটিল জৈৱ যৌগক সৰল জৈৱ যৌগলৈ পৰিৱৰ্তন কৰে সিবিলাকক বিয়োজক বোলে। বেক্টেৰিয়া বা ভেঁকুৰ আদি এই শ্ৰেণীৰ জৈৱিক উপাদান।\nসাম্প্ৰতিক সময়ত পৃথিৱীৰ পৰিবেশৰ অৱস্থা অতিশয় উদ্বেগজনক। লেতেৰা পানী, আৱৰ্জনা, কল-কাৰখানাৰ পৰা নিৰ্গত হোৱা বিষাক্ত ৰাসায়নিক দ্ৰব্য আদিয়ে আনকি বিশ্বৰ উন্নত দেশবোৰকো প্ৰদূষিত কৰিছে। সমগ্ৰ পৃথিৱীতে বায়ু প্ৰদূষণে ভয়ংকৰ ৰূপ ধাৰণ কৰিছে। পানী প্ৰদূষণৰ ফলত পানীত থকা বহুতো প্ৰাণীৰ মৃত্যু হৈছে। মাৰ্কাৰী প্ৰদূষিত মাছ বা অন্য খাদ্য খাই বহুতো মানুহ মৃত্যুমুখত পৰিছে। উল্লেখযোগ্য যে কল-কাৰখানাৰ পৰা নিৰ্গত হোৱা মাৰাত্মক ৰাসায়নিক দ্ৰব্যসমূহৰ ভিতৰত মাৰ্কাৰী বা পাৰা অন্যতম।\nপৃথিৱীত ব্যাপক হাৰত পৰিবেশ প্ৰদূষণ হোৱাৰ অন্যতম কাৰণ এটা হ’ল বনাঞ্চলৰ সংকোচন। বিশ্বখাদ্য আৰু কৃষি সংস্থাৰ নীতি অনুসৰি মুঠ স্থলভাগৰ ৩৩ শতাংশ বনাঞ্চল থাকিব লাগে। কিন্তু তাৰ বিপৰীতে পৃথিৱীৰ বনাঞ্চলসমূহ দ্ৰুতহাৰত বিলুপ্তিহে ঘটিছে। এক সমীক্ষা মতে বনাঞ্চল ধ্বংসত পৃথিৱীৰ ভিতৰত ভাৰতৰ স্থান প্ৰথম। ভাৰতবৰ্ষত বছৰি ১৩০ হেক্টৰতকৈও অধিক বনাঞ্চল বিলুপ্ত হৈ আছে। বৰ্তমান ভাৰতৰ মুঠ স্থলভাগৰ প্ৰায় ১৩ শতাংশহে বনাঞ্চল।\nপৃথিৱীৰ পৰিবেশ বিপন্ন হোৱাৰ আন এটা উল্লেখযোগ্য কাৰণ হ’ল আৰ্দ্ৰভূমিৰ সংকট। জলভূমি অঞ্চলৰ অসংযত ব্যৱহাৰৰ ফলত ইয়াত বাস কৰা জীৱসমূহ বিপন্ন হৈছে। পৃথিৱীৰ সকলো ঠাইতে আৰ্দ্ৰভূমিৰ সংকট হৈছে। আৰ্দ্ৰভূমিবোৰ কেৱল যে সংকুচিত হৈছে এনে নহয়, বহুতো আৰ্দ্ৰভূমি ইতিমধ্যে বিলুপ্ত হৈছে।\nসেউজ গৃহ প্ৰক্ৰিয়া:\nসূৰ্যৰ পৰা যি পোহৰ আৰু তাপ পৃথিৱীত পৰে, সেই শক্তিয়ে পৃথিৱীৰ উত্তাপ বঢ়ায়। সাধাৰণ অৱস্থাত সূৰ্যৰ পৰা বিকিৰণ হোৱা তাপ পৃথিৱীপৃষ্ঠই শোষণ কৰে আৰু কিছু অংশ বিকিৰিত হৈ বায়ুমণ্ডললৈ ঘূৰি যায়। বায়ুমণ্ডলত থকা কিছুমান গেছে পৃথিৱীপৃষ্ঠৰ পৰা প্ৰতিফলিত হৈ যোৱা সূৰ্যৰ ৰশ্মি ধৰি ৰাখে। ইয়াৰ ফলত বায়ুমণ্ডলৰ উত্তাপ বাঢ়ি যায়। যিবোৰ গেছে সূৰ্যৰ ৰশ্মি ধৰি ৰাখি বায়ুমণ্ডলৰ উত্তাপ বৃদ্ধি কৰে সেইসমূহ গেছ অৱশ্যে প্ৰাকৃতিকভাৱে বায়ুমণ্ডলত নাথাকে। এই জাতীয় গেছবোৰ বায়ুমণ্ডলত কৃত্ৰিমভাৱে সৃষ্টি হয়। বায়ুমণ্ডলত এই গেছসমূহ একেবাৰে নথকা হ’লে বায়ুমণ্ডলৰ উত্তাপ বহুখিনি কমি গ’লহেঁতেন। সূৰ্যৰ ৰশ্মি ধৰি ৰখা এই গেছসমূহক সেউজ গৃহ ৰশ্মি বোলা হয়। কাৰ্বন-ডাই-অক্সাইড, কাৰ্বন-মন’ক্সাইড, মিথেন, অ’জন, ক্লোৰোফ্লোৰো-কাৰ্বন আদি বায়ুমণ্ডলত থকা উল্লেখযোগ্য সেউজ গৃহ গেছ। এই গেছসমূহে বায়ুমণ্ডলক বাগিচাত থকা আয়নাৰ ঘৰৰ দৰে কৰি ৰাখে। সেউজ গৃহ গেছৰ দ্বাৰা পৃথিৱী পৃষ্ঠত উত্তাপ বৃদ্ধি হোৱা এই প্ৰক্ৰিয়াটোক সেউজ গৃহ প্ৰক্ৰিয়া বোলে।\nঅসমত পৰিবেশৰ সমস্যা\nঅসম প্ৰাকৃতিক সম্পদত চহকী। অসমৰ মুঠ মাটিকালিৰ প্ৰায় ৪০ শতাংশ অৰণ্য আৰু ইয়াৰ প্ৰায় ২২ শতাংশ সংৰক্ষিত বনাঞ্চল। কাজিৰঙা ৰাষ্ট্ৰীয় উদ্যান আৰু মানাহ ৰাষ্ট্ৰীয় উদ্যানত ভালেমান দুষ্প্ৰাপ্য বন্যপ্ৰাণী আছে। কিন্তু পৰিবেশ প্ৰদূষণৰ ফলত ৰাষ্ট্ৰীয় উদ্যানকে ধৰি বিভিন্ন অভয়াৰণ্যত থকা জীৱ-জন্তু, চৰাই-চিৰিকতি সঘনে ৰোগাক্ৰান্ত হোৱা দেখা গৈছে। আনহাতে অসমত বনাঞ্চল সংকোচন দ্ৰুতগতিত বাঢ়িছে। অৰণ্যত গছ-বিৰিখ কমি গৈছে। বনাঞ্চল সংকোচনৰ ফলত ভূমিক্ষয় বৃদ্ধি পাইছে। ফলত ব্ৰহ্মপুত্ৰৰ নাব্যতা কমি আহিছে। ব্ৰহ্মপুত্ৰখন পলস জমা হৈ ক্ৰমাৎ বাম হৈ অহাত বানপানী আৰু গৰাখহনীয়াই ভয়ংকৰ সমস্যাৰ সৃষ্টি কৰিছে। ইফালে অসমৰ তৈলক্ষেত্ৰসমূহৰ পৰা নিৰ্গত হোৱা তৈল-আৱৰ্জনাই জলাশয় আৰু কৃষি-মাটি বিপদজনকভাৱে প্ৰদূষিত কৰিছে। কাগজকলৰ পৰা বৰ্জ্য ৰাসায়নিক বস্তুবোৰে বায়ু আৰু পানী প্ৰদূষিত কৰিছে। অসমৰ চাহ বাগিচাসমূহত ব্যাপক হাৰত কীটনাশক ঔষধ আৰু ৰাসায়নিক সাৰ প্ৰয়োগ কৰে। বৰষুণৰ পানীত সেইবোৰ উটি আহি সাধাৰণতে জলাশয়ৰ পানী দূষিত কৰে। সম্প্ৰতি অসমৰ কেইবাটাও স্বেচ্ছাসেৱী সংগঠনে অসমত পৰিবেশ সজাগতা আৰু সংৰক্ষণৰ বাবে কাম কৰি আছে। সেইসমূহৰ ভিতৰত নেচাৰ্চ বেকন, অৰণ্যক, অসম বিজ্ঞান সমিতি আদিৰ নাম উল্লেখযোগ্য।\nবায়ু পৰিবেশৰ এক অতি গুৰুত্বপূৰ্ণ উপাদান। বায়ুত বিভিন্ন ক্ষতিকাৰক পদাৰ্থ মিহলি হৈ থাকে। বায়ুমণ্ডলত মিহলি হৈ থকা বিভিন্ন ক্ষতিকাৰক পদাৰ্থকেই বায়ু প্ৰদূষণ বুলি কোৱা হয়। বায়ু প্ৰাকৃতিক উপায়েৰেও প্ৰদূষিত হ’ব পাৰে। যেনে-আগ্নেয়গিৰি উদগীৰণৰ ফলত ওলোৱা ধোঁৱা, ছালফাৰ যৌগ, বজ্ৰপাতৰ ফলত হোৱা বনজুই আদিয়েও বায়ুমণ্ডল প্ৰদূষিত কৰে। কিন্তু বৰ্তমান যুগত মানুহৰ কৃতকৰ্মৰ দ্বাৰাই বায়ুমণ্ডল বেছিকৈ প্ৰদূষিত হৈছে। বায়ু প্ৰদূষিত কৰা প্ৰধান প্ৰদূষকবোৰৰ ভিতৰত-\nধূলিকণা আৰু জীৱাণু\nনাইট্ৰ’জেন অক্সাইড আৰু\nসীহ আদি উল্লেখযোগ্য\nউক্ত প্ৰদূষকসমূহৰ উৎপত্তিস্থল হ’ল বিভিন্ন কল-কাৰখানা, যান-বাহন, উৰাজাহাজৰ ইঞ্জিনত ইন্ধনৰ দহন, কয়লা, পেট্ৰ’লিয়াম আদি জীৱাশ্ম প্ৰজ্বালকৰ দহন আদি।\nযেতিয়া পানীত যোগ হোৱা বস্তু কিছুমানৰ প্ৰকৃতি আৰু পৰিমাণে পানীৰ স্বাভাৱিক গুণ এনেদৰে সলনি কৰে যে ইয়াৰ ব্যৱহাৰৰ যোগ্যতা হ্ৰাস পায়, জীৱিত প্ৰাণীৰ স্বাস্থ্যৰ ক্ষতি কৰে, স্বাভাৱিক স্বাদ, গোন্ধ আদি পৰিৱৰ্তিত হয়, তেতিয়া পানী প্ৰদূষিত হোৱা বুলি কোৱা হয়। পানী প্ৰদূষণ কৰা কাৰকসমূহ হ’ল-\nনলা-নৰ্দমাৰ লেতেৰা পানী,\nঅজৈৱ পদাৰ্থ আৰু অন্যান্য ৰাসায়নিক,\nকীটনাশক দ্ৰব্য আদি।\nপেলনীয়া জাবৰ-জোঁথৰ, গেলা-পচা বস্তু, নলা-নৰ্দমাৰ আৱৰ্জনা, মানুহ তথা জীৱ-জন্তুৰ মল-মূত্ৰ আদিৰ দ্বাৰা পানী প্ৰদূষিত হয়। ইয়াৰ উপৰিও নলা-নৰ্দমাৰ বৰ্জ্য পানীত বহুতো বিষাক্ত পদাৰ্থ থাকে। ইবিলাকে পানী বিষাক্ত কৰে। খাল-বিল, নৈ-জান আদিত লেতেৰা কাপোৰ-কানি ধোৱাৰ ফলত পানী দূষিত হয়। আনহাতে পানীত জৈৱিক আৰু অজৈৱিক যৌগৰ পৰিমাণ বৃদ্ধি হ’লে পানী প্ৰদূষিত হয় আৰু প্ৰদূষিত পানীয়ে জলচৰ প্ৰাণীৰো ক্ষতি সাধন কৰে।\nমাটি এক প্ৰকাৰ জীৱন্ত সম্পদ। মাটিৰ লগত বহুতো জটিল জীৱাণু থাকে। মাটি অবিহনে কোনো প্ৰাণী বা উদ্ভিদ পৃথিৱীত জীৱন ধাৰণ কৰাটো অসম্ভৱ হ’লহেঁতেন। মাটিৰ গঠন হ’বলৈ প্ৰকৃতিক প্ৰায় পাঁচশৰ পৰা এক হাজাৰ বছৰ লাগে। কিন্তু এনে এবিধ সম্পদ বিভিন্ন কাৰণত দূষিত হোৱাত প্ৰকৃতিৰ বুকুত ভীষণ সমস্যাই দেখা দিছে। বিভিন্ন প্ৰাকৃতিক কাৰণ, ৰাসায়নিক প্ৰদূষক, কীটনাশক দ্ৰব্য, জৈৱ অনুঘটক, তেজস্ক্ৰিয় পদাৰ্থৰ প্ৰভাৱ আৰু বিভিন্ন আৱৰ্জনাৰ দ্বাৰা মাটিৰ স্বাভাৱিক গুণাগুণ নাইকিয়া হোৱাকে মাটি প্ৰদূষণ হোৱা বুলি কোৱা হয়। মাটি প্ৰদূষণ হোৱাৰ প্ৰধান কাৰণসমূহৰ ভিতৰত কেইবিধমান হ’ল-\nপ্ৰাকৃতিক শক্তিৰ ক্ৰিয়া\nবন্ধ পানীৰ দ্বাৰা মাটি প্ৰদূষণ\nকল-কাৰখানাৰ ৰাসায়নিক আৱৰ্জনা\nকৃষিত ব্যৱহৃত ঔষধ, সাৰ\nতেজষ্ক্ৰিয় পদাৰ্থ আৰু ধাতৱ প্ৰদূষকৰ প্ৰভাৱ।\nআন ৰাসায়নিক প্ৰদূষকৰ দৰে শব্দও এক প্ৰকাৰ মাৰাত্মক প্ৰদূষক। বায়ুমণ্ডলত সৃষ্টি হোৱা অপ্ৰয়োজনীয় শব্দকে শব্দ প্ৰদূষণ বুলি কোৱা হয়। শব্দ প্ৰদূষণৰ প্ৰধান উৎসসমূহ হৈছে- দৈনন্দিন জীৱনত ব্যৱহৃত হোৱা বৈদ্যুতিক আহিলা, কল-কাৰখানা, যান-বাহন আদিয়ে কৰা শব্দ। তদুপৰি মেঘৰ গাজনি, বিজুলী ঢেৰেকনি, জীৱ-জন্তুৰ চিঞৰ-বাখৰ, ৰেডিঅ’, টি.ভি. আদিৰ পৰাও শব্দ প্ৰদূষণ হয়। শব্দ-প্ৰদূষণে মানসিক অশান্তিৰ সৃষ্টি কৰে। শব্দ প্ৰাবল্য জুখিবলৈ ডেচিবল নামৰ এটি একক ব্যৱহাৰ কৰা হয়। পৰিবেশ প্ৰদূষণ নিৰ্মূলৰ কাৰণে উপযুক্ত প্ৰযুক্তি উদ্ভাৱনৰ প্ৰয়োজন। তাৰ বাবে নিৰন্তৰ গৱেষণা, জনসচেতনতা আৰু প্ৰযুক্তিগত তথা অৰ্থনৈতিক সাহাৰ্যৰ দৰকাৰ। লগে লগে প্ৰদূষণ নিয়ন্ত্ৰণৰ সা-সামগ্ৰীবোৰৰ কৰ হ্ৰাস, ৰেহাইৰ লেখীয়া বাস্তৱমুখী অৰ্থনৈতিক ব্যৱস্থাৰ দৰকাৰ হৈছে। তদুপৰি বিভিন্ন ঠাইত প্ৰতিষ্ঠা কৰা উদ্যোগসমূহত ব্যৱহৃত সামগ্ৰী-সম্ভাৰ বা সঁজুলিসমূহ নিৰাপদ বুলি প্ৰমাণিত কৰাৰ ব্যৱস্থা লোৱা উচিত। অনুমতি দিয়া উদ্যোগ প্ৰতিষ্ঠানসমূহক অনুকূল প্ৰযুক্তি গ্ৰহণৰ ওপৰত জোৰ দিব লাগে। পৰিবেশ নিয়ন্ত্ৰণৰ বাবে কৰিবলগীয়া আটাইতকৈ ফলপ্ৰসূ ব্যৱস্থাটো হ’ল নাগৰিকসকলক অনুকূল প্ৰযুক্তি গ্ৰহণৰ ওপৰত জোৰ দিব লাগে। পৰিবেশ নিয়ন্ত্ৰণৰ বাবে কৰিবলগীয়া আটাইতকৈ ফলপ্ৰসূ ব্যৱস্থাটো হ’ল নাগৰিকসকলক প্ৰদূষণমুক্ত পৰিবেশ পোৱাৰ অধিকাৰৰ বিষয়ে সজাগ কৰা। যান-বাহনৰ প্ৰদূষণ ৰোধৰ বাবে ব্যক্তিগত যান-বাহনৰ সংখ্যা কমোৱা উচিত। যান-বাহনত সীহমুক্ত পেট্ৰ’লৰহে ব্যৱহাৰত উৎসাহিত কৰিব লাগে। মাটিৰ প্ৰদূষণ ৰোধৰ বাবে আমাক তিনিটা ব্যৱস্থাৰ প্ৰয়োজন। সেয়া হৈছে(কমোৱা),(পুন: ব্যৱহাৰ) আৰু (পুন: কামত লগোৱা)। ইয়াৰ সহায়ত মাটিৰ প্ৰধান প্ৰদূষক জাবৰ-জোঁথৰৰ পৰিমাণ কমি যাব। শব্দ প্ৰদূষণৰ পৰা হাত সাৰিবলৈ যান-বাহনত অপ্ৰিয় হৰ্ণ ব্যৱহাৰ বন্ধ কৰাৰ লগতে উদ্যোগসমূহ জনবসতি অঞ্চলৰ পৰা বেচ দূৰত পতাত গুৰুত্ব দিব লাগে।\nপৰিবেশ সংৰক্ষণত ভাৰতৰ জনজাতি:\nনিৰামিষভোজী বিষ্ণইসকল বন্যপ্ৰাণীৰ লগত সহাৱস্থান কৰাৰ বাবে বিখ্যাত। তেওঁলোকে গছ কাটি কাঠেৰে মৃতদেহ নজ্বলায়, কবৰহে দিয়ে।\n১৬০৪ চনত ৰামচাৰি গাঁৱৰ কৰ্‌মা আৰু গোৰা নামৰ দুগৰাকী মহিলাই খেজুৰ গছ ৰক্ষা কৰিবলৈ প্ৰাণ আহুতি দিছিল।\nউত্তৰ প্ৰদেশৰ তেহৰী গাঢ়োৱাল জিলাত ১৯৭২ চনত জন্ম লাভ কৰা ‘চিপ্‌কো আন্দোলন’ গছ কটাৰ বিৰুদ্ধে এক প্ৰসিদ্ধ জাগৰণ। হিন্দীত চিপ্‌কো মানে আলিংগন কৰা। আদৱানী গাঁৱৰ জনজাতি মহিলাসকলে গছবিলাকক সাৱটি ধৰি সেইবোৰক কাঠ ব্যৱসায়ীৰ কুঠাৰ-কৰতৰ পৰা ৰক্ষা কৰিছিল।\nগোলকীয় উত্তাপনৰ নিয়ন্ত্ৰণ ব্যৱস্থা:\nগোলকীয় উত্তাপনত অৰিহণা যোগোৱা সেউজগৃহ গেছসমূহক নিয়ন্ত্ৰণ কৰিলেই গোলকীয় উত্তাপ হ্ৰাস বা দমন কৰিব পৰা যাব। ইয়াৰ বাবে কিছুমান ব্যৱস্থা গ্ৰহণ কৰিব লাগিব।\nবৃক্ষৰোপণ কৰিব লাগিব।\nজনসংখ্যাৰ বিসফোৰণ ৰোধ কৰিবলৈ যাৱতীয় ব্যৱস্থা গ্ৰহণ কৰিব লাগিব।\nশীতলীকৰণ যন্ত্ৰৰ আধুনিকীকৰণ কৰি CFCৰ ব্যৱহাৰ হ্ৰাস কৰিব লাগিব।\nজীৱাশ্ম ইন্ধন(Fossil Fuel)ৰ ব্যৱহাৰ হ্ৰাস কৰিব লাগিব বা বিকল্প ব্যৱস্থা গ্ৰহণ কৰিব লাগিব।\nঅপৰম্পৰাগত শক্তিৰ ব্যৱহাৰৰ অধিক জনপ্ৰিয় কৰিবলৈ চৰকাৰী আৰু বেচৰকাৰী সংগঠনে জনসাধাৰণৰ মাজত জনসভা আৰু পুস্তিকা বিতৰণ কৰিব লাগিব।\nপ্ৰাকৃতিক পৰিঘটনাত উৎপন্ন হোৱা মিথেইনক আধুনিক প্ৰযুক্তি কৌশলৰ সহায়ত ধৰি ৰাখি ইন্ধন হিচাপে ব্যৱহাৰ কৰিব পৰা যন্ত্ৰ উদ্ভাৱন কৰিব লাগিব।\nকল-কাৰখানাৰ পৰা নিৰ্গত হোৱা ধোঁৱাত CO2ৰ পৰিমাণ হ্ৰাসকৰণৰ বাবে ব্যৱস্থা গ্ৰহণ কৰিব লাগিব।\nবায়ুমণ্ডলত CO2ৰ পৰিমাণ নিয়ন্ত্ৰণৰ বাবে শেলাইজাতীয় উদ্ভিদৰ বাসস্থানসমূহক সুৰক্ষা প্ৰদান কৰিব লাগিব।\nকেৱল খাদ্যৰ বাবেই কৰা পশুধন পালন ব্যৱস্থা নিয়ন্ত্ৰণ কৰিব লাগিব।\nদৈনন্দিন কাৰ্যত আমি যি শক্তিয়েই ব্যৱহাৰ কৰো তাক অধিক কাৰ্যকৰী হিচাপে ব্যৱহাৰ কৰিব লাগিব।\nভাৰতক ৪টা ভূকম্পন মণ্ডলত বিভাজন কৰা হৈছে। বৰ্তমানৰ এই মানচিত্ৰ অনুসৰি ৫নং মণ্ডলটোত ভূকম্পনৰ সৰ্বাধিক প্ৰাবল্যৰ আশংকা আছে। আনহাতে ২নং মণ্ডলত এই প্ৰাবল্য সৰ্বনিম্ন। ৫নং মণ্ডলত ৰিখটাৰ স্কেলত ৭ বা তাতকৈ অধিক প্ৰাবল্যৰ ভূঁইকঁপৰ উৎপত্তি হ’ব পাৰে। কাশ্মীৰ, পাঞ্জাৱ, পশ্চিম আৰু কেন্দ্ৰীয় হিমালয়, পূৰ্বোত্তৰ আৰু কচ্চৰ ৰাণ আৰু দিল্লী ইয়াৰ অন্তৰ্গত। ৪নং মণ্ডলত ৰিখটাৰ স্কেলত ৬ বা তাতকৈ অধিক প্ৰাবল্যৰ ভূঁইকঁপ অনুভূত হ’ব পাৰে। ৰাষ্ট্ৰীয় ৰাজধানী দিল্লী, জম্মু আৰু বিহাৰ এই মণ্ডলত অৱস্থিত। মহাৰাষ্ট্ৰৰ পাটান অঞ্চলটো ৪নং মণ্ডলতে আছে। আন্দামান আৰু নিকোবৰ দ্বীপপুঞ্জ, কাশ্মীৰৰ কিছু অংশ, পশ্চিম হিমালয় ৩নং মণ্ডলত পৰে। ৰিখটাৰ স্কেলত ৫ বা তাতকৈ অধিক প্ৰাবল্যৰ ভুঁইকঁপ ইয়াত অনুভূত হ’ব পাৰে। ইয়াৰ বাদে দেশৰ বাকী অংশ ২নং মণ্ডলত পৰে। ইয়াত ৫ বা তাতকৈ কম প্ৰাবল্যৰ ভূঁইকঁপৰ আশংকা থাকে। উল্লেখ্য, ভূকম্পন মণ্ডল ৫টা থাকে। এই মণ্ডলবোৰৰ সবিশেষ এনেধৰণৰ:\nযিবোৰ ঠাইত মাৰ্কেলি স্কেলত IX বা তাতকৈ অধিক প্ৰাবল্যৰ ভূঁইকঁপৰ আশংকা থাকে সেইবোৰ ঠাই এই মণ্ডলৰ অন্তৰ্গত। এই ঠাইবোৰ অতিমাত্ৰা ভূঁইকঁপ প্ৰৱণ।\nএনে ঠাইত মাৰ্কেলি স্কেলত VIII প্ৰাবল্যৰ ভূঁইকঁপৰ আশংকা থাকে। আশংকাৰ দিশৰ পৰা ইয়াৰ স্থান ৫নং মণ্ডলৰ তলত।\nএনে ঠাইত মাৰ্কেলি স্কেলত VII প্ৰাবল্যৰ ভূঁইকঁপৰ প্ৰাবল্যৰ আশংকা থাকে। ইয়াত মধ্যমীয়া ক্ষতিৰ আশংকা থাকে।\nএনে ঠাইত ভূঁইকঁপৰ প্ৰাবল্যৰ আশংকা মাৰ্কেলি স্কেলত VI। ই হৈছে কম ক্ষতিৰ আশংকা থকা মণ্ডল।\nএনে ঠাইত সৰ্বাধিক V বা তাতকৈ কম প্ৰাবল্যৰ ভূঁইকঁপৰ আশংকা থাকে। উল্লেখ্য, ভাৰতৰ কোনো স্থানকে ১নং মণ্ডলত ৰখা হোৱা নাই।\nপৃথিৱী পৃষ্ঠত গঠন হোৱা প্লেটবোৰৰ গতি ভূঁইকঁপৰ অন্যতম কাৰণ। পৃথিৱী পৃষ্ঠত প্ৰধান প্লেট ৮ খন। সেইবোৰ হৈছে-\nউত্তৰ আমেৰিকান প্লেট,\nদক্ষিণ আমেৰিকান প্লেট আৰু\nপ্ৰশান্ত মহাসাগৰীয় প্লেট।\nইয়াৰে ভাৰতীয় প্লেট আৰু অষ্ট্ৰেলিয়ান প্লেটক একেলগে কেতিয়াবা ইণ্ডো-অষ্ট্ৰেলিয়ান প্লেট বুলিও কোৱা হয়। তদুপৰি সৰু প্লেট বহুতো আছে। তাৰ ভিতৰত ৭খন প্ৰধান।\nসাধাৰণতে ভূঁইকঁপৰ প্ৰাবল্য ৰিখটাৰ স্কেলেৰে জোখা হয়। চাৰ্লছ এফ ৰিখটাৰে ১৯৩৪ চনত এই স্কেল উদ্ভাৱন কৰিছিল। ৰিখটাৰ প্ৰাবল্য গণনা কৰা হয় ভূঁইকঁপৰ দ্বাৰা উদ্ভূত বৃহত্তম ভূকম্প ঢৌৰ বিস্তাৰৰ পৰা। ভূঁইকঁপৰ শক্তি নিৰ্ণয় কৰাৰ আন এটা উপায় হৈছে মাৰ্কেলি স্কেলৰ ব্যৱহাৰ। ইটালীৰ বিজ্ঞানী গুইছেপ মাৰ্কেলিয়ে ১৯০২ চনত উদ্ভাৱন কৰা এই স্কেলত ভূঁইকঁপ অনুভৱ কৰা ব্যক্তিৰ নিৰীক্ষণ ব্যৱহাৰ কৰা হয়। মাৰ্কেলি স্কেলক প্ৰথমতে ইটালীৰ বিজ্ঞানী এড’লছ’ কানকানি আৰু পিছত জাৰ্মানীৰ ভূ-পদাৰ্থবিদ আগষ্ট হেনৰিখ ছিবাৰ্গে উন্নীত কৰে। সেইবাবে ইয়াক এম চি এছ স্কেল বুলিও কোৱা হয়। কোনো এটা স্থানত ভূঁইকঁপৰ প্ৰভাৱ এই স্কেলত থকা ৰোমান সংখ্যাৰ ১২টা দাগেৰে নিৰ্ণয় কৰা হয়।\nৰিখটাৰ স্কেলৰ প্ৰাবল্য\nসাধাৰণতে অনুভৱ নহয়, সঁজুলিৰ দ্বাৰা ধৰা পৰে।\nখুব কমসংখ্যকেহে অনুভৱ কৰে।\nপ্ৰায়সকলোৱেই অনুভৱ কৰে, পাৰ হৈ যোৱা বাহনৰ বাবে কম্পন হোৱা বুলি অনুভৱ হয়।\nঘৰৰ ভিতৰতে অনুভৱ হয়, সৰু সুৰা সঁজুলিৰ কঁপনি উঠে।\nপ্ৰায় প্ৰতিজনে অনুভৱ কৰে। জনসাধাৰণ সজাগ হয়।\nসকলোৱে অনুভৱ কৰে, বহুতেই ঘৰৰ বাহিৰ ওলায়। সা-সামগ্ৰী স্থানান্তৰ কৰে।\nসকলোৱে ঘৰৰ বাহিৰ ওলায়। দুৰ্বল ঘৰৰ ক্ষতি হয়।সকলোতে সামান্য ক্ষতি হ’ব পাৰে।\nমধ্যমীয়াৰ পৰা বৃহৎ ক্ষতি হ’ব পাৰে। চিমনী, দেৱাল বাগৰি পৰে।\nসকলো ঘৰৰ ক্ষতি হয়। মাটিত ফাট মেলে, নিৰ্মাণৰ ভিত্তি স্থানান্তৰ হয়।\nবৃহৎ ক্ষতি। ভূ-পৃষ্ঠ বেয়াকৈ ফাটে, ভূমিস্খলন হয়।\nপ্ৰায় সকলো গাঁথনি বাগৰি পৰে। দলং ভাগে। মাটিত বহল ফাট মেলে।\nসম্পূৰ্ণ ধ্বংস, সা-সামগ্ৰী বতাহত ছিটিকি পৰে।\nসতৰ্কতা আৰু সাৱধানতা\nভূমিকম্পই আগজাননী নিদিয়ে। গতিকে সুৰক্ষা সংকেতবোৰ মানি চলিব। ভূমিকম্পই অহালৈ অপেক্ষা নকৰি এতিয়াৰ পৰাই গোটাই সহজে পোৱা নিৰ্দ্দিষ্ট স্থানত গোটাই ৰাখক।\nবায়ু নিৰুদ্ধ বটলত যথেষ্ট খোৱাপানী ৰাখক(মাজে মাজে বদলি কৰি থাকিব)।\nকিছুদিনলৈ নষ্ট নোহোৱা খোৱা বস্তু যেনে, চিৰা, মুৰি, গুৰ, বিস্কুট আদি গোটাই ৰাখক।\nপ্ৰাথমিক চিকিৎসাৰ সামগ্ৰী, টৰ্চ লাইট, সৰু ৰেডিঅ’, এটা হুইচেল লগত ৰাখক।\nপৰিয়ালৰ সকলোৱে ইলেক্ট্ৰিকেল মেইন ছুইচ, গেছ আদি বন্ধ কৰাটো জানি লওক।\nঘৰৰ ভিতৰত এনে ঠাই ঠিক কৰি ৰাখক য’ত ভূমিকম্পৰ সময়ত আশ্ৰয় ল’ব পাৰে।\nনিৰ্দ্দিষ্ট স্থানত আশ্ৰয় লওক। সম্ভৱ হ’লে কোনো ডাঙৰ টেবুল, বিছনাৰ তলত সোমাওক যাতে দৰকাৰ হ’লে তাৰে সৈতে আগুৱাব পাৰে।\nযদি এনে বস্তু নাপায় তেন্তে তৎক্ষণাৎ মজিয়াত আঁঠু কাঢ়ি বহক বা শুই দিয়ক। দুৱাৰ, খিৰিকীৰ পৰা আঁতৰত মজবুত কংক্ৰিটৰ ধামৰ তলত আশ্ৰয় লওক।\nযদি শুই আছে বিছনাতে গাৰু বা কম্বলেৰে হেঁচা মাৰি ধৰক।\nঅসুৰক্ষিতভাৱে ৰখা বস্তু যেনে আলমাৰি, কিতাপৰ ৰেক, আইনা আদিৰ পৰা দূৰত থাকক।\nকেতিয়াও দৌৰি বাহিৰলৈ ওলাবলৈ চেষ্টা নকৰিব। বহুমহলীয়া অট্টালিকাত থাকিলে লিফট ব্যৱহাৰ নকৰিব।\nযদি কেঁচাঘৰত আছে বাহিৰৰ মুকলি ঠাইলৈ যাওক য’ত ডাঙৰ গছ-গছনি, ইলেকক্ট্ৰিক লাইন, টেলিফোন লাইন আদি নাই।\nযদি বাহিৰত আছে, মুকলি ঠাইলৈ যাওক।\nযদি গাড়ী চলাই আছে, ৰৈ দিব। গাড়ীৰ ভিতৰতে থাকিব।\nউৰণীয়া সেতু, সুৰংগৰ পৰা দূৰত থাকক।\nচৰকাৰৰ ফালৰ পৰা দিয়া নিৰ্দেশাৱলী মানি চলক।\nশুদা ভৰিৰে নাযাব। ভূমিকম্পৰ পিছত সৰু সুৰা কম্পন হৈ থাকিব পাৰে, গতিকে সাৱধান হ’ব।\nধ্বংস হোৱা ঘৰত সোমাবলৈ চেষ্টা নকৰিব। যদি সম্ভৱ হয় ওচৰ-চুবুৰীয়াৰ কেঁচুৱা আদিলৈ সহায়ৰ হাত আগবঢ়াব।\nৰেডিঅ’ৰ বাতৰি শুনিব আৰু সেইদৰে কাম কৰিব।\nঅত্যাৱশ্যক হ’লেহে টেলিফোন ব্যৱহাৰ কৰিব।\nবিশ্বৰ অৰণ্য সম্পদৰ অঞ্চল\nবিশ্বৰ শতকৰা পৰিমাণ হিচাপত\nভাৰতৰ খনিজ সম্পদৰ অৱস্থান\nশক্তি উৎপাদনকাৰী খনিজ সম্পদ\nপশ্চিমবংগ, বিহাৰ, উৰিষ্যা, অসম, মধ্যপ্ৰদেশ।\nঅসম, গুজৰাট, মহাৰাষ্ট্ৰ, অন্ধ্ৰ প্ৰদেশ।\nতামিলনাডু, অন্ধ্ৰ প্ৰদেশ, কেৰেলা।\nবিহাৰ, কেৰেলা, ৰাজস্থান, অন্ধ্ৰ প্ৰদেশ, মেঘালয়।\nৰাজস্থান, অন্ধ্ৰপ্ৰদেশ, গুজৰাট।\nবিহাৰ, মধ্য প্ৰদেশ, গুজৰাট, কৰ্ণাটক, মহাৰাষ্ট্ৰ।\nমধ্য প্ৰদেশ, তামিলনাডু, অসম।\nবিহাৰ, উৰিষ্যা, মধ্য প্ৰদেশ, কৰ্ণাটক, গোৱা।\nমধ্য প্ৰদেশ, মহাৰাষ্ট্ৰ, উৰিষ্যা, অন্ধ্ৰ প্ৰদেশ।\nৰাজস্থান, অন্ধ্ৰ প্ৰদেশ।\nবিহাৰ, পশ্চিমবংগ, মহাৰাষ্ট্ৰ, মধ্য প্ৰদেশ, তামিলনাডু।\nবিহাৰ, ৰাজস্থান, কৰ্ণাটক, মধ্য প্ৰদেশ, পশ্চিমবংগ, অন্ধ্ৰ প্ৰদেশ, উত্তৰাঞ্চল।\nকৰ্ণাটক, অন্ধ্ৰ প্ৰদেশ, উৰিষ্যা।\nকৰ্ণাটক, বিহাৰ, তামিলনাডু, ৰাজস্থান।\nবিশ্বৰ উল্লেখযোগ্য তেজস্ক্ৰিয় দুৰ্ঘটনাসমূহ\n১২ ডিচেম্বৰ, ১৯৫২\nকানাডাৰ চক্‌ৰিভাৰ পৰীক্ষামূলক ৰিয়েক্টাৰটোৰ দুৰ্ঘটনা।\nআমেৰিকাৰ পৰীক্ষামূলক বেগী ব্ৰিডাৰ ৰিয়েক্টাৰত হোৱা দুৰ্ঘটনা।\n৭ আগষ্ট, ১৯৫৭\nইংলেণ্ডৰ উইননস্কেলৰ ৰিয়েক্টাৰৰ দুৰ্ঘটনা।\nৰাছিয়াৰ কিছটিমত নিউক্লীয় বিসফোৰণ।\nআমেৰিকাৰ ৰিয়েক্টৰ গৰ্ভৰ দুৰ্ঘটনা।\n৫ অক্টোবৰ, ১৯৬৬\nএন্‌ৰিক ফাৰৰ্মি ৰিয়েক্টৰ দুৰ্ঘটনা।\n১৭ অক্টোবৰ, ১৯৬৯\nছেণ্ট ল’ৰাৰ ৰিয়েক্টৰ দুৰ্ঘটনা।\nছেৰ ছেংকোট ব্ৰিডাৰ ৰিয়েক্টৰ দুৰ্ঘটনা।\n২২ মাৰ্চ, ১৯৭৫\nলা হেগ পূৰ্ণ সংসাধন ৰিয়েক্টৰ দুৰ্ঘটনা।\nআৰ্জেণ্টিনাৰ আৰ.এ.টু. ৰিয়েক্টৰৰ দুৰ্ঘটনা।\nআমেৰিকা কেৰ্-মেগজি প্ৰকল্পৰ দুৰ্ঘটনা।\n২৬ এপ্ৰিল, ১৯৮৬\nগছক ‘পৃথিৱীৰ হাওঁফাওঁ’ বুলি কোৱা হয়।\nভাৰতবৰ্ষত প্ৰায় ১৫৫০ টা বৃহৎ নদী বান্ধ আছে।\nসুন্দৰলাল বহুগুণাৰ নেতৃত্বত ‘চিপ্‌কো আন্দোলন’ গঢ়ি উঠিছিল।\n১৯৮৯ চনত নৰ্মদা নদীত নিৰ্মিয়মান দুটা বান্ধৰ বিৰোধিতা কৰি ‘নৰ্মদা বচাও’ আন্দোলনৰ সূচনা হৈছিল।\nপৃথিৱীৰ বাৰি মণ্ডলত মুঠ ১.৪ বিলিয়ন কিউবিক কিলোমিটাৰ পানী আছে।\nবাৰিমণ্ডলৰ মুঠ পানীৰ ৩ শতাংশ নিৰ্মল পানী।\nজৱাহৰলাল নেহৰুৱে নদীৰ বান্ধ আৰু জলবিদ্যুৎ প্ৰকল্পবোৰক ‘আধুনিক ভাৰতৰ মঠ’ আখ্যা দিছিল।\nঅষ্ট্ৰেলিয়াত পৃথিৱীৰ ভিতৰত সৰ্বাধিক খনিজ পদাৰ্থ আছে।\nকয়লা ব্যৱহাৰত চীন দেশে বিশ্বত প্ৰথম স্থান অধিকাৰ কৰি আছে।\nপ্ৰাকৃতিক গেছ ব্যৱহাৰৰ ক্ষেত্ৰত ছোভিয়েট ৰাছিয়াই বিশ্বত প্ৰথম স্থান অধিকাৰ কৰি আছে।\n১-২.৫ ইঞ্চি মাটি গঠন হ’বলৈ প্ৰায় ২০০-১০০০ বছৰৰ দৰকাৰ হয়।\nপৃথিৱীৰ ১/৫ অংশ অৰ্থাৎ প্ৰায় ১৩,৩৯৩ নিযুত হেক্টৰ অংশ মাটি।\nLPG চিলিণ্ডাৰৰ ভিতৰত ইথাইল মাৰকাপটান মিহলি কৰা হয়।\nজৈৱ ভৌগোলিক অঞ্চলসমূহ\n১) লাডাখ পৰ্বত\n১) তিব্বত মালভূমি\n১) উত্তৰ পশ্চিম হিমালয়\n২) পশ্চিম হিমালয়\n২) মধ্য হিমালয়\n২) পূব হিমালয়\n৩) পঞ্জাৱ সমভূমি\n৪) গুজৰাট ৰাজৱাৰ\n৪) মালাৱাৰ উপকূল\n৪) পশ্চিমঘাট পৰ্বত\n৫) মধ্য পাহাৰীয়া অঞ্চল\n৫) পূব পাহাৰীয়া অঞ্চল\n৬) মধ্য উপদ্বীপ\n৬) দক্ষিণৰ উপদ্বীপ\n৬) গংগাৰ উচ্চ সমভূমি\n৭) গংগাৰ নিম্ন সমভূমি\n৭) পশ্চিম উপকূল\n৭) পূব উপকূল\n৮) ব্ৰহ্মপুত্ৰ উপত্যকা\n৮) উত্তৰ পূব পাৰ্বত্য অঞ্চল\nভাৰতৰ জৈৱ ভৌগোলিক অঞ্চল\nজৈৱ ভৌগোলিক অৱস্থান\nলাডাখ পৰ্বত তিব্বত মালভূমি\nউত্তৰ পশ্চিম হিমালয়, পশ্চিম হিমালয়, মধ্য হিমালয়, পূব হিমালয়।\nঅৰ্দ্ধ শুকান অঞ্চল\nপঞ্জাৱ, গুজৰাট ৰাজৱাৰ\nমালৱাৰ উপকূল, পশ্চিমঘাট পৰ্বত\nদক্ষিণ উপকূলীয় অঞ্চল\nমধ্য পাহাৰীয়া অঞ্চল, ছোটনাগপুৰ পূবৰ পাহাৰীয়া অঞ্চল, মধ্য উপদ্বীপ অঞ্চল, দক্ষিণৰ উপদ্বীপ\nউচ্চ সমভূমি, নিম্ন সমভূমি\nপূব উপকূল, পশ্চিম উপকূল\nব্ৰহ্মপুত্ৰ উপত্যকা, উত্তৰ-পূৱ পাৰ্বত্য অঞ্চল\nআন্দামান, নিকোবৰ, লাক্ষাদ্বীপ\nবিশ্বৰ জীৱিত প্ৰজাতিৰ তালিকা\nবেক্টেৰিয়া আৰু চায়ান’বেক্টেৰিয়া\nজেলিফিছ, কোৰেল ইত্যাদি\nচেপেটা কৃমি, ঘূৰণীয়া কৃমি, কেঁচু\nমাছ আৰু ছাৰ্ক\nশব্দ প্ৰদূষণৰ প্ৰাবল্য\nস্কুল-কলেজ, হস্পিতেল আদিত\nউৰাজাহাজৰ উৰণ অৱস্থা\nনিৰ্মাণ কাৰ্য, ছপাশাল\nভাৰতৰ প্ৰদূষিত অঞ্চলৰ তালিকা\nভাৰতৰ ৰামচাৰ ক্ষেত্ৰ\nভিটাৰ কনিকা মেন গ্ৰুভচ\nকিয়লাৰ্ডো ৰাষ্ট্ৰীয় উদ্যান\nচুৰিনচাৰ মানচাৰ হ্ৰদ\nআপাৰ গংগা ৰিভাৰ\nপৰিবেশ সম্বন্ধীয় গুৰুত্বপূৰ্ণ তাৰিখ\nৰাষ্ট্ৰীয় সমুদ্ৰ দিৱস\nমাদক দ্ৰব্য নিবাৰণী দিৱস\nবিশ্ব পৰিবেশ দিৱস\nবিশ্ব অ’জ’ন দিৱস\nবিশ্ব বন্যপ্ৰাণী সপ্তাহ\nবিশ্ব পৰিবেশ তন্ত্ৰ দিৱস\nবিশ্ব সংৰক্ষণ দিৱস\nপৃথিৱী জুৰি সৃষ্টি হোৱা পানীৰ সংকটৰ পৰিপ্ৰেক্ষিতত পানীৰ বহনক্ষম ব্যৱহাৰ আৰু পানী পৰিচালনাৰ কাৰণে ‘অদৃশ্য পানী’ৰ ধাৰণাৰ লগতে ‘জল-পদাংক’ৰে সূচনা হৈছে। কোনো এবিধ দ্ৰব্য উৎপাদনৰ কাৰণে প্ৰয়োজন হোৱা পানী ভাগক অদৃশ্য পানী বোলা হয়। অদৃশ্য পানীৰ ধাৰণাটো প্ৰথমতে ১৯৯০ চনত লণ্ডন ইউনিভাৰ্চিটিৰ জন এন্থনী এলানে আগবঢ়াইছিল। আনহাতে ‘জল-পদাংক’ হৈছে এখন দেশ, ৰাজ্য, উদ্যোগ, দ্ৰব্য, জাতি বা ব্যক্তিৰ ব্যয় আধাৰিত পানীৰ মূল্যায়ন। আন কথাত দৃশ্যমান বা অদৃশ্য মুঠ কিমান পানী আমি এটা নিৰ্দ্দিষ্ট সময়ত খৰচ কৰো, তাৰ এটা হিচাপেই হৈছে জল-পদাংক। ব্যক্তিগত স্তৰত জল-পদাংক গণনা কৰিবৰ বাবে ব্যক্তিজনে ব্যৱহৃত সকলো সামগ্ৰীৰ অদৃশ্য পানীৰ পৰিমাণ হিচাপ কৰি, দৃশ্যমান নীলা পানীৰ ব্যয়ৰ পৰিমাণৰ লগত যোগ কৰা হয়। আনহাতে এটা জনগোষ্ঠীৰ জল পদাংক হৈছে সেই গোষ্ঠীটোৰ প্ৰতিজনৰ জল-পদাংকৰ যোগফল। সেইদৰে পৰিয়াল এটাৰ সদস্যসকলৰ জল-পদাংকৰ যোগফলেই হ’ল এটা পৰিয়ালৰ জল-পদাংক। ব্যক্তিগত পৰ্যায়ত জল-পদাংকৰ এককটো হৈছে m3/cap/year। সেইদৰে ৰাষ্ট্ৰৰ জল-পদাংকৰ একক হৈছে Gm3/yr. বিভিন্ন দেশৰ জল-পদাংকও বিভিন্ন। এখন দেশৰ জনসংখ্যা যদি বহুত বেছি হয়, সেইবোৰৰ জনমূৰি জল-পদাংক কম হ’লেও ৰাষ্ট্ৰীয় জল-পদাংক বেছি হয়। বিশ্বৰ জল-পদাংক 7,450 Gm3/yr. আৰু জনমূৰি জল-পদাংক 1240/m3/cap/yr. উল্লেখযোগ্য যে জল-পদাংকৰ ধাৰণা একেবাৰে নতুন। ভাৰতবৰ্ষত জল-পদাংক অধ্যয়ন আৰম্ভণি স্তৰতে আছে। জল-পদাংক নিৰ্ভৰ কৰে জীৱন-যাপন প্ৰণালী, খাদ্যৰ প্ৰকাৰ আৰু প্ৰস্তুতকৰণ পদ্ধতিৰ ওপৰত।\nAmzad Hussain May 09, 2020 07:35 AM\n-19 কি?ইয়াৰ প্ৰতিৰোধ কৰাৰ বাবে কি কি পদক্ষেপ লোৱা হৈছে। তাৰ ফলত পৰিৱেশত কেনে পৰিৱৰ্তন দেখা গেছে। এই পৰিৱৰ্তনৰ কাৰণ কি বুলি ধাৰণা ৰা হৈছে। ভবিষ্যতে আমাৰ পৰিৱেশক সুস্থ ৰাখিবলৈ আমি কি কৰা উচিত হ’ব?


প্ৰেৰণা - অসমীয়া ৱিকিপিডিয়া\n4 জনসাধাৰণৰ মাজত প্ৰচাৰ\n5 চৰকাৰী সাহাৰ্য আৰু স্বীকৃতি\nযেতিয়া কোনো শিশু শাৰীৰিক বা মানসিকভাৱে বাধাগ্ৰস্ত হৈ জন্ম লয়, তেতিয়া পৰিয়ালৰ লোকসকল দুখত ভাগি পৰাতো স্বাভাৱিক। তেনে এক দুৰ্ভগীয়া পিতৃ-মাতৃ হ’ল আনোৱাৰ হুচেইন হাজৰিকা আৰু চায়েৰা ৰহমান। দ্বিতীয় সন্তান জাফ্‌ৰিৰ প্ৰতিবন্ধিকতাত তেওঁলোক ভাগি পৰা নাছিল। বৰং জীৱনৰ চৰম দুৰ্ভাগ্যকো প্ৰত্যাহ্বান হিচাপে গ্ৰহণ কৰি, জাফ্‌ৰিৰ দৰে আন আন প্ৰতিবন্ধী শিশু আৰু তেওঁলোকৰ পৰিয়ালৰ কথা চিন্তা কৰি প্ৰতিবন্ধী শিশু বিকাশ কেন্দ্ৰ প্ৰেৰণা প্ৰতিষ্ঠা কৰিলে। ১৯৯২ চনৰ ২৭ জুনত আনুষ্ঠানিকভাৱে এই স্বেচ্ছাসেৱী অনুষ্ঠানটোৰ উদ্বোধন কৰা হৈছিল।\nসদস্যসকলৰ বয়স আৰু সক্ষমতাৰ ওপৰত ভিত্তিত কৰি প্ৰতিবন্ধী শিশুসকলক বৃত্তিগত বা কাৰিকৰী প্ৰশিক্ষণৰ প্ৰথম পৰ্যায় হিচাপে লিখিবলৈ বা পঢ়িবলৈ শিকোৱাৰ উপৰিও কম্পিউটাৰ, জেৰক্স, লেমিনেশ্যন, স্ক্ৰিণ প্ৰিণ্টিং, চিলাই মেচিন, ৰন্ধা-বঢ়া আদি অনেক হাতে কৰা বিদ্যাৰ প্ৰশিক্ষণ দি সদস্যজনক ভৱিষ্যতে এজন আত্মনিৰ্ভৰশীল ব্যক্তি হিচাপে সমাজত থিয় কৰোৱাৰ চেষ্টা কৰা হৈছে।\nছেৰিব্ৰিল পাল্‌ছি, মানসিক বাধাগ্ৰস্ততা, অ’টিজিম, শ্ৰৱণ বা দৃষ্টি শক্তিৰ দুৰ্বলতা আদিৰ উপৰি কুষ্ঠ, পলিঅ’, মৃগী বা মাংসপেশীৰ দুৰ্বলতাত ভোগা ৮ মহীয়া শিশুৰ পৰা ২০ বছৰীয়া প্ৰতিবন্ধীজনকো এই কেন্দ্ৰটোত জীয়াই থকাৰ প্ৰেৰণা দিয়া হয়। ইয়াত থকা ৭৬ জন সংস্যক পৰিচালনাৰ সুবিধাৰ বাবে অংকুৰ, প্লে’-১, প্লে-২, লেজাৰ লাৰ্ণিং ইউনিট, ফাংশ্যলেন একাডেমি, প্ৰি-ভকেশ্যনেল আদি কেইবাটাও ভাগত ভাগ কৰি লোৱা হৈছে।\nজনসাধাৰণৰ মাজত প্ৰচাৰ[সম্পাদনা কৰক]\nজনসাধাৰণৰ মাজত প্ৰতিবন্ধীসকলৰ বিভিন্ন সমস্যাৰ বিষয়ে অৱগত কৰাবলৈ ‘প্ৰেৰণা’ই চেষ্টা চলাইছে। সেইদৰে এটি প্ৰতিবন্ধী শিশুৱে পৰিয়ালত ভোগ কৰিব পৰা সমস্যঅআ সমূহ আঁতৰ কৰি তেওঁলোকৰ জীৱন যাত্ৰা সুচল কৰাৰ মানসেৰে অভিভাৱক সকলকো ‘প্ৰেৰণা’ই যোৰহাটৰ উপৰি ডিফু, সাপেখাটী, মাজুলী, ধেমাজি, গোলাঘাট আদি ঠাইত নিয়মীয়া প্ৰশিক্ষণ, পৰামৰ্শ আদি দি আহিছে। সেইদৰে ‘প্ৰেৰণা’ৰ বৰ্হি বিভাগতো অসমৰ বিভিন্ন ঠাইৰ পৰা অহা কেইবাজনো প্ৰতিবন্ধী শিশুৱে বছৰটোৰ বিভিন্ন সময়ত আহি প্ৰশিক্ষণ লয়হি।\nপ্ৰেৰণাত প্ৰতিবছৰে খেল-ধেমালি, ছবি অঁকা, ভেশছন আদি প্ৰতিযোগিতা পাতি ইয়াৰ সদস্য সকলক উৎসাহিত কৰা হয়। অনুষ্ঠানটোৰ বছৰেকীয়া বনভোজ বা শিক্ষামূলক ভ্ৰমণৰো কাৰ্যসূচী আয়োজন কৰা হয়। আনকি ভাৰতীয় শিশু পৰিষদে আয়োজন কৰা চিত্ৰাংকন প্ৰতিযোগিতাত প্ৰেৰণাৰ কেইবাটাও শিশুৱে পুৰস্কাৰো লাভ কৰি তেওঁলোকৰ প্ৰতিভা প্ৰদৰ্শন কৰিবলৈ সক্ষম হৈছে। ২০০৮ চনৰ ৩০ আগষ্টত গুৱাহাটীৰ আশাদীপ নামৰ আন এক প্ৰতিবন্ধী শিশুৰ অনুষ্ঠানৰ সহযোগত প্ৰেৰণাই আয়োজন কৰা স্পেচিয়েল অলিম্পিক – ভাৰতৰ ফুটবল খেলত যোৰহাট, গোলাঘাট, শিৱসাগৰ আৰু ডিব্ৰুগড় জিলাৰ মানসিকভাৱে বাধাগ্ৰস্ত কেইবাজনো শিশুৱে অংশ গ্ৰহণ কৰে।\nচৰকাৰী সাহাৰ্য আৰু স্বীকৃতি[সম্পাদনা কৰক]\n২০০৮ চনৰ ৯ জুন তাৰিখে অসমৰ মুখ্য মন্ত্ৰী তৰুণ গগৈয়ে নেশ্যনেল ট্ৰাষ্ট এক্টৰ ‘সমৰ্থ’ আঁচনিৰ অধীনত ‘প্ৰেৰণা’ৰ ৰেচ্‌পাইট কেয়াৰ চেণ্টাৰৰ শুভ উদ্বোধন কৰি ইয়াৰ দ্বিতীয় মহলাটো নিৰ্মাণৰ বাবে ১০ লাখ টকাৰ এক অনুদান আগবঢ়ায়।\n২০০৯ চনৰ ৩ ডিচেম্বৰ তাৰিখে চায়েৰা ৰহমানে ৰাষ্ট্ৰপতি শ্ৰীমতী প্ৰতিভা পাটিলৰ পৰা প্ৰতিবন্ধীসকলৰ কামত কাম কৰা শ্ৰেষ্ঠ অনুষ্ঠানৰ শ্ৰেষ্ঠ বঁটাটো গ্ৰহণ কৰে।\n↑ 1.0 1.1 1.2 1.3 1.4 1.5 1.6 ড০ মৃদুস্মিতা ফুকন (৪ এপ্ৰিল, ২০১০). "‘প্ৰেৰণা’ প্ৰতিবন্ধকতাৰ প্ৰত্যাহ্বান". দৈনিক জনমভূমিৰ দেওবৰীয়া আলোচনী বসুন্ধৰা: ৭ আৰু ২৮ পৃ্ষ্ঠা.\n"https://as.wikipedia.org/w/index.php?title=প্ৰেৰণা&oldid=156201"ৰ পৰা সংকলিত\nএই পৃষ্ঠাখন ১২ অক্টোবৰ, ২০১৫ তাৰিখে ১০:১০ বজাত অন্তিম সংশোধন কৰা হৈছিল।


গ্ৰীষ্মকালীন পেৰালিম্পিক ২০১৬ত ভাৰত - অসমীয়া ৱিকিপিডিয়া\nসাঁচ:Infobox Paralympics India\nভাৰতে ২০১৬ চনৰ ৭ ছেপ্টেম্বৰৰ পৰা ১৮ ছেপ্টেম্বৰলৈ ব্ৰাজিলৰ ৰিঅ দি জেনেৰিঅত অনুষ্ঠিত ২০১৬ গ্ৰীষ্মকালীন পেৰালিম্পিক ক্ৰীড়াত অংশগ্ৰহণ কৰে। ১৯৬৮ চনৰ পেৰালিম্পিক ক্ৰীড়াৰ পৰা ভাৰতীয় খেলুৱৈ সকলে গ্ৰীষ্মকালীন পেৰালিম্পিকৰ ১৯৭৬ আৰু ১৯৮০ চনৰ সংস্কৰণক বাদ দি প্ৰতিটো সংস্কৰণত যোগদান কৰি আহিছে।\n২০১৬ চনৰ ৮ আগষ্ট তাৰিখে ভাৰতীয় পেৰালিম্পিক সন্থায়ে ১৯ জনীয়া(১৬ জন পুৰুষ আৰু ৩ গৰাকী নাৰী) প্ৰতিনিধিৰ দল ৰিঅ পেৰালিম্পিকৰ ৫তা খেলৰ বাবে ঘোষণা কৰে।\nপেৰালিম্পিকৰ ইতিহাসত ভাৰতে গ্ৰীষ্মকালীন পেৰালিম্পিকলৈ পঠিওৱা ইয়ে আটাইতকৈ বেছি সংখ্যক প্ৰতিযোগী। লগতে এইবাৰ ভাৰতে নিজৰ উৎকৃষ্ট প্ৰদৰ্শন দাঙি ধৰে। ভাৰতে ২টা সোণ, ১টা ৰূপ আৰু ১টা ব্ৰঞ্জৰ পদকৰে পিডক তালিকাৰ ৪৩তম স্থান অধিকাৰ কৰে। এইবাৰ ভাৰতীয় পেৰা খেলুৱৈ দেৱেন্দ্ৰ ঝাঝাৰীয়াই জেভেলীন থ্ৰোত বিশ্ব ৰেকৰ্ড গঢ়ি সোণৰ পদক লাভ কৰে।\n2 পদক বিজয়ী\n2.2 ক্ৰীড়া অনুযায়ী পদক\nআৰ্চাৰী ০ ১ ১ ১\nএথলেটিক্স ১৩ ২ ১৫ ১১\nভাৰোলত্তন ১ ০ ১ ১\nসাঁতোৰ ১ ০ ১ ১\nশ্বুটিং ১ ০ ১ ১\nTotal ১৬ ৩ ১৯ ১৫\n১ স্বৰ্ণ পদক\nমাৰীয়াপ্পান থানগাভেলু এথলেটিক্স পুৰুষৰ হাই জাম্প টি৪২ ৯ ছেপ্টেম্বৰ\nদেৱেন্দ্ৰ ঝাঝাৰীয়া এথলেটিক্স জেভেলীন থ্ৰো এফ৪৬ ১৪ ছেপ্টেম্বৰ\n2 ৰূপ পদক দীপা মালিক এথলেটিক্স মহিলাৰ শ্বট পুত এফ৫৩ ১২ ছেপ্টেম্বৰ\n৩ ব্ৰঞ্জ পদক বৰুণ সিং ভাটী এথলেটিক্স পুৰুষৰ হাই জাম্প টি৪২ ৯ ছেপ্টেম্বৰ\nক্ৰীড়া অনুযায়ী পদক[সম্পাদনা কৰক]\n2 ৰূপ পদক\n৩ ব্ৰঞ্জ পদক মুঠ\nএথলেটিক্স ২ ১ ১ ৪\n↑ "LIST OF PLAYERS SELECTED TO REPRESENT INDIA AT THE RIO PARALYMPIC GAMES 2016". Paralympic Committee of India. 8 August 2016. http://paralympicindia.org.in/rio-participants-list.php.\n↑ "Paralympics 2016 | Devendra Jhajharia breaks World Record to win Gold at Paralympics". 2016-09-14. https://sportscafe.in/articles/sports/2016/sep/14/devendra-jhajharia-breaks-world-record-to-win-gold-at-paralympics.\n"https://as.wikipedia.org/w/index.php?title=গ্ৰীষ্মকালীন_পেৰালিম্পিক_২০১৬ত_ভাৰত&oldid=176337"ৰ পৰা সংকলিত\nএই পৃষ্ঠাখন ০১ মাৰ্চ, ২০১৮ তাৰিখে ০৭:২২ বজাত অন্তিম সংশোধন কৰা হৈছিল।


বলিৰ পঠা হৈছে কাশ্মীৰী পণ্ডিত! জন্মুত পুনৰ এজন কাশ্মীৰী পণ্ডিতক হত্যা | Asom Live 24\nবৃহস্পতিবাৰে জন্মু আৰু কাশ্মীৰত সন্ত্ৰাসবাদীৰ গুলীত নিহত হৈছে এগৰাকী কাশ্মীৰী পণ্ডিতৰ৷ ৰাহুল ভাট নামৰ এজন চৰকাৰী কৰ্মচাৰীক সন্ত্ৰাসবাদীয়ে জম্মুৰ বুডগামৰ চাদুৰাস্থিত তহচিলদাৰ কাৰ্যালয়ৰ ভিতৰতে গুলীয়াই হত্যা কৰে৷\nৰাহুল ভাটক সন্ত্ৰাসবাদীয়ে হত্যা কৰাৰ পিছতে শুকুৰবাৰে জম্মুৰ বন্তলাব প্ৰতিবাদত উত্তাল হৈ পৰিছে৷ স্বামী হত্যাৰ বলি হোৱাৰ পিছতে ৰাহুল ভাটৰ পত্নী মীনাক্ষী ভাটে সংবাদ মাধ্যমৰ আগত প্ৰতিক্ৰিয়া প্ৰকাশ কৰি কয় যে কাশ্মীৰী পণ্ডিতসকল জম্মু আৰু কাশ্মীৰত দুই ম’হৰ যুঁজত বিৰিণাৰ মৰণ হৈছে৷\nশুকুৰবাৰে পুৱা ভাগতে জম্মুৰ বন্তলাবত ‘ৰাহুল ভাট অমৰ হওক’কে ধৰি কেইবাটাও শ্ল’গানৰ মাজতে কাশ্মীৰী পণ্ডিত ৰাহুল ভাটৰ মৃতদেহ সৎকাৰ কৰা হয়।\nইফালে এই নৃশংস হত্যাকাণ্ডৰ বিৰুদ্ধে ক্ষোভ প্ৰকাশ কৰি উপত্যকাটোত বসবাস কৰা কাশ্মীৰী পণ্ডিতসকলক সুৰক্ষা প্ৰদানৰ দাবী জনায়। “কাশ্মীৰী পণ্ডিতসকলক এটা অঞ্চলত সম্পূৰ্ণ নিৰাপত্তা প্ৰদান কৰি কাশ্মীৰৰ সংলগ্ন অঞ্চলসমূহত চাকৰি দিয়া উচিত। গাজৱা-ই-হিন্দক প্ৰচাৰ আৰু প্ৰতিষ্ঠা কৰিব বিচৰাসকলে ৰাহুলক হত্যা কৰিছে। এই আক্ৰমণ আৰু নিৰ্যাতন তৎক্ষণাত আৰু চিৰদিনৰ বাবে বন্ধ হ’ব লাগিব।’’ কাশ্মীৰী পণ্ডিতসকলে কয়৷\nআনহাতে, হত্যাৰ বলি হোৱা ৰাহুল ভাটৰ পত্নী মীনাক্ষি ভাটে কেতবোৰ বিস্ফোৰক অভিযোগ উত্থাপন কৰিছে৷ মীনাক্ষি ভাটে কয় যে কাশ্মীৰত পণ্ডিতসকল বলি পঠাৰ দৰে হৈ পৰিছে। ২০১০ চনৰ পৰা চাকৰিৰ বাবে যোৱা কাশ্মীৰী পণ্ডিতসকল সন্ত্ৰাসবাদীৰ লক্ষ্য হৈ পৰা বুলিও তেওঁ দাবী কৰে।\nমীনাক্ষি ভাটে লগতে কয় যে জিলা উপায়ুক্তক ৰাহুলে কেইবাবাৰো বদলিৰ বাবে অনুৰোধ কৰিছিল যদিও তেওঁৰ অনুৰোধক উপেক্ষা কৰি আহিছিল উপায়ুক্তগকাৰীয়ে৷ উপাযুক্তগৰাকীৰ এই উপেক্ষাৰ বাবেই আজি সন্ত্ৰাসবাদীয়ে ৰাহুল ভাটক হত্যা কৰিবলৈ সুযোগ পালে বুলিও বিস্ফোৰক অভিযোগ কৰিছে মীনাক্ষি ভাটে। মীনাক্ষি ভাটৰ মতে ৰাহুল ভাটক বদলি কৰা হ’লে হত্যাৰ বলি নহ’লহেঁতেন!\nআন এজন স্থানীয় লোক ৰাকেশ ভাটে কয় যে পণ্ডিতসকলক কাশ্মীৰলৈ উভতাই পঠিওয়াৰ পৰিৱৰ্তে জম্মুতে নিৰাপদ শিবিৰত ৰাখিব লাগে। ‘‘ৰাহুলৰ হত্যাকাণ্ডটো এজন আইন পালনকাৰী নাগৰিকক আন এক নিৰ্বাচিত হত্যাকাণ্ড’’ বুলি কৈ এই হত্যাকাণ্ডই উপত্যকাটোৰ আন পণ্ডিত কৰ্মচাৰীসকলক শংকিত কৰি তুলিছে বুলিও প্ৰকাশ কৰিছে৷ তেওঁ লগতে অবিযোগ কৰি কয় যে চৰকাৰে উপত্যকাটোত সন্ত্ৰাসবাদীৰ বাবে পণ্ডিতসকলক বলিৰ পঠা হিচাপে আগবঢ়াই আহিছে।\nইফালে ৰাহুলৰ পিতৃয়ে সন্ত্ৰাসবাদীয়ে চৰকাৰী কাৰ্যালয়ত সোমাই কেনেকৈ তেওঁৰ পুত্ৰক গুলীয়াই হত্যা কৰিবলৈ পালে তাৰ সম্পূৰ্ণ তদন্তৰ দাবী কৰিছে। চৰকাৰে কাশ্মীৰী উপত্যকাত কাশ্মীৰী পণ্ডিতসকলৰ পুনৰ্বাসনৰ কথা কয়, কিন্তু চৰকাৰী কাৰ্যালয়ত নিজৰ পণ্ডিত কৰ্মচাৰী নিৰাপদ নহয় বুলিও মন্তব্য কৰিছে ৰাহুলৰ পিতৃয়ে।\nউল্লেখ্য যে ৰাহুল ভাট হৈছে যোৱা ছমাহত হত্যাৰ বলি হোৱা তৃতীয়গৰাকী কাশ্মীৰী পণ্ডিত। আনহাতে সন্ত্ৰাসবাদীৰ আক্ৰমণত আন দুজন কাশ্মীৰী পণ্ডিত আহত হৈছে। সন্ত্ৰাসবাদীসকলে যোৱা অক্টোবৰৰ পৰা পুনৰ কাশ্মীৰী পণ্ডিতসকলক আক্ৰমণৰ লক্ষ্য কৰি লোৱা দেখা গৈছে৷ ইয়াৰে অধিকাংশই আছিল চাকৰি বিচাৰি অহা প্ৰব্ৰজিত শ্ৰমিক আৰু কাশ্মীৰী পণ্ডিত।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in AssamKashmiri Pandit


১. বিশ্ব শৰ্মাই কৰিলে কইনাধাৰাত আত্ম-সমৰ্পণ৷ গভীৰ নিশা তেখেতে অশ্বমেধ ঘোঁৰাটো লৈ পাহাৰলৈ উঠি যায় আৰু তাতে ৰজা-ৰাণীৰ সমুখত অস্ত্ৰ-শস্ত্ৰ সহ জমা দি নিজকে সঁপি দিয়ে৷ ৰজা-ৰাণীয়ে ৰাজকুমাৰৰ সৈতে বহাই তেখেতৰ এই শান্তি প্ৰক্ৰিয়াৰ বাবে আদৰণি জনাই মুখ মিঠা কৰে৷\nব’লা অলপ নাটক কৰি আহো!\nকিন্তু ডায়েবেটিছৰ সীমান্তত থিয় হৈ ৰোৱা বাবে শৰ্মাই গোটেইটো মিঠাই ভক্ষণ নকৰাৰ বাতৰি৷ কিন্তু ৰাণীয়ে গোটেইটো মিঠাই বিশ্বই গ্ৰহণ নকৰা কথাটোৱে এতিয়াও মনৰ কৰবাত গোপন আকাংক্ষা থকা বুলিহে সন্দেহ কৰি থকা বুলি আমালৈ খবৰ আহিছে৷\n২. ডেংগি নে ডেংগু! তাকে লৈ চিকিৎসক সকলক বিমোৰত পৰাৰ বাবেহে সঠিক চিকিৎসা দিব পৰা নাই বুলি জিএমচিৰ সূত্ৰই জনাইছে৷ বাতৰি-কাকত সমূহেই এই খেলিমেলি সৃষ্টি কৰা বুলি কৈও চিকিৎসকে গা-এৰা দি দায় সাৰিব বিচৰা বুলি অভিযোগ আহিছে৷\n৩. বেমাৰ আজাৰ মন্ত্ৰীক টুইটাৰত আবেদন কৰিয়ে সহাঁৰি পোৱা, স্বয়ং মেডিকেল কলেজৰ অধ্যক্ষই আহি খবৰ লোৱা, খৰচ ৰেহাই দিয়া আদি ঘটনা জানিব পাৰি ভঙাগড়ত হাঁহাকাৰ অৱস্থাৰ সৃষ্টি হৈছে৷ চেলাইন কিনিবলৈ যোৱা ৰোগীয়েও স্মাৰ্ট ফোন কিনিবলৈ দৌৰি তথা নেটপেকৰ বাবে লাইন ধৰিব লগা অভূতপূৰ্ব ঘটনা ঘটাৰ খবৰ আমালৈ আহি আছে৷\n৪. এইবাৰ আৰু সহজ হৈছে গুৱাহাটী বিশ্ব-বিদ্যালয়ৰ ডিগ্ৰী আহৰণ কৰাৰ৷ নামভৰ্তিৰ দৰকাৰ নাই, পোনে-পোনে পৰীক্ষা নিয়ন্ত্ৰয়কৰ কাৰ্যালয়ৰ পৰা ভুৱা মাৰ্কছিট আৰু চাৰ্টিফিকেট সংগ্ৰহ কৰিয়েই লেঠা মাৰিব পাৰে৷ জনসাধাৰণৰ শিক্ষা লাভৰ বাবে হোৱা অসুবিধা দূৰ কৰিবলৈ নিয়ন্ত্ৰকে ল’লে বিশেষ ব্যৱস্থা৷ পিছে ছাত্ৰ সন্থাই এই বিশেষ পদক্ষেপৰ বিৰোধিতা কৰাৰ দুখজনক খবৰ৷\n৫. জন্মাষ্টমী উপলক্ষে জামুগুৰি পাতলৰচুতক অনুষ্ঠিত হয় পৰম্পৰাগত বোকা খেচা উৎসৱ৷ ইয়ালৈ পৰ্যটকক আকৰ্ষণ কৰিবলৈ ইয়াক ৰাষ্ট্ৰীয় পৰ্যায়ত দিল্লীত সংসদৰ বাকৰিত অহা বছৰ অনুষ্ঠিত কৰিলে ভাল হব বুলি উদ্যোক্তাই কৰিলে মন্তব্য৷ তাত ইমান ৰাজনৈতিক বোকা ছটিয়াওৱাৰ স্কোপ আছে যে, বেলেগকৈ বোকাৰ আয়োজন কৰাৰ প্ৰয়োজনেই নাথাকিব বুলিও কৰিলে আয়োজকে মত প্ৰকাশ৷\n৬. গাঁৱৰ উন্নয়ন কৰা মন্ত্ৰীৰ গাঁৱত মাত্ৰ ১৬কোটিৰ কেলেংকাৰী হোৱাক লৈ সমালোচনাৰ পাত্ৰ হৈছে মন্ত্ৰীজন৷ অন্তঃ নিজৰ গাঁৱত ১০০কোটিৰ কেলেংকাৰীৰ সুযোগ দিবই লাগে বুলি স্থানীয় তোষামোদকাৰী ঠিকাদাৰ সন্থাই কৰিলে দাবী৷\n৭. পঞ্চায়ত সভাপতিৰ প্ৰতিকৃতি দাহ নলবাৰীত, সচেতন ৰাইজে সমালোচনা৷ মুখ্যমন্ত্ৰী, প্ৰধানমন্ত্ৰীৰ পুতলা দাহ কৰাৰ দৰে একে শাৰীত পঞ্চায়ত সভাপতিক কিয় স্থান দিয়া হ’ল বুলি তুলিলে প্ৰশ্ন৷ এনে সন্মান লাভ কৰিলে আন আন পঞ্চায়তে কি শিকিব বুলিও চিন্তিত হ’ল সচেতন মহল৷\n৮. খাদ্য সুৰক্ষাৰ ফৰ্মক লৈ কম-বেছি পাৰ্টিৰ কৰ্মকৰ্তাৰ মাজত লাগিল হতাহতি৷ প্ৰথমে কাৰ খাদ্য সুৰক্ষিত কৰিব লাগিব নিজৰ নে আনৰ তাকে লৈ ব্যাপক কনফিউজনৰ সৃষ্টি হোৱা বুলি সূত্ৰত প্ৰকাশ৷ সেয়ে তাতো প্ৰদেশ কম-বেচে সজাগতা কৰ্মশালা পাতি হিচাব নিকাচটো সোনকালেই পৰিস্কাৰ কৰি দিব লাগে বুলি ৰাইজে তুলিলে দাবী৷\n৯. আন্দোলন আৰু বন্ধ আহ্বানক মৌলিক অধিকাৰৰ ৰূপত ঘোষণা কৰিবলৈ দাবী তুলিলে সদৌ অসম সজাগ জনতা সংগঠনে৷ সুলভ মূ্ল্যৰ দোকানত বেনাৰ, পোষ্টাৰ, জ্বলাবলৈ গাড়ীৰ টায়াৰ আদি উপলব্ধ কৰিবলৈ কেন্দ্ৰীয় চৰকাৰলৈ পঠালে স্মাৰক পত্ৰ৷\n১০. কিয় পিছ থাকিব অসম? বলাৎকাৰৰ ঘটনাৰে নিজকে দেশৰ আগশাৰীৰ বুলি প্ৰমাণ কৰাত অসমৰ চুকে কোণে এচাম ৰাজ্য ভক্তই শিৰোনামা সৃষ্টি কৰাত লগাৰ সুখৰ খবৰ৷যথাস্থানত ভাল কেমেৰা পালে ইউটিউব যোগে এনে ঘটনাৰ বিশ্ব যোৰা প্ৰচাৰ কৰিও অসমৰ নাম উজ্বলাব পাৰিব বুলি দৃঢ়তা প্ৰকাশ কৰিলে মায়ঙৰ চাৰি অভিযুক্তই৷


আমাৰ সৈতে শ্বেয়াৰ কৰক চাইকেল চলোৱাৰ অভিজ্ঞতা | Assam.MyGov.in\nস্বাস্থ্য আৰু পৰিয়াল কল্যাণ বিভাগ\nআমাৰ সৈতে শ্বেয়াৰ কৰক চাইকেল চলোৱাৰ অভিজ্ঞতা\nStart Date: 29-05-2021\nএক সুস্থ আৰু সবল স্বাস্থ্যৰ গৰাকী হৈ থাকিবলৈ হ’লে আমি সকলোৱে চাইকেল ...\nএক সুস্থ আৰু সবল স্বাস্থ্যৰ গৰাকী হৈ থাকিবলৈ হ’লে আমি সকলোৱে চাইকেল চলোৱাৰ অভ্যাস গঢ়ি তোলা উচিত । এই অভ্যাস হৃদৰোগ, ষ্ট্ৰ’ক, বিভিন্ন প্ৰকাৰৰ কৰ্কট ৰোগ, বহুমূত্ৰ ৰোগ প্ৰতিৰোধৰ ক্ষেত্ৰত যথেষ্ট সহায়ক হোৱাৰ লগতে পৰিৱেশ প্ৰদূষণ ৰোধৰ ক্ষেত্ৰতো ইয়াৰ ভূমিকা গুৰুত্বপূৰ্ণ।\nএই দিশসমূহৰ প্ৰতি লক্ষ্য ৰাখি বৰ্তমান বহু সচেতন লোকে চাইকেল চলোৱাৰ অভ্যাস গঢ়ি তোলাৰ দিশত মনোনিৱেশ কৰিবলৈ লোৱা পৰিলক্ষিত হৈছে। বিশ্ব বাইচাইকেল দিৱসৰ লগত সংগতি ৰাখি মাই গভ অসমে গ্ৰহণ কৰিছে এক বিশেষ পদক্ষেপ। আপোনাৰো যদি চাইকেল চলোৱাটো এক নিয়মীয়া অভ্যাস, তেন্তে এখন চেল্ফি অথবা এটি ভিডিঅ’ ছ’চিয়েল মিডিয়াত আপলোড কৰি মাই গভ অসমক টেগ কৰক।\nতলত মন্তব্য আকাৰে আপোনাৰ চেল্ফি প্ৰেৰণ কৰক অথবা ছ’চিয়েল মিডিয়াত ভিডিঅ’ আপলোড কৰি মাই গভ অসমক টেগ কৰক।\nঅন্তিম তাৰিখ: ৩ জুন, ২০২১\nমুঠ অৱদান (\t26) অনুমোদিত অৱদানসমূহ (26) পৰ্যালোচনাৰ বাবে ৰখা অৱদানসমূহ (0) জমা বন্ধ\n26 তথ্য পোৱা গ’ল\nPRITAMKUMARDAS 1 বছৰ4সপ্তাহ পূৰ্বে\nCycling balances our body, mind and soul\nBhriguSaharia 1 বছৰ4সপ্তাহ পূৰ্বে\nআহক আমি সকলো মিলি CYCLE চলাও..নিজে স্বাস্থ্যবান হওঁ। সুন্দৰ এক অভ্যাস গঢ় লওঁ.\nBishalDas 1 বছৰ4সপ্তাহ পূৰ্বে\nEat healthy, stay fit.\nDhrubaJyotiBaruah 1 বছৰ4সপ্তাহ পূৰ্বে\nCycling isawonderful hobby to carry out. A photograph of yesterdays cycling at Jorhat.\nSunny_235 1 বছৰ 1 monthপূৰ্বে\nAssam isagifted state. Itsaperfect place which will allow you to take up cycling asahobby. It has everything the nature has to offer including the lush greenery, the massive water resources including the mighty Brahmaputra, hills with beautiful religious places and also which offer view of the whole city, the pleasant weather. Also, cycling inagroup is very refreshing and good for both mind and body. We would recommend everyone to make cyclingapart of their everyday lives.\nEshaan Sharma 1 বছৰ 1 monthপূৰ্বে\ncycle gives you unlimited experience with the most unforgettable memories, in4years of riding I have visited places which I had never heard of and went miles on my bike giving peace to my soul and health to my body.\nANIPRABHA 1 বছৰ 1 monthপূৰ্বে\nCycling isagood exercise\nBhaskar Kapinjal 1 বছৰ 1 monthপূৰ্বে\nCompleted 700KM in last 1month .\nFollow our page on facebook - Cycling United Nalbari\nOn Strava - Cyclingunitednalbari\nYou can join us from any place\nগুৱাহাটীৰ সমীপৰ এক উল্লেখযোগ্য পুৰাতাত্ত্বিক স্থলী কাজলিচকী\nশেষ মধ্যযুগৰ আহোম সাম্ৰাজ্যৰ এক মুখ্য ...\nএক সুস্থ আৰু সবল স্বাস্থ্যৰ গৰাকী হৈ থাকিবলৈ ...\nasm-45.mygov.in Last Updated: 02/07/22


মাইক্ৰ'চফ্ট Lumia 640 XL Dual SIM Price in India, Full Specs - 12th August 2020 | Digit\nCurrent Best Price of মাইক্ৰ'চফ্ট Lumia 640 XL Dual SIM is ₹ 9990\nমাইক্ৰ'চফ্ট Lumia 640 XL Dual SIM Specifications\nৱাৰেণ্টি আৰু নিৰ্মাণ তথ্য : Microsoft\nম'ডেল : Lumia 640 XL Dual SIM\nপ্ৰডাক্টৰ নাম : Microsoft Lumia 640 XL Dual SIM\nপিক্সেল ডেনচিটি (PPI) : 258\nমাইক্ৰ'চফ্ট Lumia 640 XL Dual SIM Brief Description\nমাইক্ৰ'চফ্ট Lumia 640 XL Dual SIM Smartphone প্ৰতি ইঞ্চি 258 -ৰ এটা পিক্সেল ঘনত্বত 720 x 1280 পিক্সেল ৰিজ’লিউশ্বনৰ সৈতে 5.7 -ইঞ্চি IPS LCD Capacitive touchscreen -ৰ সৈতে আহে৷ ফোনটো 1.2 Ghz Quad ক’ৰ প্ৰচেশ্বৰৰ দ্বাৰা সক্ষমিত আৰু ইয়াত 1 GB ৰেম আছে৷ মাইক্ৰ'চফ্ট Lumia 640 XL Dual SIM Windows Phone 8.1 OS-ত চলে৷\nমাইক্ৰ'চফ্ট Lumia 640 XL Dual SIM Smartphone February 2015 -ত মুকলি কৰা হৈছে৷\nমাইক্ৰ'চফ্ট Lumia 640 XL Dual SIM -ৰ সংযোগ ক্ষমতা বিকল্পসমূহৰ লগত অন্তৰ্ভুক্ত হৈ থাকে: ,GPS,HotSpot,,\nমাইক্ৰ'চফ্ট Lumia 640 XL Dual SIM -ৰ কেমেৰাটোত এইবিলাক অন্তৰ্ভুক্ত হৈ থাকে: Auto Focus,,Video Recording\nমাইক্ৰ'চফ্ট Lumia 640 XL Dual SIM Price in India updated on 8th May 2019\nমাইক্ৰ'চফ্ট Lumia 640 XL Dual SIM Price In India Starts From Rs. 9990 The best price of মাইক্ৰ'চফ্ট Lumia 640 XL Dual SIM is Rs. 9990 in Amazon, which is 30% less than the cost of মাইক্ৰ'চফ্ট Lumia 640 XL Dual SIM in Flipkart Rs.12999.This Mobile Phones is expected to be available in 8GB variant(s).\nজনপ্ৰিয় মাইক্ৰ'চফ্ট ম'বাইল-ফোনসমূহ\nমাইক্ৰ'চফ্ট Lumia 640 Dual SIM\nমাইক্ৰ'চফ্ট Lumia 435 Dual SIM\nমাইক্ৰ'চফ্ট Lumia 532 Dual SIM\nমাইক্ৰ'চফ্ট Lumia 430\nমাইক্ৰ'চফ্ট Lumia 535 Dual\nমাইক্ৰ'চফ্ট Lumia 650 Dual SIM\nমাইক্ৰ'চফ্ট Lumia 950 XL Dual SIM\nমাইক্ৰ'চফ্ট 950 Dual SIM\nমাইক্ৰ'চফ্ট Lumia 550\nমাইক্ৰ'চফ্ট Lumia 535


বাচন ধুৱাকলৈ শাহু-বোৱাৰীৰ মাৰপিট! তাৰ পিছত শাহুৱে বোৱাৰীৰ সৈতে যি কৰিলে... ভাইৰেল ভিডিও দেখি অবাক নেটিজেনviral-mother-in-law-clash-with-daughter-in-law-over-washing-dishes-threw-her-out-of-the-house-hb– News18 assam\nবাচন ধুৱাকলৈ শাহু-বোৱাৰীৰ মাৰপিট! তাৰ পিছত শাহুৱে বোৱাৰীৰ সৈতে যি কৰিলে... ভাইৰেল ভিডিও দেখি অবাক নেটিজেন\nবাচন ধোৱাকলৈ শাহু-বোৱাৰীৰ যুদ্ধ।\nLast Updated : March 19, 2022, 15:38 IST\nশাহুৱেক-বোৱাৰীৰ সম্পৰ্ক কেনেধৰণৰ, তাকে লৈ অতীতৰে পৰা কনফিউজড সকলো! কেতিয়াবা ই চকলেটৰ দৰে মিঠা হয়, কেতিয়াবা ই কেৰেলাতকৈও তিতা হৈ পৰে। কেতিয়াবা 'হম তুম সাথ সাথ হে', কেতিয়াবা আকৌ 'কোয়েলা'! কেতিয়া কি হ'ব কোৱাই কঠিন!\nশেহতীয়াকৈ, দুই শাহুৱেক-বোৱাৰীৰ যুঁজৰ ভিডিঅ' ইণ্টাৰনেটত ভাইৰেল হৈ পৰিছে! কি এই কথা! কোনো কম নহয়!\nশাহুৱেক-বোৱাৰীৰ কাজিয়া নতুন নহয়! কিন্তু শেহতীয়াকৈ শাহু আৰু বোৱাৰীয়ে যিদৰে সাধাৰণ কথাকলৈ যুদ্ধক্ষেত্ৰলৈ নামিছে, তাকে দেখি চকু কঁপালত নেটিজেনৰ। দুয়োজনৰ মাজত 'বিশ্বযুদ্ধ'ৰ কাৰণ পিছে কি? বাচন ধোৱা! এগৰাকী কৈছে তুমি ধোৱা, আনগৰাকীয়ে কৈছে 'আপুনি ধোৱক'। আৰু তাৰ পিছতে আৰম্ভ তৰ্কা-তৰ্কি। আৰু শেষত মাৰপিট। পিছত স্থানীয় এগৰাকী মহিলাৰ হস্তক্ষেপত পৰিস্থিতি শান্ত হয়।\nঘটনাটোৰ ভিডিঅ' বোৱাৰীয়েকে নিজেই ৰেকৰ্ড কৰিছিল! এনেকুৱা লাগিছে যেন দুয়োৰে মাজত বিভেদ আছে! শাহুৱে বোৱাৰীয়েকৰ সকলো বস্তু ঘৰৰ বাহিৰলৈ দলিয়াই দিয়ে। ঘটনা ইয়াতে শেষ নহয়! বোৱাৰী লগে লগে ওলাই যায় ঘৰৰ পৰা। শাহুৱে তেতিয়াই পুনৰ উভতি নাহিবলৈ সতৰ্ক কৰি দিয়ে। ঘটনাটো সংঘটিত হোৱাৰ সময়ত ঘৰৰ অন্য লোক নিজৰ নিজৰ কামৰ বাবে বাহিৰত আছিল। ইফালে, ঘৰত এনে কাজিয়াত স্বাভাৱিকতে ঘৰৰ ল'ৰা-ছোৱালীয়ে ভয় খায় আৰু কান্দিবলৈ আৰম্ভ কৰে!\nFirst published: March 19, 2022, 15:38 IST\ndaughter in lawLife StyleMother in law


ৰিকমাণ্ডাৰ চিষ্টেম, ফেচবুক হেকিং ইত্যাদি — বিকাশপেডিয়া\nমূল পৃষ্ঠা / শিক্ষা / ডিজিটেল সাক্ষৰতা / চাইবাৰ সুৰক্ষা / ৰিকমাণ্ডাৰ চিষ্টেম, ফেচবুক হেকিং ইত্যাদি\nফেচবুক, গুগল প্লাচ আদিৰ পৰা আৰম্ভ কৰি আমাজন, ফ্লিপকাৰ্ট আদিলৈকে আজি ইন্টাৰনেটত একাধিক ব্যৱহাৰকাৰী সদস্যই প্ৰত্যক্ষ বা পৰোক্ষভাৱে ইজনে সিজনৰ লগত সংযুক্তভাবে ভাৱ বিনিময় কৰা বা বস্তু-বাহানি ক্ৰয়-বিক্ৰয়, বিভিন্ন প্ৰতিযোগিতা আদি কৰা বিভিন্ন ধৰণৰ চচিয়েল নেটৱৰ্ক পদ্ধতি গা কৰি উঠিছে। এইবোৰে বিভিন্ন প্ৰকাৰে ব্যক্তি আৰু সমাজৰ জীৱনধাৰাত বিভিন্নধৰণে সুদূৰপ্ৰসাৰী প্ৰভাৱ পেলাইছে।\nগুগল বা ৱিকিপিডিয়াৰ চাৰ্চবক্সত কিবা টাইপ কৰোঁতে সিহঁতে নিজে নিজে দিয়া সম্ভাৱ্য পৰৱৰ্তী আখৰ বা শব্দবোৰ লক্ষ্য কৰিছেনে? ফেচবুকৰ সোঁহাতে দিয়া বিজ্ঞাপনবোৰত আপুনি সদ্যহতে কৰা কিবা ব্যৱহাৰৰ – যেনে নতুনকৈ বন্ধু এজন গ্ৰহণ কৰোঁতে আৰু সম্ভাৱ্য বন্ধুৰ পৰামৰ্শ দিয়া – সামঞ্জস্য দেখা পাইছেনে? ফ্লিপকাৰ্টত বস্তু চাওঁতে লগতে কিনিব পাৰে বুলি কিছুমান আৰু পণ্য দেখুওৱাৰ বিষয়ে কেতিয়াবা দকৈ ভাবিছেনে? সকলোৱে কৈ থকা “মোৰ একাউন্টটো কোনোবাই হেক কৰিলে” কথাষাৰ বা তথাকথিত “ফেচবুক হেকিঙ”ৰ বিষয়ে আপুনি কি ভাবে?\nআপোনাৰ এখন ভাল কিতাপ পঢ়িবলৈ মন গ’ল। সেয়ে কিতাপৰ পোক বুলি জনাজাত আপোনাৰ বন্ধু এজনক ভাল কিতাপ এখন খুজিলে। তেওঁ আপোনাক ভালদৰে বুজি পায়; সেয়ে তেওঁ আপুনি ভাল পাব পৰা কিতাপ এখন দিব পাৰিব। তেওঁ আপোনাৰ পছন্দৰ বিষয়ে আৰু নিশ্চিত হ’বলৈ আপোনাৰ কেইজনমান বন্ধুৰ লগত কথা পাতি দিহা পৰামৰ্শও ল’ব পাৰে, যাতে তেওঁ দিয়া কিতাপখন আপুনি নিশ্চয়কৈ ভাল পাবই।\nআমাজ’ন, ফ্লিপকাৰ্ট আদিত এইদৰেই আপুনি পছন্দ কৰিব পৰা বস্তুৰ বাবে পৰামৰ্শ দিয়া হয়। কামটো ওপৰত লিখা বন্ধুজনৰ দৰে একেই; কেৱল কম্পিউটাৰ প্ৰগ্ৰেমৰ সহায়ত কৰা হয়। প্ৰায়ে প্ৰয়োগ কৰা এটা পদ্ধতি বা এলগ’ৰিথম হ’ল এনে:\n১। চাইটটোত আপোনাৰ প্ৰফাইলৰ তথ্য, আগৰ কিনা বস্তুৰ বিষয়ে জমা কৰি থোৱা তথ্য আদি চাইটটোৰ অন্য ব্যৱহাৰকাৰীৰ তেনে তথ্যৰ লগত তুলনা কৰি আটাইতকৈ বেছি মিল থকা কেইজনৰ এখন তালিকা তৈয়াৰ কৰা হয়।\n২। তেওঁলোকে আগতে কিনা বা চোৱা বস্তুখিনিৰ এখন তালিকা কৰা হয়। এই তালিকাখনক তেওঁলোকৰ পছন্দ হোৱা বস্তুৰ তালিকা বুলিবও পাৰি।\n৩। আটাইতকৈ বেছি ব্যৱহাৰকাৰীয়ে যিসমূহ বস্তু বেছি পছন্দ কৰিছে, সেইসমূহ আপুনিও পছন্দ কৰাৰ সম্ভাৱনা বেছি। সেয়াকে আপোনাৰ আগত আগবঢ়োৱা হয়।\nমোটামুটিভাৱে এনে ধৰণৰ এলগ’ৰিথমৰ ওপৰত ভিত্তি কৰিয়েই অন্য ক্ষেত্ৰতো ব্যৱহাৰকাৰীৰ পছন্দৰ বিষয়ে ভৱিষ্যবাণী কৰা হয়। ফেচবুকত আপোনাৰ “নিউজফিড”-ত দেখুওৱা কাৰ্য্যকলাপবোৰ, কাষত দেখুওৱা বিজ্ঞাপনবোৰ, আপোনাৰ সম্ভাব্য বন্ধুৰ নামবোৰ আদিও প্ৰায় এইদৰেই দেখুওৱা হয়। অতি সৰলীকৰণ কৰি ক’বলৈ গ’লে এনেধৰণৰ ব্যৱস্থাটোকে ৰিকমাণ্ডাৰ চিষ্টেম বোলা হয়। দৰাচলতে ৰিকমাণ্ডাৰ চিষ্টেমত ওপৰত দিয়া ধৰণৰ এলগ’ৰিথমবোৰত অন্য কিটিপ যোগ কৰি ইহঁতৰ দক্ষতা আৰু বঢ়াব পাৰি। এই কিটিপবোৰ ভিন ভিন চ’চিয়েল নেটৱৰ্কিং বা চ’চিয়েল এক্টিভিটি সাপেক্ষে ভিন ভিন হয়।\nদ্যৰ্থহীনভাবে ইয়াৰ দ্বাৰা আমাজ’ন, ফ্লিপকাৰ্ট, ফেচবুক আদি সেৱা আগবঢ়াওঁতাসকল আৰু লগতে আমিও নিজৰ নিজৰ ধৰণে উপকৃত হওঁ। আজি গ্ল’বেল ইন্টাৰনেট ব্যৱসায়ৰ যুগত ব্যৱসায় বা সেৱাৰ উপস্থাপন বা বিজ্ঞাপনৰ দ্বাৰা হাজাৰজন গ্ৰাহকৰ ভিতৰত মাত্ৰ এজনক আকৰ্ষণ কৰিব পাৰিলেও অনেক টকাৰ লাভ হ’ব পাৰে। ইয়াৰ দ্বাৰা সেৱা প্ৰদানকাৰী, ব্যৱসায়ী আৰু ভোক্তা – সকলো ইমান প্ৰভাৱান্বিত আৰু লাভান্বিত হৈছে যে আজি ৰিকমাণ্ডাৰ চিষ্টেম তথ্য-প্ৰযুক্তিৰ গৱেষণাৰ এক অন্যতম মুখ্য বিষয় হৈ পৰিছে। সস্তীয়া কম্পিউটাৰ উপাংশৰ সহজলভ্যতা আৰু ইয়াৰ ফলশ্ৰুতিত গা কৰি উঠা উচ্চ কাৰ্য্যক্ষম (হাই পাৰ্ফৰ্মেন্স) কম্পিউটাৰৰ চুপাৰকম্পিউটাৰ পৰ্য্যায়ৰ উচ্চ কাৰ্য্যক্ষমতাইও এনে গৱেষণাত ইন্ধন যোগাইছে। ইয়াৰ কাৰণ এয়ে যে ৰিকমাণ্ডাৰ চিষ্টেম এটা ফলপ্ৰসুভাৱে কাম কৰিবলৈ ক্ষুদ্ৰ সময়ৰ ভিতৰতে ই লাখ লাখ ভোক্তা বা পণ্যৰ প্ৰফাইল মিলাই চোৱাৰ প্ৰয়োজন আৰু সেয়ে বৰ্তমান সহজলভ্য হাই পাৰ্ফৰ্মেন্স কম্পিউটিং ব্যৱস্থাত এই কাম সহজতে কৰিব পাৰি।\nৰিকমাণ্ডাৰ চিষ্টেম যে কেৱল সেৱা প্ৰদানকাৰীয়েহে – যেনে ফেচবুক, আমাজ’ন, ফ্লিপকাৰ্ট আদি – ব্যৱহাৰ কৰিব পাৰে তেনে নহয়। অনেক সময়ত তেওঁলোকে কিছুমান প্ৰগ্ৰেমিং লাইব্ৰেৰীৰ জৰিয়তে যিকোনো উৎসুক ব্যক্তিয়ে প্ৰগ্ৰেমত ব্যৱহাৰ কৰিবলৈ উপলব্ধ কৰি দিয়ে। ফেচবুক, ৱিকিপিডিয়া, টুইটাৰ আদি প্ৰায়ভাগৰে এনে মুক্ত লাইব্ৰেৰী আছে। উদাহৰণ স্বৰূপে যিকোনো ৱেবচাইটে ফেচবুক বা গুগলৰ দ্বাৰা লগ-ইনৰ সুবিধা দিয়ে। এনে ক্ষেত্ৰত ভোক্তাৰ অনুমতি সাপেক্ষে ফেচবুকৰ পৰা এবিধ প্ৰগ্ৰেমৰ সাহায্যত তেওঁৰ প্ৰফাইল ডেটা সংগ্ৰহ কৰা হয়। এনে লাইব্ৰেৰী নাথাকিলেও পাকৈত প্ৰগ্ৰেমাৰে প্ৰগ্ৰেমৰ সহায়ত ভোক্তাৰ বিষয়ে তেওঁ “পাব্লিক” কৰি ৰখা তথ্য সংগ্ৰহ কৰিব পাৰে।\nৰিকমাণ্ডাৰ চিষ্টেমৰ সহায়ত ভাল ব্যৱসায় বা যোগাত্মক কাৰ্য্য কৰিব পৰা যায়, ভাল কথা। কিন্তু বেয়া কাম একা?\nসততে ফেচবুক হেকিঙৰ কথা শুনি থাকোঁ। অসাবধান ভোক্তাই অজান লিংকত ক্লিক কৰি পাচৱৰ্ড সদৰি কৰাৰ উদাহৰণৰ আকাল নাই। কিন্তু কোনোবাই আপোনাৰ মুকলিকৈ সকলোৱে চাব পৰা “পাব্লিক” ডেটা সংগ্ৰহ কৰাটোও হেকিঙেই। আজিকালি অনেকে বিয়া ঠিক কৰিবৰ সময়ত বৰ বা কন্যাৰ বিষয়ে ফেচবুকৰ পৰা তথ্য সংগ্ৰহ কৰে। ক্ৰেক বা পৰ্ণ’ চাইট বিচৰণ কৰা কোনো মানুহে কেতিয়াবা ইন্টাৰনেট ব্ৰাওজ কৰি থাকোঁতে হঠাতে ৰিকমাণ্ডাৰ চিষ্টেম এটাই কোনো সময়ত তথাকথিত বেয়া বিজ্ঞাপন এটা দেখুৱাই দিব পাৰে। অনেক দিনৰ আগতে লিখা কোনো কমেন্ট লৈ কোনোবাই আপোনাক ব্লেকমেইলিঙো কৰিব পাৰে। কোনোৱে ৰাজনৈতিক অত্যাচাৰৰো সন্মুখিন হ’ব পাৰে। তেতিয়া?\nতাতোকৈ ডাঙৰ কথা, বৰ্তমান ৰিকমাণ্ডাৰ চিষ্টেমৰ সহায়ত অনেক লোকৰ বা বস্তুৰ বিষয়ে তথ্য সংগ্ৰহ কৰিব পাৰে। শীতল যুদ্ধৰ সময়ত স্বৈৰাচাৰী চৰকাৰ কিছুমানে গুপ্ত পুলিচৰ দ্বাৰা তথ্য সংগ্ৰহ কৰি মানুহক আতংকৰ মাজত ৰাখিছিল। তেওঁলোকে সাধাৰণতে মানুহৰ দৈনন্দিন কাৰ্য্যকলাপ লক্ষ্য কৰিয়েই এনে তথ্য গোটাইছিল। এতিয়া ৰিকমাণ্ডাৰ চিষ্টেমৰ সময়ত ইন্টাৰনেটৰ পৰা তাতোকৈও মহত্বপূৰ্ণ তথ্য সংগ্ৰহ কৰিব পৰা যায়। এখন অস্থিৰ দেশৰ মানুহৰ মন বুজিব পাৰিলে বাহিৰৰ পৰা সেই দেশক গৃহযুদ্বৰ বাবেও উচতাব পৰা যাব। ভুল বা ভুৱা ইন্টাৰনেট চাৰ্ভেৰ ফলাফলৰ দ্বাৰাও মানুহক প্ৰভাৱান্বিত কৰিব পৰা যায়।\nসকলো বস্তুৰে ভাল-বেয়া থাকে। আশাকৰোঁ আমি ভৱিষ্যতে ভাল কামতেই ৰিকমাণ্ডাৰ চিষ্টেম ব্যৱহাৰ কৰিম।\nলেখক: প্ৰভাকৰ শৰ্মা নেওগ\nশেহতীয়া উন্নীতকৰণ: Oct 27, 2018


চন্দ্ৰগ্ৰহণ আৰু আমাৰ ধাৰণা - শ্ৰী নৱজ্যোতি ওজা - সাহিত্য ডট অৰ্গ\nএতিয়া আহো চন্দ্ৰগ্ৰহণ কি? কত? কিয়?\nকথাটো মন কৰিব পৃথিবীৰ যিটো ফালে সূৰ্যৰ পোহৰ পৰে সেইফালে দিন হৈ থাকে আৰু আনটো ফালে ৰাতি হয়৷ চন্দ্ৰগ্ৰহণ ৰাতি দেখা যায়৷ গতিকে পৃথিবীৰ ছাঁ যি দিশত পৰিব সেই দিশৰ পৰাহে চন্দ্ৰগ্ৰহণ দেখা যাব৷ অৰ্থাৎ সূৰ্যৰ পোহৰ পৃথিবীৰ যিটো ফালে পৰিব সেইফালে চন্দ্ৰগ্ৰহণ নহয় আৰু পৃথিবীৰ ছাঁ যিটো ফালে গৈ চন্দ্ৰ টোক ধাকিব সেই ফালেহে চন্দ্ৰগ্ৰহণ হব৷ গতিকে এবাৰ ভাবকছোন চন্দ্ৰগ্ৰহণৰ সময়ত সূৰ্যৰ কিবা বেয়া ৰশ্মি চন্দ্ৰগ্ৰহণ দেখা পোৱা পৃথিৱীৰ ফালটোত পৰিবনে? এতিয়া আপুনি নিজেই অনুমান কৰিব পাৰিছে যে চন্দ্ৰগ্ৰহণৰ সময়ত কোনো অলৌকিক ৰশ্মি, ultra violet ৰশ্মি পৃথিৱীলৈ নাহে৷ তেনেহলে এই প্ৰাকৃতিক ঘটনাবোৰ উপভোগ কৰাৰ পৰা আমি বঞ্চিত হৈ থাকিব লাগে কিয়?\nএতিয়া মই তাৰ উত্তৰ দিও শুনক৷ মহাকৰ্ষণ; মাধ্যাকৰ্ষণ মানি লৈছে যেতিয়া নিউটনে আবিষ্কাৰ কৰা মহাকৰ্ষণ সূত্ৰটোও মানিব লাগিব৷ এই সূত্ৰ অনুসৰি বিশ্বব্ৰহ্মাণ্ডৰ যি কোনো দুটা বস্তুয়ে পৰস্পৰে পৰস্পৰক আকৰ্ষণ কৰে, এই আকৰ্ষণ বল বস্তু দুটাৰ ভৰৰ পূৰণফলৰ সমানুপাতিক আৰু বস্তু দুটাৰ মাজৰ দূৰত্বৰ বৰ্গৰ ব্যস্তানুপাতিক৷ অৰ্থাৎ দুটা বস্তুৰ মাজৰ আকৰ্ষণ বল বস্তু দুটাৰ ভৰৰ ওপৰত নিৰ্ভৰ কৰে৷ বেছি ভৰৰ বস্তুৰ মাজত এই আকৰ্ষণ বল বেছি৷ কম ভৰৰ বস্তুৰ ওপৰত আকৰ্ষণ বল কম৷ আকৌ দূৰত্ব কমিলে আকৰ্ষণ বল বাঢ়ে৷ গতিকে সূৰ্য- পৃথিবী-চন্দ্ৰ একেৰেখাত থাকোতে চন্দ্ৰ আৰু পৃথিবীৰ মাজত দূৰত্ব কমি যায় ফলত চন্দ্ৰৰ মহাকৰ্ষণ বলে পৃথিবীৰ ওপৰত বল প্ৰয়োগ কৰে৷ যাৰ বাবে পৃথিবীৰ বৃহৎ অঞ্চল আগুৰি থকা সাগৰৰ পানী ওপৰলৈ উঠিব বিচাৰে কিন্তু পৃথিবীৰ মাধ্যাকৰ্ষণ বলৰ বাবে যাব নোৱাৰে৷ এই একে বল মানুহৰ শৰীৰত থকা পানী ভাগৰ ওপৰত পৰিবনে? নিশ্বয় নপৰে, কাৰণ চন্দ্ৰ ৰ তুলনাত মানুহৰ ভৰ তেনেই নগণ্য৷ কম ভৰৰ বস্তুৰ মাজত আকৰ্ষণ বল কম হোৱা বাবে এই বলে মানূহৰ দেহত প্ৰভাব পেলাব নোৱাৰে৷ মানুহটো বাদেই নদ-নদীৰ পানীৰ ক্ষেত্ৰতোএই বল দেখা পোৱা নাযায় আৰু যদি সচাকৈয়ে মানুহৰ দেহত ইয়াৰ প্ৰভাৱ পৰিব বুলি ধৰা হয় তেন্তে আপুনি কিছুমান অলৌকিক ঘটনা দেখিবলৈ পাব৷ যেনে আপোনাৰ সন্মুখত পৰি থকা ডাঙৰ শিলটো বতাহত নাচি আছে, ৰাস্তাত গৈ থকা গাড়ী বোৰ হঠাত্ ওপৰলৈ উঠি বতাহত ওপঙি আছে, খালটোৰ পানী, কুৱাৰ পানীয়ে ঢৌ খেলিছে আদি৷ গতিকে যেতিয়া এই ঘটনাবোৰ আপুনি দেখিব তেতিয়া আপোনাক খাবলৈ কলেও আপুনি খাব নোৱাৰিব বা এতিয়া খাব নাপায় বুলি আপোনাক কোনোবাই কোৱাৰ প্ৰয়োজন নহব৷ গতিকে যদি নিউটন সত্য তেন্তে চন্দ্ৰগ্ৰহণ ৰ সময়ত আমি কোনো বস্তু খোৱাত বাধা নাই৷ আহক আমি অন্ধবিশ্বাস বোৰ আঁতৰাই পেলাও৷\nগ্ৰহণ লাগি থকা সময়ত খোৱা বোৱা কৰিব নাপায় বুলি আমাৰ মাজত কিছু প্ৰচলিত নিয়ম আছে৷ কোনোবাই এই নিয়ম মানি চলে চলক৷ আমাৰ তাত একো কবলগা নাই৷ কিন্তু আনক এনে নিয়ম মানিবলৈ বাধ্য নকৰিব৷ আমি জনাত গ্ৰহণ লগাৰ লগত খোৱা বোৱা ৰ কোনো সম্পৰ্ক নাই৷ যি মন যায় তাকে খাব পাৰে৷ কিছুসংখ্যক লোকৰ মন খেলিমেলিৰে ভৰা৷ সেইসকলক কওঁ ভয়ে ভয়ে খোৱাতকৈ নোখুৱাই ভাল৷ যিসকল আকোঁৰগোজ মেজাজৰ তেওঁলোকলৈ অনুৰোধ আপোনালোকে নাখায় নালাগে৷ আনক তেনে কৰিব’লৈ প্ৰৰোচিত কৰি নাথাকিব৷ কোনো বৈজ্ঞানিক ভিত্তি নথকাকে আনক যা তা কথা কৈ থকাৰ পৰা বিৰত থাকিব৷ চচিয়েল মেডিয়াৰ জৰিয়তেও প্ৰচাৰ নকৰিব৷ গ্ৰহণৰ সময়ত খোৱা বোৱা কৰোতে কাৰোবাৰ পেটৰ অসুখ হোৱা, চকু বেয়া হোৱা, আদি ঘটনা যদি আগতে ঘটিছে তেন্তে তাৰ স্পষ্ট প্ৰমাণ দিয়ক৷ ■■\n← মানুহৰ জীৱনৰ মূল্য (মূল হিন্দী – প্ৰীতম কান্ত) – ভাবানুবাদ বিকু বৰা\nসু-সম্পৰ্ক – প্ৰদীপ কুমাৰ পাটোৱাৰী →


26/11 বিভীষিকাৰ ১৩ বছৰ: ৪ দিনৰ আতংকৰ পিছত সন্ত্ৰাসবাদীৰ কৱলৰ পৰা কেনেকৈ মুক্ত হৈছিল মুম্বাই?|nation-remembers-26-11-attack-13-years-of-mumbai-attack-timeline-td– News18 assam\n26/11 বিভীষিকাৰ ১৩ বছৰ: ৪ দিনৰ আতংকৰ পিছত সন্ত্ৰাসবাদীৰ কৱলৰ পৰা কেনেকৈ মুক্ত হৈছিল মুম্বাই?\n13 Years of 26/11 Mumbai Attack: কালবৰ্ষটোৰ ২৬ নৱেম্বৰ - ১০ জন লস্কৰ সন্ত্ৰাসবাদী স্পীডবোটেৰে কৰাচীৰ পৰা মুম্বাইত উপস্থিত হয়। আক্ৰমণৰ আৰম্ভণিতে ইয়াক এটা গেংৱাৰ বুলি গণ্য কৰা হৈছিল, কিন্তু সোনকালেই এইটো স্পষ্ট হৈ পৰিছিল যে এইটো এটা সন্ত্ৰাসবাদী আক্ৰমণ আছিল। চাৰিটা সন্ত্ৰাসবাদী তাজ আৰু দুটা ট্ৰাইডেণ্ট ত উপস্থিত হৈছিল। আনহাতে, দুটা নৰিমন হাউচত আক্ৰমণ কৰিছিল। কাচাভকে ধৰি আন এটা সন্ত্ৰাসবাদীয়ে চিএছএমটিত গুলীচালনা কৰে। এই আক্ৰমণত, 58 জন লোক নিহত হৈছিল আৰু 100 ৰো অধিক লোক আহত হৈছিল।\nLast Updated : November 26, 2021, 12:53 IST\nমুম্বাইঃ ২০০৮ চনৰ ২৬ নৱেম্বৰত ১০টা লস্কৰ-ই-তৈবা (Lashkar-e-Taiba) সন্ত্ৰাসবাদীয়ে মুম্বাই কঁপাই তুলিছিল। আজমল কাচাব (Ajmal Kasab)কে ধৰি সন্ত্ৰাসবাদীৰ দলটোৱে মুম্বাইৰ কেইবাটাও গুৰুত্বপূৰ্ণ স্থানলক্ষ্য কৰি লৈছিল যাৰ ভিতৰত আছিল ছত্ৰপতি মহাৰাজ টাৰ্মিনাস (CSMT), তাজমহল পেলেচ হোটেল, হোটেল ট্ৰাইডেণ্ট, নৰিমন হাউচ, লিওপোল্ড কেফে, কামা চিকিৎসালয়।\nএই আক্ৰমণত নিৰাপত্তাৰক্ষীসহ মুঠ ১৬৬ জন লোক নিহত হয়। ইফালে, ৰাষ্ট্ৰীয় নিৰাপত্তাৰক্ষী আৰু মুম্বাই আৰক্ষীয়ে সাহসেৰে ৯ জন সন্ত্ৰাসবাদীক গুলীয়াই হত্যা কৰে। এই সমগ্ৰ ইতিহাসৰ ঘটনাক্ৰমত কেৱল এটা সন্ত্ৰাসবাদী- কাচাব জীৱিত অৱস্থাত ধৰা পৰিছিল। ২০১২ চনৰ ২১ নৱেম্বৰত তাক ফাঁচী দিয়া হৈছিল। ২৬ নৱেম্বৰত আৰম্ভ হোৱা সন্ত্ৰাস আৰু ৰক্তপাতৰ সময় ভাৰতৰ অৰ্থনৈতিক ৰাজধানীত প্ৰায় ৪ দিন ধৰি চলিছিল।\n২৬ নৱেম্বৰঃ ১০ লস্কৰ সন্ত্ৰাসবাদী স্পীডবোটেৰে কৰাচীৰ পৰা মুম্বাইত উপস্থিত হয়। আক্ৰমণৰ আৰম্ভণিতে ইয়াক এটা গেংৱাৰ বুলি গণ্য কৰা হৈছিল, কিন্তু সোনকালেই এইটো স্পষ্ট হৈ পৰিছিল যে এইটো এটা সন্ত্ৰাসবাদী আক্ৰমণ আছিল। চাৰিটা সন্ত্ৰাসবাদী তাজ আৰু দুটা ট্ৰাইডেণ্ট ত উপস্থিত হৈছিল। আনহাতে, দুটা নৰিমন হাউচত আক্ৰমণ কৰিছিল। কাচাভকে ধৰি আন এটা সন্ত্ৰাসবাদীয়ে চিএছএমটিত গুলীচালনা কৰে। এই আক্ৰমণত, 58 জন লোক নিহত হৈছিল আৰু 100 ৰো অধিক লোক আহত হৈছিল।\nকাচাব আৰু তেওঁৰ সহযোগী ইছমাইল খান কামা চিকিৎসালয়ৰ ফালে গৈছিল। সন্ত্ৰাসবাদী দুটাই চহৰখনত ৬ জন আৰক্ষী বিষয়াক হত্যা কৰিছিল। প্ৰাণ হেৰুওৱা আৰক্ষীসকলৰ ভিতৰত আছিল মুম্বাই সন্ত্ৰাসবাদ বিৰোধী দলৰ মুৰব্বী হেমন্ত কাৰকাৰে, বিজয় চালস্কাছ আৰু অশোক কামতে। তাৰ পিছত দুয়োটা আৰক্ষীৰ জীপত পলাই যায়, কিন্তু আৰক্ষীয়ে অলপ সময়ৰ ভিতৰতে দুইটাকে ভেটি দিয়ে। ইফালে, আৰক্ষীয়ে খানক হত্যা কৰে আৰু কাচাবক গ্ৰেপ্তাৰ কৰা হয়। সন্ত্ৰাসবাদীৰ সৈতে সংঘৰ্ষত কনিষ্টবল তুকাৰাম ওম্বলেও নিহত হৈছিল।\n২৭ নৱেম্বৰঃ সেনা আৰু মেৰাইন কমাণ্ডোসকলে তাজ, ট্ৰাইণ্ডেট আৰু নৰিমন হাউচ ঘেৰি ধৰে। প্ৰৱেশ কৰিবলৈ সাজু হৈ, এনএছজিয়ে অপাৰেচন ব্লেক টৰ্ণেডো আৰম্ভ কৰে।\n২৮ নৱেম্বৰঃ কমাণ্ডোসকলে ট্ৰাইডেণ্টৰ লগতে নৰিমন হাউচত অভিযান সম্পূৰ্ণ কৰে।\n২৯ নৱেম্বৰঃ এনএছজিয়ে হোটেল তাজ সুৰক্ষিত কৰে, যিখন সন্ত্ৰাসবাদী আক্ৰমণৰ দ্বাৰা বেয়াকৈ অতি বেয়াকৈ আক্ৰান্ত হৈছিল।\nFirst published: November 26, 2021, 12:52 IST\n26/11Laskar E Taiba. Kasab


পৰিবহণ বিভাগক ৰেপিড’ৰ প্ৰত্যুত্তৰ পত্ৰ\nওলা আৰু ওবেৰ বাইকৰ ক্ষেত্ৰত পৰিবহণ বিভাগে কিয় একো ব্যৱস্থা লোৱা নাই? ৰেপিড’ৰ জনসম্পৰ্কৰক্ষী বিষয়াৰ প্ৰশ্ন।\nকামৰূপ (মহানগৰ) জিলাৰ পৰিবহণ বিষয়াক বুধবাৰে প্ৰত্যুত্তৰ পত্ৰ দিছে বাইক টেক্সি সেৱা প্ৰতিষ্ঠান ৰেপিড’ই।\nৰেপিড’ৰ বিৰুদ্ধে সোমবাৰৰ পৰা অভিযান চলাব বুলি নৰ্থ ইষ্ট নাওক জনাইছিল কামৰূপ মহানগৰ জিলা পৰিবহণ বিষয়া বাপন কলিতাই।\nএনেকুৱা ব্যৱসায় কৰিবলৈ সংশ্লিষ্ট বিভাগবোৰৰ পৰা প্ৰয়োজন হোৱা অনুমতি আৰু অনুজ্ঞাপত্ৰ নথকা বাবে কোম্পানীটোৰ বিৰুদ্ধে এই ব্যৱস্থা ল’ব বুলি জানিবলৈ দিছিল কলিতাই।\nকিন্তু বৰ্তমানলৈকে ৰেপিড’ কৰ্তৃপক্ষলৈ কোনো জিলা পৰিবহণ বিষয়াৰ তৰফৰ পৰা কোনো ধৰণৰ আইনী জাননী যোৱা নাই, নৰ্থ ইষ্ট নাওক এই কথা জনায় ৰেপিড’ৰ অসম শাখাৰ জনসম্পৰ্কৰক্ষী বিষয়া শুভংকৰ বেনাৰ্জীয়ে।\n‘বন্ধ হ’ব বুলি আমালৈ কোনো আইনী জাননী অহা নাই। আমালৈ প্ৰত্যুত্তৰ বিচাৰি জিলা পৰিবহণ বিষয়াৰ পৰা যোৱা ২৬ আগষ্টত চিঠি আহিছিল। আজি আমি প্ৰত্যুত্তৰ পত্ৰ (ৰেচপন্স লেটাৰ) দি আহিলো।’ এইদৰে কয় বেনাৰ্জীয়ে।\nৰেপিড’ কৰ্তৃপক্ষই আজি প্ৰত্যুত্তৰ চিঠি দিছে যদিও বিস্তৃত প্ৰত্যুত্তৰ চিঠি দিবৰ বাবে ৬ সপ্তাহ সময় বিচাৰিছে জিলা পৰিবহণ বিষয়াৰ পৰা।\nপ্ৰত্যুত্তৰ চিঠিত কেন্দ্ৰীয় পৰিবহণ আৰু পথ বিভাগৰ আপত্তিহীনতাৰ প্ৰমাণপত্ৰৰ প্ৰতিলিপি, বিহাৰ, ৰাজস্থান আৰু হাৰিয়ানাৰ বাইক পলিচী ৰোল, আৰু অসমৰ অনুজ্ঞা পত্ৰ বা অনুমতি পত্ৰ সংলগ্ন হ’লেহে সেইখন পূৰ্ণাংগ হৈ উঠিব বুলি বেনাৰ্জীয়ে কয়।\nকামৰূপ মহানগৰ পৰিবহণ বিষয়াক পত্ৰ প্ৰেৰণৰ লগতে বুধবাৰে তৃতীয়বাৰলৈ অনুমতি বিচাৰি ৰেপিড’ কৰ্তৃপক্ষই পৰিবহণ আয়ুক্তক আবেদন জনালে বুলি বেনাৰ্জীয়ে উল্লেখ কৰে।\n‘পৰিবহণ আয়ুক্তক আজি তৃতীয়বাৰলৈ অনুমতি বিচাৰি পত্ৰ প্ৰেৰণ কৰা হ’ল। জিলা পৰিবহণ বিষয়া আৰু পৰিবহণ আয়ুক্তই আমাক সহযোগিতা কৰিব বুলি আশ্বাস দিছে। আমি যিখিনি নথি-পত্ৰ দিছো সেইখিনিৰ ওপৰত অসম চৰকাৰে কেবিনেটত ৰেপিড’ৰ পলিচী বনাব। বৰ্তমানো ৰেপিড’ চাৰ্ভিছটো সুন্দৰভাৱে চলি আছে।’ বেনাৰ্জীয়ে আমাৰ সাংবাদিকৰ আগত কয়।\nইপিনে, অসমত বাইক টেক্সী সেৱাৰ কোনো নীতি আৰু নিৰ্দেশনা নাই বুলি দাবী কৰে বেনাৰ্জীয়ে।\n‘আমাৰ ইয়াত বাইক টেক্সীৰ কোনো নীতি নিৰ্দেশনা নাই। ২০১৬ত কেন্দ্ৰীয় পৰিবহন মন্ত্ৰীয়ে বাইক টেক্সী বৈধ সেৱা বুলি ঘোষণা কৰিছিল। কেনেধৰণৰ পলিচিৰে ৰেপিড’ সেৱা চলাব সেই বিষয়ে ৰাজ্য চৰকাৰৰ লগত আলোচনাত মিলিত হ’ব লাগিব, কিয়নো ৰাজ্যভেদে বেলেগ বেলেগ পলিচী হ’ব পাৰে। অসমৰ যান-বাহন নিৰ্দেশনা আইনখনত বাইক টেক্সীৰ বাবে কোনো নীতি-নিৰ্দেশনা নাই। ৰেপিড’ বন্ধ কৰিব হ’লে বিলখন সংশোধন কৰিব লাগিব।’ বেনাৰ্জীয়ে এইদৰে কয়।\nতেওঁ লগতে কয়, ‘ৰেপিড’ৰ ক্ষেত্ৰত যে ইমানখিনি কৰিছে। ওলা আৰু ওবেৰ বাইকৰ ক্ষেত্ৰত পৰিবহণ বিভাগে কিয় একো ব্যৱস্থা লোৱা নাই? সেয়া এক প্ৰশ্নবোধক থাকি গ’ল।’


ৰাজ্যৰ বিভিন্ন প্ৰান্তত পালন অসম পুলিচ দিৱস\nআজি সমগ্ৰ ৰাজ্যতে পালন কৰা হৈছে অসম পুলিচ দিৱস। অসমৰ জনসাধাৰণৰ সেৱাৰ বাবে আত্মনিয়োজিত আৰক্ষী সকলৰ নামত উৎসৰ্গিত এই দিন।\nপ্ৰতি বছৰে ১ অক্টোবৰত ৰাজ্যত অসম পুলিচ দিৱস উদযাপন কৰা হয়।\nঅসমৰ বিভিন্ন প্ৰান্তত আজি ৭১ সংখ্যক অসম পুলিচ দিৱস উদযাপন কৰা হৈছে।\nঅসমৰ মুখ্যমন্ত্ৰী হিমন্ত বিশ্ব শৰ্মাই টুইটাৰ যোগে অসম পুলিচ দিৱসৰ শুভেচ্ছা জনাই লিখিছে, “জনহিতজনসেৱাৰ্থে- ৩ কোটিতকৈও অধিক অসমবাসীৰ জীৱন আৰু সম্পত্তি সুৰক্ষিত কৰা সৰ্ব সাহসী পুৰুষ আৰু মহিলাৰ দিন।\n৭১ সংখ্যক অসম পুলিচ দিৱসত মই এই সাহসী সকলক অভিবাদন জনাইছো যিসকলে আমাৰ লোকসকলৰ সুৰক্ষা আৰু নিৰাপত্তাৰ বাবে সেৱা আগবঢ়াবলৈ সদায় সাজু।”\nজনহিতজনসেৱাৰ্থে – the maxim of brave men and women who protect the life & property of more than3crore Assamese people.\nOn 71st #AssamPoliceDay, I salute these bravehearts who are ever ready to serve for the safety and security of our people. pic.twitter.com/svAlyDejaN\nৰাজ্যৰ ৰাজ্যপাল জগদীশ মুখীয়েও টুইটাৰ যোগে অসম পুলিচ দিৱসৰ অভিবাদন জনাইছে। তেওঁ উল্লেখ কৰিছে, “অসম আৰক্ষীৰ ৭১ সংখ্যক প্ৰতিষ্ঠা দিৱস উপলক্ষে সকলো আৰক্ষী বিষয়া আৰু কৰ্মচাৰীলৈ মোৰ আন্তৰিক শুভেচ্ছা আৰু অভিনন্দন। অসম আৰক্ষী সদায় মানুহৰ বাবে এক বিশ্বাসযোগ্য নাম হৈ আহিছে। আশা কৰোঁ ই সকলোৰে জীৱন আৰু শান্তি নিশ্চিত কৰাৰ বাবে মৌলিক কৰ্তব্য প্ৰদান কৰাত ইয়াৰ পবিত্ৰ ভূমিকা অব্যাহত ৰাখিব।”\nMy hearfelt greetings and congratulations to all rank and file on the occassion of 71st foundation Day of Assam Police. Assam police has always beenatrusted name for the people. Hope it continues its hallowed role in providing basic policing to ensure life and peace to all. pic.twitter.com/2kAadX3Btm\n— Prof. Jagdish Mukhi (@jagdishmukhi) October 1, 2021\nৰাজ্যপাল মুখীয়ে অসম আৰক্ষীৰ কেন্দ্ৰীয় কাৰ্যসূচীত অংশগ্ৰহণ কৰি আৰক্ষী বাহিনীক শুভেচ্ছা জ্ঞাপন কৰে।\nপ্ৰাক্তন মুখ্যমন্ত্ৰী তথা কেন্দ্ৰীয় মন্ত্ৰী সৰ্বানন্দ সোণোৱালে অসম পুলিচ দিৱসৰ শুভেচ্ছা জনাই টুইট কৰিছে যে, “ শুভকামনা অসম আৰক্ষী পৰিয়াল। ইতিহাসত নিমজ্জিত আৰু সমাজৰ প্ৰতি দৃষ্টান্তমূলক সেৱা প্ৰদৰ্শন কৰা এই মহান গোটটোৰ সাহসী পুৰুষ আৰু মহিলাসকলক মোৰ অভিবাদন।”\nআৰক্ষী দিৱসৰ লগত সংগতি ৰাখি জিলা আৰক্ষী প্ৰশাসনে বিভিন্ন কাৰ্যসূচী গ্ৰহণ কৰিছে।\nযোৰহাট, নগাঁও, মৰিগাঁও আৰু বঙাইগাঁৱত আৰক্ষী দিৱস উপলক্ষে ব্লাড ড’নেচন কেম্প আয়োজন কৰে।


মাতৃৰ দ্বিতীয় বিবাহ! কন্যাই আঁকি দিলে মেহেন্দী, ফটো শ্বেয়াৰ কৰি লিখিলে- 'মাৰ বিয়া বুলি বিশ্বাসেই কৰিব পৰা নাই' mother-was-doing-second-marriage-your-will-be-happy-knowing-what-her-daughter-did-hb– News18 assam\nমাতৃৰ দ্বিতীয় বিবাহ! কন্যাই আঁকি দিলে মেহেন্দী, ফটো শ্বেয়াৰ কৰি লিখিলে- 'মাৰ বিয়া বুলি বিশ্বাসেই কৰিব পৰা নাই'\nযুৱতীগৰাকীৰ ইয়াৰ পিছত আকৌ টুইটাৰ যোগে জনাইছে যে,'মাক ধুনীয়া লগা নাইনে?'\nLast Updated : December 23, 2021, 22:08 IST\nছচিয়েল মিডিয়াত এগৰাকী যুৱতীয়ে দিয়া পোষ্টে এতিয়া আকৰ্ষিত কৰিছে সকলোকে। দৰাচলতে এই যুৱতীগৰাকীৰ মাতৃয়ে দ্বিতীয় বিবাহ কৰিছে। ইয়াকে লৈ যুৱতীগৰাকী ইমানেই উত্‍সাহিত হৈ পৰিছে যে, মাকৰ বিয়াৰ বহু ফটো ভিডিও শ্বেয়াৰ কৰিছে ছচিয়েল মিডিয়াত। এইসমূহ পোষ্ট কৰি যুৱতীগৰাকীয়ে নিজৰ সুখ ব্যক্ত কৰিছে।\nটুইটাৰত @alphaw1fe নামৰ ইউজাৰে নিজৰ মাকৰ বিয়াৰ এনেধৰণৰ ফটো আৰু ভিডিও শ্বেয়াৰ কৰিছে। আৰু সেই ফটোৱে মোহিত কৰিব আপোনাক। প্ৰথমটো টুইটত মাকৰ মেহেন্দী লগোৱাৰ ফটো শ্বেয়াৰ কৰিছিল যুৱতীগৰাকীয়ে কেপশ্যনত লিখিছে- 'মাৰ বিবাহ হৈ আছে আৰু মোৰ বিশ্বাসেই হোৱা নাই।'\nযুৱতীগৰাকীৰ ইয়াৰ পিছত আকৌ টুইটাৰ যোগে জনাইছে যে,'মাক ধুনীয়া লগা নাইনে?'-\nছচিয়েল মিডিয়াত যুৱতীগৰাকীক কৰিছে সকলোৱে প্ৰশংসাঃ\nযুৱতীগৰাকীয়ে ছচিয়েল মিডিয়াত দিয়া ফটো আৰু ভিডিও ছচিয়েল মিডিয়াত ভাইৰেল হৈছে। এই পোষ্টত ২০ হাজাৰতকৈ অধিক লাইক আহিছে। লগতে বহুতে যুৱতীগৰাকী পোষ্টৰ জৰিয়তে বহুতে মাতৃকো শুভেচ্ছা জনাইছে।\nFirst published: December 23, 2021, 22:00 IST


Ciladuo in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Ciladuo ar byavahar, ppali, parshwakriya, upkaar, kriya-pratikriya aaru satarkatabani\nCiladuo 10 Mg Tablet - ₹73.0 (₹92.0, 20% छूट)\nCiladuo5Mg Tablet - ₹39.0 (₹49.0, 20% छूट)\nCiladuo ৰ মূল্য আৰু পেকৰ চাইজ - Ciladuo Price and Pack Size in Assamese - Ciladuo ar mulya aaru pakor size\nCiladuo ৰ লাভ আৰু ব্যৱহাৰসমূহ- Ciladuo Benefits & Uses in Assamese- Ciladuo ar laabh aaru byavaharsamuh\nCiladuo ৰ পালি আৰু সেয়া কেনেদৰে ল'ব- Ciladuo Dosage & How to Take in Assamese - Ciladuo ar paali aaru xeya kenedore lobo\nCiladuo ৰ পাৰ্শ্চক্ৰিয়াসমূহ- Ciladuo Side Effects in Assamese- Ciladuo ar parshwakriyasamuh\nCiladuo সংক্ৰান্ত সতৰ্কতাবাণীসমূহ- Ciladuo Related Warnings in Assamese- Ciladuo xonkranta xatarkatabanisamuh\nঅইন দৰৱৰ সৈতে Ciladuoৰ গুৰুতৰ ক্ৰিয়া-প্ৰতিক্ৰিয়া- Severe Interaction of Ciladuo with Other Drugs in Assamese- Oinor xoite Ciladuo ar gurutor kriya-pratikriya\nCiladuo মতভেদসমূহ- Ciladuo Contraindications in Assamese- Ciladuo nishedhsamuh\nCiladuo ৰ বিষয়ে সততে সোধা প্ৰশ্নসমূহ- Frequently asked Questions about Ciladuo in Assamese- Ciladuo ar bikhoye satate xodha prashnasamuh\nখাদ্য আৰু মদৰ সৈতে Ciladuo ক্ৰিয়া-প্ৰতিক্ৰিয়া- Ciladuo Interactions with Food and Alcohol in Assamese- khadya aaru modor xoite Ciladuo kriya-pratikriya\nCiladuo ৰ লাভ আৰু ব্যৱহাৰসমূহ - Ciladuo Benefits & Uses in Assamese - Ciladuo ar laabh aaru byavaharsamuh\nCiladuo তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCiladuo ৰ পালি আৰু সেয়া কেনেদৰে ল'ব - Ciladuo Dosage & How to Take in Assamese - Ciladuo ar paali aaru xeya kenedore lobo\nCiladuo-ৰ উপাদানসমূহ - Ciladuo Active Ingredients in Assamese - Ciladuo-ar upadaansamuh\nCiladuo ৰ পাৰ্শ্চক্ৰিয়াসমূহ - Ciladuo Side Effects in Assamese - Ciladuo ar parshwakriyasamuh\nগৱেষণাৰ ভিত্তিত, Ciladuo ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCiladuo সংক্ৰান্ত সতৰ্কতাবাণীসমূহ - Ciladuo Related Warnings in Assamese - Ciladuo xonkranta xatarkatabanisamuh\nCiladuo-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাৰ ক্ষেত্ৰত Ciladuo ৰ সুৰক্ষাৰ বিষয়ে এতিয়ালৈকে কোনো গৱেষনা কৰা হোৱা নাই। গতিকে গৰ্ভৱতী মহিলাৰ ওপৰত ইয়াৰ প্ৰভাবৰ বিষয়ে জনা নযায়।\nCiladuo-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCiladuoএ স্তন্যপায়ী মহিলাৰ ক্ষেত্ৰত কি প্ৰভাৱ পেলাব এইটোৰ ওপৰত এতিয়ালৈকে কোনো গৱেষনা কৰা হোৱা নাই। গতিকে Ciladuo গ্ৰহণ কৰিলে পাৰ্শ্ব-প্ৰতিক্ৰিয়া হব নে নহয় জনা নাযায়।\nবৃক্কত Ciladuo কি প্ৰভাৱ দেখা গৈছে?\nCiladuoৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Ciladuo কি প্ৰভাৱ দেখা গৈছে?\nCiladuoৰ কলিজাত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই কলিজা ত কেতিয়াও একো প্ৰভাৱ পৰা নেদেখিব।\nহৃদযন্ত্ৰৰ ক্ষেত্ৰত Ciladuo ৰ কি প্ৰভাৱ দেখা গৈছে?\nCiladuoৰ হৃদয় ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nঅইন দৰৱৰ সৈতে Ciladuoৰ গুৰুতৰ ক্ৰিয়া-প্ৰতিক্ৰিয়া - Severe Interaction of Ciladuo with Other Drugs in Assamese - Oinor xoite Ciladuo ar gurutor kriya-pratikriya\nCiladuo তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCiladuo মতভেদসমূহ - Ciladuo Contraindications in Assamese - Ciladuo nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Ciladuo লোৱা অনুচিত যাতে -\nCiladuo ৰ বিষয়ে সততে সোধা প্ৰশ্নসমূহ - Frequently asked Questions about Ciladuo in Assamese - Ciladuo ar bikhoye satate xodha prashnasamuh\nএই Ciladuo-এ অভ্য়াস বা নিচাৰ সৃষ্টি কৰে নেকি?\nনহয়, Ciladuo আসক্তি সৃষ্টি কাৰক বুলি কোনো সাক্ষ্য নাই।\nহয়, আপুনি Ciladuo লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, আপুনি ডাক্তৰৰ পৰামৰ্শৰ পিছতহ Ciladuo লোৱাটো নিৰাপদ।\nনহয়, Ciladuoয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Ciladuo ক্ৰিয়া-প্ৰতিক্ৰিয়া - Ciladuo Interactions with Food and Alcohol in Assamese - khadya aaru modor xoite Ciladuo kriya-pratikriya\nখাদ্য আৰু Ciladuoৰ ক্ৰিয়া-প্ৰতিক্ৰিয়া\nখাদ্যৰ সৈতে Ciladuo লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Ciladuoৰ মাজৰ প্ৰতিক্ৰিয়া\nCiladuo আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nCiladuo ৰ অনুকল্প - Substitutes for Ciladuo in Assamese\nআপুনি বা আপোনাৰ পৰিয়ালৰ কোনোবাই Ciladuo লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Ciladuo ব্যৱহাৰ কৰিছিল নেকি?\nআপুনি কিমান পৰিমাণে Ciladuo সেৱন কৰিছিল?\nআপুনি Ciladuo ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Ciladuo সেৱন কৰে?


জুন 26 – তেওঁ বাঢ়ক! – Elim Glorious Revival Church – Kodambakkam\nজুন 26 – তেওঁ বাঢ়ক!\nBy elimchurchgospel | June 26, 2021 | Appam - Assamese | No Comments\n“যি জন ওপৰৰ পৰা আহিছে, তেওঁ সকলোৰে ওপৰত।তেওঁ বাঢ়ি বাঢ়ি যাব লাগে, কিন্তু মই হ’লে সৰু হৈ হৈ যাব লাগে।” ( যোহন ৩:৩১, ৩০)।\nস্ত্ৰীৰ ভিতৰত জন্ম দিয়াত যোহন বাপিতস্মকে ডাঙৰ কোনো নায় এই সাক্ষ যীশু খ্রীষ্ট দিছে। কিন্তু সেই যোহন চাওক পৰমেস্বৰৰ দ্বাৰা সাক্ষ প্ৰাপ্ত ইমান ডাঙৰ হোৱাৰ পিছতো তেওঁ যীশু খ্রীষ্টৰ ওচৰত প্ৰনাম কৰি আপুনি বাঢ়ক মই সৰু এনেকুৱা কৈছে।\nযোহনে এনেদৰে কোৱাৰ কাৰন কি হয়? পবিত্র শাস্ত্ৰ কয়, ” যি জন ওপৰৰ পৰা আহিছে, তেওঁ সকলোৰে ওপৰত। যি জন জগতৰ পৰা আহে, তেওঁ জগতৰ আৰু তেওঁ জাগতিক কথাহে কয়; কিন্তু যি জন স্বৰ্গৰ পৰা আহিছে, তেওঁ সকলোতকৈ উর্দ্ধত।”(যোহন ৩:৩১)\nএবাৰ যেতিয়া সাধু সুন্দৰ সিং যেতিয়া তিৰুঅন্তপৰমত সেৱা কাৰ্য্যৰ বাবে গল, তেতিয়া এগৰাকী দৰিদ্ৰ তিৰুতা নিজৰ মৃত শৰীৰক নিজৰ বাহুত ৰাখি তেওঁৰ ওচৰলৈ আহিল। তাইৰ চকুলো সাধু সুন্দৰ সিংৰ হৃদয় দ্বিতীয় কৰি দিলে। সাধু সুন্দৰ সিং লৰাটিক লয় আকাশৰ ফালে চায় কান্দি কান্দি নিজকে শূন্য কৰি প্ৰাৰ্থনা কৰিলে। সেই প্ৰাৰ্থনা শুনি ঈস্বৰে লৰাটিক জীবিত কৰি দিলে। সেই লৰাটিৰচকু মুকলি হল। সি নিজৰ মাকক চায় হাহি উঠিল। মাকে আনন্দ প্ৰকাশ কৰিব নোৱাৰিলে।\nলগে লগে সেই স্ত্রী সুন্দৰ সিং ৰ ভৰিত পৰি কলেজ, স্বামী চকুৰে দেখা পোৱা ঈস্বৰ আপুনি য়েই হয়, আপুনি বাস্তৱিক পৰমেস্বৰৰ অবতাৰ হয় আপুনি আমাৰ সন্তানক জীবন দিছে ‘ এনেকুৱা কয় তেওঁ ভৰিত পৰি দন্ডবত কৰিলে। তাকে দেখি সাধু সুন্দৰ সিং হৃদয় বহুত দুখী হল। ” আত্মাতো মই মনুষ্য হয় মোৰ আৰাধনা আপুনি নকৰিব, এনেকুৱা তেওঁ বহুত কোৱাত তেওঁ শুনিবলৈ সাজু নাছিল।\nভঙা হৃদয়েৰে সৈতে সাধু সুন্দৰ সিং পৰমেস্বৰক চায় কলে, ” প্ৰভু আপুনি জীবিত পৰমেশ্বৰ হয়, আপুনি এই লৰাটিক জীবন দিছে, আপোনাৰ নামেদি এই সন্তানে জীবন পালে, তথাপিও এই মহিলা গৰাকী মোক প্ৰনিপাত কৰিছে, মোক আৰু এই মহিলা গৰাকীক ক্ষমা কৰক’ বুলি কয় কান্দি বলৈ ধৰিলে। ইমানেই নহয়, পৰমেশ্বৰৰ ওচৰত কাকুতি কৰিবলৈ ধৰিলে ‘ হে পৰমেশ্বৰ এই দৰে লোকে মোক আবার কৰে, তেন্তে এতিয়াৰ পৰা অদ্ভুত কাম কৰা বৰদান মোক নালাগে ‘ এই দৰে তেওঁ কলে।\nআপুনি সদায় নিজকে সৰু কৰি পৰমেশ্বৰক ডাঙৰ কৰক। আপোনাৰ জীবন আৰু সেৱা কাৰ্য্যত পৰমেস্বৰক ডাঙৰ হবলে দিয়ক। কেতিয়াও লোকক নিজৰ প্ৰতি আকৰ্ষিত কৰিবলৈ নিদিয়ক । তেওঁ লোকক পৰমেস্বৰৰ চৰনত আহিবলৈ দিয়ে। তেতিয়া পৰমেস্বৰ আপোনাক আৰ্শীবাদ দি আপোনাৰ মহিমা কৰিব। মই সৰু হয় যাও আৰু আপুনি ডাঙৰ হওক কয় এই প্ৰাৰ্থনা আপোনাৰ হৃদয়ত সদায় হয় থাকক।\nমন কৰিবলগীয়া:” যি কোনোৱে তোমালোকৰ মাজত প্ৰথম হবলৈ ইচ্ছা কৰে, তেওঁ তোমালোকৰ দাস হওক, “( মথী ২০:২৭)।


নিৰ্মলা মিশ্ৰ - অসমীয়া ৱিকিপিডিয়া\nমজিলপুৰ, বেঙ্গল প্ৰেচিডেঞ্চি, ব্ৰিটিছ ভাৰত (বৰ্তমান ভাৰত)\nনেপথ্য কণ্ঠশিল্পী, আধুনিক সঙ্গীত\nনিৰ্মলা মিশ্ৰ (ইংৰাজী: Nirmala Mishra) এগৰাকী বিশিষ্ট বঙালী আধুনিক গীত আৰু চলচ্চিত্ৰীয় গীতৰ কণ্ঠশিল্পী। তেওঁৰ অৱদানৰ তালিকাত অসংখ্য চিৰসেউজ গীত আছে। তেওঁৰ বিখ্যাত আধুনিক গীতবোৰ হ'ল- এমন একটা ঝিনুক খুঁজে পেলাম না, সেই একজন দিও না তাকে মন, আবেশে মুখ ৰেখে, বলো তো আৰ্শি, আমি তো তোমাৰ হাসি কান্নাৰ চিৰদিনেৰ সাথী, কাগজেৰ ফুল বলে, ও তোতা পাখি ৰে, উন্মনা মন স্বপ্নে মগন ইত্যাদি। তেওঁ বঙালী, হিন্দী, অসমীয়া, ওড়িয়া আদি বিভিন্ন ভাষাৰ ছবিত গীত গাইছে।\nতেওঁ অসংখ্য নজৰুল গীত, ৰবীন্দ্ৰ সঙ্গীত, শ্যামা সঙ্গীত, দেশপ্ৰেমমূলক গীত আৰু লোকগীত গাইছে। মান্না দে, প্ৰতিমা বন্দোপাধ্যায়, মানবেন্দ্ৰ মুখোপাধ্যায়, সন্ধ্যা মুখোপাধ্যায় শিপ্ৰা বসু আদি বহুতো বিখ্যাত শিল্পীৰ সৈতে একেলগে গীত গাইছে। তদুপৰি তেওঁ বহুতো গীতিনাট্যতো অংশ লৈছে। ১৯৭৬ চনত তেওঁ উত্তম কুমাৰৰ মহালয়া গীতিনাট্যত অংশ লৈছিল।\nদুৰ্গা সপ্তমীৰ দিনা মজিলপুৰত নিৰ্মলা মিশ্ৰৰ জন্ম হৈছিল। তেওঁ পণ্ডিত মোহিনীমোহন মিশ্ৰ আৰু ভৱানী দেৱীৰ জীয়ৰী আছিল। পিছত দেউতাকৰ কৰ্মসূত্ৰে তেওঁলোক কলকাতাৰ চেতলাত বসতি স্থাপন কৰিছিল। তেওঁৰ ঘৰখনত এটা সাঙ্গীতিক পৰিবেশে বিৰাজ কৰিছিল। দেউতাক মোহিনীমোহন আৰু ককায়েক মুৰাৰীমোহন দুয়োজনে প্ৰখ্যাত গায়ক আছিল। তেওঁলোকৰ পৰিয়ালৰ উপাধি বন্দোপধ্যায় আছিল। পিছত তেওঁলোকক মিশ্ৰ উপাধিৰে সন্মানিত কৰা হয়। তেওঁ দেউতাক মোহিনীমোহনকো কাশী সঙ্গীত সমাজৰ দ্বাৰা পণ্ডিত, সঙ্গীতৰত্ন আৰু সঙ্গীতনায়ক উপাধি প্ৰদান কৰা হৈছিল। নিৰ্মলা মিশ্ৰৰ স্বামী প্ৰদীপ দাশগুপ্ত এজন গায়ক আৰু গীতিকাৰ।\nতেওঁ গীত গোৱা কিছু বঙালী, ওড়িয়া আৰু হিন্দী ছবি হ'ল-\nহাত বাড়ালে বন্ধু (১৯৬০),\nশ্ৰী লোকনাথ (১৯৬০),\nকঠিন মায়া (১৯৬১),\nনব দিগন্ত (১৯৬২),\nজীৱন সাথী (১৯৬৩),\nআমৰা বাত’ (১৯৬৪),\nমুখুজ্জে পৰিবাৰ (১৯৬৫),\nনব জন্ম (১৯৬৫),\nকিয়ে কাহাৰে (১৯৬৮),\nআদিন মেঘ (১৯৭০),\nকলংকিতা নায়ক (১৯৭০),\nঘৰ সংসাৰ (১৯৭৩),\nঘৰ বহুড়া (১৯৭৩),\nঅমৰ প্ৰেম (১৯৭৬),\nভোলা ময়ৰা (১৯৭৭),\nচফেদ হাথী (১৯৭৭),\nচিল্কা তীৰে (১৯৭৮),\nজয় মা তাৰা (১৯৭৮),\nনীল মাধৱ (১৯৭৯),\nঅক্ষয় তৃতীয়া (১৯৮১),\nকাগজেৰ নৌকা (১৯৯১),\nসুজন সখী (১৯৯৫),\nজীৱন সন্ধান (১৯৯৭),\nঝুমুৰা (২০১৫)। .\nনিৰ্মলা মিশ্ৰক প্ৰখ্যাত ওড়িয়া সঙ্গীত পৰিচালক বালকৃষ্ণ দাসৰ স্মৃতিত প্ৰচলিত "বালকৃষ্ণ বঁটা" প্ৰদান কৰা হয়।\n↑ "Veteran singer Nirmala Mishra released from hospital, condition stable now". TOI. 28-7-2020. https://timesofindia.indiatimes.com/entertainment/bengali/music/veteran-singer-nirmala-mishra-released-from-hospital-condition-stable-now/articleshow/77216705.cms। আহৰণ কৰা হৈছে:3August 2020.\n↑ Kumar, S. "Nirmala Mishra Family & Early Life Details – Singer Nirmala Mishra". www.kolkatabengalinfo.com. http://www.kolkatabengalinfo.com/2011/10/nirmala-mishra-family-early-life.html#.\n↑ "Today English Newspaper Update Headlines India- The Sunday Indian Online Magazine - - The Sunday Indian". www.thesundayindian.com. http://www.thesundayindian.com/or/story/75-years-of-oriya-cinema/7/940/.\n↑ "The Telegraph - Calcutta (Kolkata) | Orissa | Oriya nightingale mesmerises crowd". telegraphindia.com. 2012. http://www.telegraphindia.com/1110603/jsp/orissa/story_14063095.jsp। আহৰণ কৰা হৈছে:6July 2012. "a huge collection of songs in the Oriya film industry with films like Sri Lokanath, Ka, Shree, Jeeban Sathi, Kie Kahara, Nabajanma, Adina Megha, Bandhana, Sansara, Amar Prema, Anutapa, Manikajodi, Dharitri, Chilika Teere and Gharabahuda"\n↑ "Archive News". The Hindu. http://www.thehindu.com/archive/.\n↑ "The Hindu : Other States / Orissa News : Balakrushna Dash Samman for Nirmala Mishra". hindu.com. 2011. http://www.hindu.com/2011/06/01/stories/2011060160980300.htm। আহৰণ কৰা হৈছে:6July 2012. "Nirmala Mishra has been chosen for the Sangeet Sudhakar Balakrushna Dash Samman"\nনিৰ্মলা মিশ্ৰ সম্পৰ্কে ইণ্টাৰনেট মুভি ডাটাবেছত থকা তথ্য।\n"https://as.wikipedia.org/w/index.php?title=নিৰ্মলা_মিশ্ৰ&oldid=280692"ৰ পৰা অনা হৈছে\nওডিয়া চলচ্চিত্ৰৰ নেপথ্য কণ্ঠশিল্পী\nএই পৃষ্ঠাখন ০৬ জুন, ২০২১ তাৰিখে ১২:২৫ বজাত অন্তিম সংশোধন কৰা হৈছিল।


ডায়েৰীয়া ৰোগ আৰু ইয়াৰ প্ৰতিবিধান — Vikaspedia\nডায়েৰীয়া ৰোগৰ কাৰণ\nঅ আৰ এচ মিশ্ৰণ কেনেদৰে প্ৰস্তুত কৰিব\nডায়েৰীয়া হোৱা শিশুৰ আহাৰ\nডায়েৰীয়া এবিধ মাৰাত্মক ৰোগ। আমাৰ দেশত বছৰি লাখ লাখ শিশু ডায়েৰীয়াত আক্ৰান্ত হৈ মৃত্যু হয়। সাধাৰণতে গড় হিচাপত ডায়েৰীয়াত আক্ৰান্ত হোৱা প্ৰতি দুশ শিশুৰ ভিতৰত এটা শিশুৰ মৃত্যু হয়। যেতিয়া এজন ব্যক্তিৰ দিনটোত তিনি বা ততোধিক বাৰৰ কাৰণে ঢিলা আৰু পনীয়া শৌচ হয় তাকে ডায়েৰীয়া হোৱা বুলি হয়। অৱশ্যে প্ৰতিজনৰ ক্ষেত্ৰত পাৰ্থক্য থাকিব পাৰে। কেতিয়াবা এবাৰ পনীয়া শৌচ কৰিলেও ডায়েৰীয়া হ’ব পাৰে।\nসকলোৰে ডায়েৰীয়া হ’ব পাৰে যদিও শিশু বেছিকৈ আক্ৰান্ত হোৱা দেখা যায়। ডায়েৰীয়া হ’লে শৌচৰ লগতে শৰীৰৰ পৰা অধিক পৰিমাণৰ পানী আৰু লৱণ জাতীয় পদাৰ্থ ওলাই যায়। ফলত শৰীৰটোৰ স্বাভাৱিক অৱস্থাৰ বাবে প্ৰয়োজনীয় পানী আৰু লোঅৱণ জাতীয় পদাৰ্থে অভাৱ ঘটে। এই অৱস্থাটোকে শৰীৰৰ পানী শুকাই যোৱা বা জলহীন অৱস্থা বুলি কোৱা হয়। শিশুটোৰ এনে অৱস্থাত মৃত্যুও হ’ব পাৰে।\nডায়েৰীয়া নানা কাৰণত হ’ব পাৰে। ইয়াৰ ভিতৰত পুষ্টিহীনতা, আন্ত্ৰিক ৰোগৰ সংক্ৰমন, দুষিত পানী; অপৰিষ্কাৰ পৰিবেশ, অপৰিষ্কাৰ বটলেৰে গাখীৰ খুউওৱা আদি অন্যতম।\nএটা স্বাভাৱিক শিশুতকৈ এটা পুষ্টিহীন শিশু সহজে ডায়েৰীয়াত আক্ৰান্ত হয়। কাৰণ তেনে শিশুৰ ৰোগ প্ৰতিৰোধ ক্ষমতা একেবাৰেই কম। সঘনাচ্ছ্ৰই ডায়েৰীয়াত আক্ৰান্ত হৈ থকা পুষ্টিহীন শিশু মৃত্যু মুখতো পৰিব পাৰে।\nবটলেৰে গাখীৰ খোৱা শিশুৰ মাকৰ গাখীৰ খোৱা শিশুতকৈ ডায়েৰীয়া হোৱাৰ সম্ভাৱনা অধিক বেছি। প্ৰায়ে গাখীৰ খুউওৱা অবটলটো ভালদৰে ধোৱা নহয় বা উতলোৱা নহয় ফলত নানান বূজাণু বিশেষকৈ ডায়েৰীয়াৰ বীজাণু শিশুটোৰ শৰীৰলৈ সহজতে প্ৰবেশ কৰিব পাৰে। তাৰোপৰি মাকৰ গাখীৰ বন্ধ কৰি আন গাখীৰ বা পৰিপূৰক আহাৰ দিবলৈ আৰম্ভ কৰাৰ সময়তো শিশুৰ ডায়েৰীয়া হোৱা দেখা যায়। কাৰণ তেনে আহাৰ শিশুৱে সহজতে হজম কৰিব নোৱাৰে। আহাৰ খুৱাবলৈ ব্যৱহাৰ কৰা বাটি, চামুচ ভালদৰে পৰিষ্কাৰ কৰি সহজতে হ’ব পাৰে।\nআমাৰ দেশত প্ৰায়বোৰ মানুহৰে শৌচাগাৰ নাই বাবে মুকলি ঠাইত য’তে ত’তে শৌচ কৰে। ফলত পৰিবেশ আৰু খোৱা পানীৰ উৎস আদি দূষিত হয়। এইটো কাৰণেও ডায়েৰীয়া হ’ব পাৰে\nকেতিয়াবা আকৌ মেলেৰীয়া, সৰু আই, বৃষাণু সংক্ৰমন (Virus infection) ৰ কাৰণেও ডায়েৰীয়া হ’ব পাৰে।\nডায়েৰীয়াৰ ফলত সৃষ্টি হোৱা জলহীন অৱস্থাই ৰোগীৰ অৱস্থা অধিক জটিল কৰিব পাৰে। এনে অৱস্থাটো তলৰ লক্ষণ সমূহৰ পৰা সহজে অনুমান কৰিব পাৰি।\nতলৰ তালিকা খনৰ সহায়ত ডায়েৰীয়াৰ ফলত হ’ব পৰা জলহীন বা আদ্ৰ অৱস্থাৰ বিভিন্ন পৰ্য্যায় সমূহ উল্লেখ কৰা হ’ল-\nআদ্ৰতা নাই জলহীন অৱস্থা নাই\nঅলপ আদ্ৰতা অলপ জলহীন অৱস্থা\nআতি বেছি আদ্ৰতা অতি বেছি জলহীন অৱস্থা\n১) দিনটোত কেইবাৰ পায়খানা কৰিছে?\n২) পিয়াহ বেছিকৈ লাগিছে নেকি?\n৩) প্ৰস্ৰাৱ হৈছে নে?\nদিনটোত ৪ বাৰতকৈ কম পনীয়া শৌচ কৰিছে দিনটোত ৪ বাৰতকৈ বছি লগা নাই\nদিনটোত ৪-১০ বাৰ পনীয়া শৌচ কৰিছে দিনটোত ৪-১০ বাৰ বেছি পিয়াহ লাগিছে পানীও খাইছে কম হৈছে,\nদিনটোত ১০ বাৰতকৈ অধিক পনীয়া শৌচ কৰিছে দিনটোত ১০ বাৰকৈ পানী খাব পৰা নাই।\n৬ ঘণ্টা ধৰি প্ৰসাৱ হোৱা নাই।\nজলহীন অৱস্থা নাই\nঅলপ জলহীন অৱস্থা\nআতি বেছি আদ্ৰতা\nঅতি বেছি জলহীন\n১) সাদাৰণ অৱস্থা\n২) চকুপানী আছে নে?\n৪) মুখ, জিভা\n৫) উশাহ, নিশাহ\nস্বাভাৱিক, সামান্য খিটখিটিয়া\nসেমেকা, তিতি থকা\nসুস্থ নহয়, নিদ্ৰাচ্ছন্ন বা অচেতন\nঅতি বেছি নিদ্ৰাচ্ছন্ন\nঅতি শুকান সোমাই গৈছে\nঅতি বেছি শুকান\nঅতি খৰকৈ লয় আৰু গভীৰ\n১) ছাল চিকুটিলে\n২) নাড়ী স্পন্দন\n৩) তালুৰ অৱস্থা\nপুনৰ নিজৰ ঠাইলৈ ঘূৰি যায় (স্থিতি স্থাপকত অৱস্থা ঠিক)\nচিকুটাৰ পাছত ছালখন নিজ অৱস্থালৈ লাহে লাহে যায়।\nসোমোৱা বা বহি থকা\nঅতি লাহে লাহে যায়।\nখৰ, দুৰ্বল, অনুভৱ কৰিবলৈ অসুবিধা হয়।\nবেছি গভীৰকৈ সোমোৱা।\nমনত ৰাখিব ডায়েৰীয়াৰ বাবে হোৱা শৰীৰৰ জলহীন অৱস্থাটো এটা সঙ্কট জনক ডায়েৰীয়া হ’লে লগে লগে প্ৰতিবিধানৰ ব্যৱস্থা কৰিব।\nবেছিভাগ ক্ষেত্ৰতে ডায়েৰীয়া নিৰাময়ৰ কাৰণে ঔষধৰ প্ৰয়োজন নহয়। কিন্ত মনত ৰাখিব কেতবোৰ পনীয়া পায়খানা হ’লে জলহীন বা আদ্ৰ অৱস্থাৰ সৃষ্টি হ’ব। আনহাতে সঘনাই ডায়েৰীয়া হ’লে পুষ্টিহীনতাত ভূগিব। গতিকে ডায়েৰীয়া হোৱাৰ লগে লগেই শৰীৰৰ পৰা ওলাই যোৱা পানীৰ পৰিমাণ পুৰণ কৰিবৰ কাৰণে অতিৰিক্ত পনীয়া আহাৰ খুৱাবলৈ আৰম্ভ কৰা উচিত।\nমাকৰ গাখীৰ খাই থকা কেচুঁৱাৰ ডায়েৰীয়া হ’লেও গাখীৰ খুৱাই থাকিব। ডায়েৰীয়াৰ লগতে যদি বমিও হৈ থাকে তেতিয়াও কম পৰিমানৰ কিন্ত ঘন ঘনকৈ গখীৰ খুৱাই থাকিব।\nডাইলৰ পানী, পাতল মগু, ছানাপানী (গাখীৰ) আৰু নেমুটেঙাৰ চৰবত আদিও খুৱাব পাৰে।\nযদি এইবোৰ নেথাকে তেন্তে গাখীৰ নিদিয়া ৰঙা চাহ, ডাবৰ পানী, (কেঁচা নাৰিকল), ভাত বা চিৰা পানী আদিও খুৱাব পাৰে।\nএকো নাথাকিলে বিশুদ্ধ ঠাণ্ডা পানীকে খুৱাব লাগে। কিন্ত শৰীৰৰ শৌচৰ লগত ওলাই যোৱা পানী পূৰণৰ শ্ৰেষ্ঠ উপায় হৈছে ‘অ’ আৰ এচ (O. R. S.) মিশ্ৰণ খুওৱাটো।\nএই মিশ্ৰণটো প্ৰস্তুত কৰিবলৈ অতি সহজ। পেকেটটোৰ পাউদাৰ খিনি পেকেটটোত উল্লেখ কৰা পৰিমাণৰ পানীৰ লগত ভালদৰে মিহলাই পেলাওক। গোটেই পেকেটটোৰ মিশ্ৰণ খিনি একেলগে প্ৰস্তুত কৰক। এচামুচ প্ৰতিবাৰ বেলেগে বেলেগে গুলি নাথাকিব। প্ৰয়োজনতকৈ কম পানীত মিশ্ৰণটো বনালে উপকাৰৰ পৰিৱৰ্তে ক্ষতিহে হ’ব। আনহাতে জোখতকৈ বেচি পানীত মিশ্ৰণটো প্ৰস্তু কৰিলেও উপকাৰ নহ’ব।\nঘৰতো তলত উল্লেখ কৰাৰ দৰে এনে মিশ্ৰণ প্ৰস্তুত কৰিব পাৰি। ১ লিটাৰ ভালদৰে উতলাই ঠাণ্ডা কৰা পানীৰ লগত ১ চাহৰ চামোচ নিমখ মিহলাব। তাৰ পাচত সোৱাদটো চাব। যাতে চকুৰ পানিতকৈ বেছি নিমখীয়া নহয়। তাৰ পাচত চাহৰ চামোচেৰে ৮ চামোচ চেনি বা সমপৰিমানৰ গুৰ মিহলাই মিশ্ৰণটো প্ৰস্তুত কৰিব। প্ৰতিবাৰ পনীয়া পাইখানা কৰাৰ পাছত অলপ অলপ খাবলৈ দিব। মিশ্ৰণ একে দিনাই ব্যৱহাৰ কৰিব। থাকি গ’লে পাচদিনা ব্যৱহাৰ নকৰিবা।\nএনেধৰণৰ পনীয়া মিশ্ৰণ গাখীৰ বটলৰ পৰিৱৰ্তে কাপ বা চামুচেৰে খুৱাব। খুৱাওতে বমি কৰিলে ১০ মিনিট মান সময় ৰৈ পুনৰ অলপ অলপকৈ খুৱাব। মনত ৰখা উচিত যে বিশ্ব স্বাস্থ্য সংস্থাই ডায়েৰীয়াৰ সময়ত ঘৰতে প্ৰস্তুত কৰা চেনী নিমখৰ মিশ্ৰণতকৈ O. R. S. পেকেটহে ব্যৱহাৰ কৰিবলৈ পৰামৰ্শ দিছে। কাৰণ ঘৰতে প্ৰস্তুত কৰা মিশ্ৰণত চেনীতকৈ নিমখ বেছি দিলে অপকাৰহে বেছি হ’ব।\nসাধাৰণতে দেখা যায় ডায়েৰীয়া হোৱাৰ লগে লগে আহাৰ খালে অপকাৰ কৰিব বুলি শিশুটোক খুৱাবলৈ বন্ধ কৰে এইটো একেবৰে ভ্ৰান্ত ধাৰণা। আহাৰ খুৱাই থকা উচিত বৰঞ্চ ডায়েৰীয়াৰ সময়ত ক্ষতি হোৱা শক্তি পূৰণ কৰিবৰ কাৰণে আহাৰৰ চাহিদা বৃদ্ধিহে হয়।\nডায়েৰীয়াত আক্ৰান্ত শিশুৰ খোৱাৰ ৰুচি কমি যায়। তথাপিও কম পৰিমাণৰ আহাৰ লৈ সঘনাই খুৱাবলৈ চেষ্টা কৰা উচিত।\nগোটা আহাৰ খাব পৰা শিশুক কোমলকৈ সিজাই পিটিকা কৰা ভাত, দাইল, পাচলি আদি খুৱাব লাগে। দৈ খুৱাব পাৰে মছলা দিয়া গুৰুপাকি আহাৰ খুওৱা অনুচিত।\nডায়েৰীয়া বন্ধ হোৱাৰ পাচতো এসপ্তাহ মানলৈ শিশুক অতিৰিক্ত আহাৰ খুৱাই থকা উচিত। তেতিয়াহে ক্ষতি হোৱা শক্তি পুনৰুদ্ধাৰ হ’ব। যেতিয়া লৈকে শিশুটোৱে আগৰ দৰে খেলা ধূলা কৰিবলৈ আৰম্ভ নকৰে তেতিয়া লৈকে অতিৰিক্ত আহাৰ খুৱাব লাগে।\nডায়েৰীয়া ৰোগত কেতিয়াবা চিকিৎসকৰ পৰামৰ্শ লোৱা উচিত :\nডায়েৰীয়াৰ প্ৰতি বিধান সাধাৰণতে ঘৰতে কৰিব পাৰি, যদিও তলত উল্লেখ কৰা লক্ষণে দেখা দিলে অকণো পলম নকৰি স্বাস্থ্য কৰ্মী বা চিকিৎসকৰ ওচৰলৈ প্ৰেৰণ কৰক বা পৰামৰ্শ কৰক –\nচকু সোমাই যায়,\nপিয়াহ বেছিকৈ লাগে,\nকান্দিলে চকুপানী নোলাই,\nখাবলৈ বন্ধ কৰে আৰু বমি কৰে,\nযদি ১ বা ২ ঘণ্টাৰ ভিতৰতে বহুবাৰ পনীয়া শৌচ কৰে,\nযদি শৌচৰ লগত তেজ পৰে,\nএই লক্ষণ সমূহে দেখা দিলে যিমান সোনকালে সম্ভৱ চিকিৎসালয়লৈ স্থানান্তৰ কৰা উচিত মাজৰ সময় খিনিত পনীয়া মিশ্ৰণ খুৱাই থাকিব।\nপ্ৰতিকাৰতকৈ প্ৰতিৰোধ শ্ৰেষ্ঠ। এই কথাষাৰ ডায়েৰীয়াৰ ক্ষেত্ৰত সম্পূৰ্ণ প্ৰযোজ্য।তলত উল্লেখিত ব্যৱস্থাৱলীৰ সহায়ত ডায়েৰীয়া প্ৰতিৰোধ কৰিব পাৰি – চাৰি/ছয় মাহ পৰ্য্যন্ত কেচুঁৱাক মাকৰ গাখীৰেই খুওৱা উচিত। ই বীজাণুমুক্ত। মাতৃ দুগ্ধই শিশুক ডায়েৰীয়া আৰু আন ৰোগৰ পৰা ৰক্ষা কৰে। কোনো কাৰণ বশতঃ গৰু বা ম’হৰ গাখীৰ খুৱাব লগা হ’লে বাটি আৰু চামুচেৰে খুৱাব। বটল ব্যৱহাৰ নকৰিব। ৪-৬ মাহ মানৰ পৰা শিশুৰ পুষ্টিৰ মানদণ্ড ঠিক ৰাখিবৰ কাৰেণে মাকৰ গাখীৰৰ উপৰিও কোমলকৈ সিজাই পিটিকা কৰা আহাৰ খুৱাব লাগে। কাৰণ পুষ্টিহীন শিশুক সহজতে ডায়েৰীয়াই আক্ৰমণ কৰে।\nবীজাণুমুক্ত পানীকে খুৱাব। কেচুঁৱাক বিশেষকৈ উতলাই শীতল কৰা পানীহে খুওৱা উচিত।\nশৌচ মুকলি ঠাইত কৰাটো বন্ধ কৰক। পায়খানাত কৰাৰ অভ্যাস আৰম্ভ কৰক। প্ৰত্যেক ঘৰতে সুলভ শৌচাগাৰ থকা উচিত। নথকা সকলৰ ঘৰত এনে শৌচাগাৰ বনাবলৈ উৎসাহিত কৰক। বাহিৰত শৌচ কৰিলে পুতি পেলাব।\nশৌচ কৰি উঠাৰ পাছত আৰু আহাৰ খোৱাৰ আগতে হাত দুখন চাবোনেৰে পৰিষ্কাৰকৈ ধুব।\nমাখি, ধূলি যাতে পৰিব নোৱাৰে তাৰ বাবে ৰন্ধা আহাৰ আৰু খোৱা পানী সদায় ঢাকি থ’ব।\nভালদৰে সিজোৱা আহাৰহে খাব। আধা সিজা আহাৰ, নোধোৱাকৈ কেঁচা শাক-পাচলি, ফলমূল বা আধা কেঁচা ফলমূল কেতিয়াও নাখাব। আহাৰ বাহি কৰি খোৱা উচিত নহয়।\nসৰু আইৰ ফলতো ডায়েৰীয়া হ’ব পাৰে, গতিকে সকলো শিশুকে সৰু আইৰ প্ৰতিষেধক টিকা দিয়াব।\nকামত মন নবহা আদি সমস্যা সমূহৰ পৰাও দূৰত থাকিব পাৰি। এতিয়া দেখা গ’ল যে পৰিষ্কাৰ পানী প্ৰতিদিনে যথেষ্ট পৰিমাণে খোৱাটো বৰ প্ৰয়োজন। আমি প্ৰতিদিনে উশাহ-নিশাহ লওঁতে, প্ৰস্ৰাৱ পাতখানা কৰোঁতে, তিৰোতা আৰু পুৰুষৰ ক্ষেত্ৰত একাদিক্ৰমে প্ৰায় ৮ গিলাচ আৰু ১২ গিলাচ পানী আমাৰ শৰীৰৰ পৰা ওআই যায় আৰু সেয়ে সম পৰিমাণৰ বিশুদ্ধ খোৱা পানী তিৰোতা আৰু পুৰুষ উভয়ে প্ৰতিদিনে খোৱা অতি প্ৰয়োজন। পানীয়ে মানৱ শৰীৰত প্ৰাকৃতিক চিকিৎসাৰ প্ৰধান আহিলা হিচাপে কাম কৰিছে। আমাৰ কিছুমান মানুহে দকৈ নাভাবি কিছুমান কথা উৰুৱাই দিয়ে বা অপ্ৰাসঙ্গিক বুলি কয়। বহুতো শিক্ষিত মানুহেও ইমান পানী সেৱন কৰাৰ প্ৰয়োজন নাই বুলি ভাবি কথাটোলৈ গুৰুত্ব নিদিয়ে।\nসাধাৰণতে লক্ষ্য কৰিলে দেখা যায় আমাৰ একোজন পূৰ্ণ বয়স্ক ল’ৰা-ছোৱালী বা মুনিহ তিৰোতাই এদিনত ৩ বা ৪ গিলাচৰ অধিক পানী নাখায়, গৰমৰ দিনত অলপ বেছি খালেও জাৰৰ দিনত ঠাণ্ডা লগাৰ ভয়ত তাতোকৈও অলপ কমহে খায়। কিছুমানে আকৌ সৰুয়েই হওঁক বা ডাঙৰেই হওঁক শৌচ, বমি,ডায়েৰীয়া/ডিচেণ্ট্ৰি হ’লেও ৰোগীক পানী খাবলৈ নিদিয়ে অধিক বমি হ’ব বুলি যিটো ধাৰণা একেবাৰে ভূল, বৰঞ্চ এনে ৰোগীক যিমান পানী খাবলৈ দিলেহে ৰোগী সোনকালে আৰোগ্য হয়। আমাৰ শৰীৰক শক্তি দিবৰ বাবে পুষ্টিকৰ আহাৰৰ যিমান প্ৰয়োজন পানীৰো সমানেই প্ৰয়োজন। প্ৰকৃতাৰ্থত আমাৰ মাজত বা আমাৰ সমাজত পানী খোৱাৰ এটা স্বাস্থ্য সজাগতাৰ প্ৰৱণতা গঢ়ি তুলিব পাৰিলেহে সৰ্বসাধাৰণ ৰাইজৰ উপকাৰ হ’ব বুলি আশা কৰিব পাৰি।